
GYLDENDALS  FORLAGSTRYKKERl 
KØBENHAVN 


PERSONERNE: 

Doktor  Stern,  Ingeniør  og  Skribent. 

Fru  Anna  Stern. 

Gerda.  Deres  Datter. 

Eli  Stern.  Stems  Datter. 

Henrik  Vendel  Stern.  Fru  Sterns  Søn,  adopteret  af  Stern. 

Professor  Lyng. 

Fru  Lyng. 

Aksel  Lyng.  Deres  Neveu. 

Raum.  En  gammel  tysk  Tjener. 

Chauffeuren. 

En  Pige. 

En  gammel  Skomager. 

En  ung  Mand.  Hans  Søn. 

En  Armenier. 

Handlingen  foregaar  i  Schweiz. 


FØRSTE  AKT 

En  lys  Villagaard  i  sydlig  Stil.  I  Baggrunden  ser  man  igennem  en  Port- 
hvælving ud  i  Haven.  Over  Porten  og  langs  venstre  Mur  løber  et 
Galleri  baaret  af  Søjler.  Herfra  fører  Døre  ind  til  Værelserne  i  anden 
Etage.  Til  Galleiiet  kommer  man  ad  en  bred  stejl  Trappe  langs  højre 
Mur.  Ved  Opgangen  staar  en  vinget  Kvindeskikkelse,  som  bærer  en 
Buelampe.  Tilvenstre  er  der  fire  Døre.  I  Forgrunden  tilhøjre  en  Dør 
og  over  denne  to  Vinduer.  I  Gaardens  Midte  findes  et  Blomsterbed  ind- 
hegnet af  en  Marmorbalustrade  og  her  ligger  en  Sfinks  af  sort  Granit. 
Foran  staar  Borde  og  Kurvestole.  Hist  og  her  er  der  indfældet  gamle 
Relieffer  i  Murene.  Mellem  Dørene  er  der  anbragt  Bænke  og  Stole.  I 
Baggrunden  løfter  nogle  Cypresser  sig  over  Huset  og  høje  Bjerge  ses. 
Chauffeuren  (i  Skjorteærmer)  er  ifærd  med  at  vande  Blomsterne.  Den 
gamle  Tjener  Raum  sidder  ved  den  forreste,  aabenstaaende  Dør  tilvenstre. 
En  Pige  kommer  fra  Højre. 

PIGEN 

(idet  hun  samler  Theservicet) 

Er  du  der  din  Svinehund? 

CHAUFFEUREN 
Maul  halten ! 

PIGEN 
Hvis  du  ikke  betaler  mig  Pengene  nu,  saa  siger  jeg 
til  Fruen,  at  Barnet  er  dit. 

RAUM 

(ved  Døren,  taler  med  svag  Accent) 

Det  er  forbudt  at  tale  om  Krigen! 

PIGEN 
Ja  I  kan  tro,  jeg  skal  krige  jer!  Igaar  fik  I  Tæsk,  saa 
det  susede,   siger  Fruen.   Vil   du  betale,   ellers  skal  du 
komme  ud  af  Huset  imorgen  den  Dag! 

CHAUFFEUREN 

(taler  gebrokkent) 

Du   skal  selv  heraus,    din  Tøjte. 

PIGEN 
Boche ! 

RAUM 
Det  er  forbudt  at  tale  om  Krigen ! 

PIGEN 
Jeg  skal   fortælle  Fruen,   at  du  kissemisser  med  den 
unge  Frøken. 

CHAUFFEUREN 
Det  var  den  Sekretær. 

PIGEN 
Det  var  jer  begge  to. 

RAUM 
Doktoren  har  sat  Plakat  op  i  Køkkenet,  at  det  er  for- 
budt at  tale  om  Krigen! 

CHAUFFEUREN 
Og  jeg  skal  fortælle  Fruen,   hvem  som  tog  de  seks 
bortekommene  Sølvskeer. 

PIGEN 
Aa  din  Løgnhals!  Det  er  —  det  er  forbudt  at  tale  om 

Krigen  !    (Hun   gaar    med   Theservicet    tilhøjre) 

RAUM 

Hm.  Sie  schimpft  immer  so  furchtbar  das  Weibchen ! 
Doktoren  er  dog  neutral  og  arbejder  for  Freden.  I  tyve 
Aar  har  han  og  hans  Venner  i  Paris  virket  for  et  godt 
Forhold  med  os.  Ja-Ja.  Doktoren  har  været  en  mægtig 
Mand  hinter  den  Kulissen,  kan  De  tro.  Det  er  galt  nok, 
at  der  kom  Krig  alligevel,  men  den  Skidtøs  skal  ikke 
ovenikøbet  lave  Forstyrrelse  i  Huset! 

GERDA 

(er  under  den  sidste  Replik  kommen  ned  ad  Trappen) 

Raum !   Er   Sekretæren  inde  hos   Far? 

RAUM 
Nej  han  er  paa  sit  eget  Værelse. 

GERDA 
Kald  paa  ham! 

RAUM 

(gaar  ind  ad  den  fjerde  Dør  tilvenstre) 

GERDA 

(dasker  ChaufTeuren  paa  Kinden) 

Naa  lille  Hans! 

CHAUFFEUREN 
Vorsicht ! 

GERDA 
Kan  han  se  at  komme  sig  væk,  hvad? 

CHAUFFEUREN 
Jeg  er  færdig  —  ogsaa  med  Frøkenen. 

GERDA 
Ja,   det  er  han,   det  lille  Nuss.   Han  er  færdig. 

(Chauffeuren  gaar) 

AKSEL 

{kommer  fulgt  af  Raum,  som  trækker  sig  tilbage   (forreste  Der  tilvenstre) 

Hvad  vil  De? 

GERDA 
Jeg  har  noget  vældig  sjovt  at  fortælle  Dem.  Ved  De 
hvor  jeg  skal  hen? 

AKSEL 
Jeg   troede   De  skulde   over   paa   den   anden   Side   af 
Søen  og  besøge  — 

GERDA 

(afbryder) 

Pyh.  Det  er  bare  en  Plade!  —  Jeg  skal  flyve  til 
Fronten !  Er  det  ikke  sjov,  saa  ved  jeg  ikke,  hvad  der 
er  sjov. 

AKSEL 

Med  hvem  tør  jeg  spørge? 

GERDA 
Med  en  lille  knusende  sød  Millionær. 

AKSEL 
De  udvikler  Dem  glimrende. 

GERDA 

Ja,  ikke  sandt. 

AKSEL 

De     har     sikkert     læst     Deres     Fars     Ungdomsværk 

„Revolutionens    Bibel"    med    Udbytte.    —   Mig   har   De 

ialtfald  lært  at  vurdere  Frihedens  Velsignelser. 

GERDA 
Aa  hvor  han  er  kær!   Han   tror  man  skal   have  det 
fra  Bøgerne!  Nej  jeg  er  lydig  mod  Papa  og  han  har  for- 
budt mig  at  læse  den. 

AKSEL 
Det  dydige  Barn! 

GERDA 
Ja  ikke  sandt?  den  var  nemlig  saa  rædsomt  kedelig. 
Han  har  ogsaa  forbudt  mig  at  gøre  Øjne  til  Dem. 

AKSEL 
Men  der  adlød  De  ikke! 

GERDA 
Joh  —  da  jeg  opdagede,   at  De  var  lige  saa  kedelig 
som  Bogen !  —  Farvel  Herr  Pedant.  Farvel  Herr  Skrifte- 
fader.  Kan  De  saa  være  tavs  og  artig!  Jeg  kommer  til- 
bage imorgen ! 

AKSEL 
Flyv  De  bare,  hvorhen  De  vil. 

GERDA 
Hvordan  gaar  det  med  min  hellige  Søster? 

AKSEL 
Vogt  Dem  nu ! 

GERDA 
Pyt  tror  De  jeg  er  bange  for  Dem.   De  er  bange  for 

mig.    (Kysser  paa  Fingeren)    Der  har   De   FlvverKVSSet !    (Hun  gaar) 
(Fra  anden  Dør  tilvenstre  kommer  Professor  Lyng  med  Frue.  De  følges  ud  af 

Stem) 

FRUEN 
Ja  saa  siger  vi  Doktoren  tusind  tusind  Tak  —  vi  glem- 
mer det  aldrig,  hvad  De  har  gjort  for  vores  Neveu.  Det 
skal  jeg  huske  til  mit  sidste  Aandedræt. 

STERN 

(en  lille  hvid  Mand  i  violet  Silkeslobrok  og  med  sort  Fløjelsbaret  paa  Hovedet, 

trækker  venligt  paa   Skulderen.   Han   taler  med   noget  fremmedartet  Accent  og 

ofte  meget  hurtigt  som  en  Franskmand) 

Vær  mig  taknemmelig  i  fjorten  Dage,  Frue,  og  had 
mig  ikke  før  om  en  Maaned,  —  ca  suffit  —  saa  er  det 
nok! 

FRUEN 

Men  Gud  Herr  Doktor.  Ja  ja  —  De  kender  Menne- 
skenes Utaknemmelighed.  Men  De  skulde  have  læst  det 
Brev  Aksel  skrev  til  os,  da  De  kom  til  ham  i  Fængslet 
og  fik  ham  ud,  saa  vilde  De  vide,  at  den  Slags  glem- 
mes ikke.  Han  kaldte  Doktoren  for  „den  barmhjertige 
Samaritan"!  —  Kan  du  huske  Einar  vi  fik  det  i  Dehli. 
Han  citerede  det  nye  Testamente:  En  Mand  gik  ned  fra 
Jerusalem  til  Jeriko  og  faldt  mellem  Røvere.  —  Det  var 
saa  smukt! 

PROFESSOREN 

Ja,   jeg  husker  det  godt. 

FRUEN 
Han  ved  slet  ikke,  hvordan  han  skal  gengælde  Dok- 
toren alt  det  gode,   De  har  gjort  ham.   Det  skrev  han. 

STERN 
Han  er  jo  en  dygtig  ung  Mand  og  har  været  mig  til 
ikke  ringe  Nytte.  Jeg  er  glad  over,  at  jeg  dengang  endnu 
havde  saa  megen  Indflydelse.   Det  varede  kun  kort. 

FRUEN 
Ja,    det  er  nogle  forfærdelige  Tider  og  det  kan   nok 
trænges  at  man  hjælper  hinanden;  men  at  de  kunde  tro 
i  Paris,   at  Aksel  var  Spion ! 

STERN 

(trækker  paa  Skulderen) 

Ja  hvad,  c'est  la  guerre  —  han  var  fremmed!  Jeg 
selv  havde  boet  tredive  Aar  i  Paris  og  følte  mig  som 
Franskmand!  To  Dage  efter  at  jeg  havde  skaffet  Deres 
Søn  fri,  foretog  de  Husundersøgelse  hos  mig.  Hvad  gir 
De  mig !  —  Brækkede  mine  Skuffer  op,  snagede  i  mine 
Papirer,  stak  Hovederne  ind  i  mine  Kakkelovne, 
Idioterne  saa  de  blev  sorte  om  Snuden  af  deres  beskidte 
Patriotisme.  Fordi  jeg  havde  en  tysk  Tjener!  Jeg  ved 
ikke  hvad  De  giver  mig.  Han  som  sidder  der  har  fulgt 
mig  overalt  i  tyve  Aar,  i  Danmark,  i  Amerika,  i  Frank- 
rige. Han  er  ikke  mere  tysk  end  De  og  jeg.  Ud  af  Lan- 
det   med    ham!    (Efterligner  Husundersøgerne  og  gotter  sig)    De    havde 

aldrig  seet  en  Kakkelovn,   Fæene! 

FRUEN 
Ja  det  er  forfærdeligt! 

STERN 
Jeg  lagde  desuden  et  godt  Ord  ind  for  en  sølle  tysk 
Journalist,  som  ved  Gud  baade  havde  fransk  Kone  og 
franske  Børn !  Herut  med  ham !  To  Dage  efter  blev 
jeg  selv  sat  paa  Porten !  —  En  Uge  i  Forvejen  havde  jeg 
spist  til  Middag  hos  Politidirektøren,  den  Tugthuskandi- 
dat, i  hans  Lejlighed  paa  Champs  Elyse.  Han  holdt  Tale 
for  mig  og  kaldte  mig  Aarhundredets  Lys  og  største 
Brobygger  og  en  hel  Del  andet  Sludder.  Nu  kommer 
jeg  op  til  ham.  De  skulde  se  den  Mine.  —  Den  var 
Guld  værd  for  en  Mand,  som  holder  af  at  beundre 
sine  Medmennesker!  Beklager  monsieur  —  Beklager. 
Der  er  ikke  noget  ved  det  at  gøre.  De  er  fremmed! 
Adieu!  Jeg  gik  til  mine  Venner,  Ministre  og  Deputerede. 

Samme  Historie!  Beklager,  monsieur.  Beklager  —  vi 
tør  ikke,  vi  kan  ikke.  Sagen  vil  komme  frem  i 
la  chambre.  De  har  tyske  Venner.  De  er  tysk  Æres- 
doktor, tysk  Æresborger.  De  er  Pacifist.  —  Tiderne  er 
ekstraordinaire  og  ikke  til  Pacifisme.  Adieu !  Dermed 
var  jeg  færdig  og  rimeligvis  det  meste  af  min  Smule 
Formue  tabt.  Mit  chateau  i  Bretagne  har  de  gjort  til 
Fangelejr  uden  at  spørge  mig  om  Forlov,  de  Slyngler! 
Det  er  det  tyvende  Aarhundrede,   Frue! 

FRUEN 
Ja,  det  maa  De  rigtignok  sige.  Det  tyvende  Aarhun- 
drede.   Gode  Gud!  Ja  vi  har  jo  haft  vores  Illiade  fra 
Indien  og  hertil. 

STERN 
C'est  la  guerre!   Værst  er  det  dog  gaaet  min  Søn, 
som  var  i  Amerika. 

FRUEN 
Nej  dog!  —  Jeg  vidste  ikke,   at  Doktoren  havde  en 

Søn. 

STERN 
Han  havde  lige  oparbejdet  en  glimrende  Forretning. 
Verden  laa  virkelig  saa  lys  foran  ham,  baade  Rigdom 
og  Berømmelse.  Han  er  Ingeniør  og  Fabriksbestyrer  og 
havde  ovenikøbet  et  stort  Kanalprojekt  for.  En  saa  yp- 
perlig ung  Mand,  som  man  kan  tænke  sig,  med  Energi 
og  vide  Syner  —  serén,  seriøs!  —  Men  han  vilde  ikke 
gaa  i  Krigen,  hans  Forlovede  var  tysk  —  og  han  bar 
mit  Navn.  Det  har  maaske  ogsaa  hjulpet.  Altsaa :  Bind 
ham  og  bast  ham.   I  Fængsel  med  ham! 

PROFESSOREN 
Var  det  nok  til  at  fængsle  ham? 

STERN 
Ja,  jeg  husker  ikke  alt:  hans  Arbejdere  sprængte  vist 
Fabriken  i  Luften  eller  saadan  noget,  fordi  de  ikke  vilde 
lave  Ammunition,  som  rimeligt  var  —  da  de  var  tyske. 
—  Nok  er  det.  Herut  —  i  Fængsel,  transporteret  til 
England  og  tilbage  igen  —  Torpederet.  Ja  jeg  kan  ikke 
huske  det  altsammen.  Horribelt!  Det  er  skrækkeligt.  — 

FRUEN 
Skrækkeligt.   Jeg  anede  ikke,   at  Doktoren  havde  en 
Søn  paa  den  Alder. 

STERN 

(lavmælt) 

Det  er  min  Hustrus  Søn  af  første  Ægteskab ;  men  han 
bærer  mit  Navn.  Jeg  har  adopteret  ham  og  betragter 
ham  som  min  Søn.  Vi  venter  ham  hertil  i  disse  Dage. 
Naar  der  nu  bare  ikke  støder  noget  til.  Han  er  forøvrigt 
en  Barndomsven  af  Deres  Neveu,  ainsi  vous  le  connaisse. 

FRUEN 
Ja,  nu  husker  jeg! 

STERN 
Ja,  han  har  saa  sandelig  i  Tide  lært  Verden  at  kende. 
Han   havde  opfundet  en  glimrende   Flyvemaskine,   men 
hans  bedste  Ven  stjal  Idéen. 

FRUEN 
Og  det  var  hans  bedste  Ven ! 

STERN 
Selvfølgelig   var   det  hans   bedste   Ven,    for   han   var 
naturellement  den  mest  misundelige.   Det  kan  man  sige 
sig  selv!  —  Ja,   lad  nu  som  De  er  hjemme.   Huset  og 


16 


Haven  er  vel  værd  at  regardere.  Jeg  har  købt  det  Hele  af 
la  baronne  Jeanne  Durec,  en  charmant  lille  Brunette 
og  ovenikøbet  en  ganske  intelligent,  ingeniøs  Person- 
lighed. Det  er  saamænd  hende  jeg  har  faaet  denne  Slo- 

brok    foræret   af.     (Lader    Gæsterne    føle    paa    Tøjet)    Fem    Og    tyve 

Persere  har  arbejdet  i  tredive  Aar  paa  det  Stykke  Silke! 
Det  er  latterligt,   men  det  er  jo  altsaa  en  god  Vare! 

FRUEN 
Dejlig ! 

STERN 
Men  nu  hader  hun  mig  selvfølgeligt! 

FRUEN 

Hader  hun  Dem? 

STERN 

Om  hun  hader  mig.  Det  var  et  charmant  Spørgsmaal ! 
Selvfølgeligt  hader  hun  mig.  Mit  Navn  bliver  dyppet  i 
Løgn  og  naar  det  er  rigtig  vaadt  bliver  det  slæbt  gen- 
nem Alverdens  Smuds.  Jeg  kæmper  for  Freden  —  selv- 
følgeligt siger  man,  at  jeg  er  købt.  Jeg  kæmper  for 
Sandheden  og  selvfølgeligt  skriger  man,  at  jeg  er  en 
Løgner.  I  tyve  Aar  har  jeg  arbejdet  for  et  menneskeligt 
Forhold  i  Europa  —  selvfølgeligt  brøler  de,  at  jeg  er 
et  Udyr,  mens  de  vælter  sig  i  Blod.  Navnlig  hjemme  er 
Pressen,  hvad  hedder  det,  charming,  reitzend,  yndig, 
ja  den  er  yndig! 

FRUEN 
Ja,  det  er  forfærdeligt  med  Pressen.  —  Jeg  læste  — 
netop  om  Duval. 

STERN 
Løgn,  Løgn  —  selvfølgelig  Løgn! 

FRUEN 
Og  det  er  den  femte  Stormagt! 

STERN 

Den  anden,  bedste  Frue!  Den  anden!  Den  rangerer 
lige  efter  General  Satan ! 

Men  de  miserable  Mennesker  vil  blodigt  snart  komme 
ril  at  indrømme  mig,  at  jeg  havde  Ret.  (sukker)  Saa  kan 
jeg  maaske  slippe  løs  fra  dette  Hul. 

FRUEN 
Her  er  dog  saa  dejligt! 

STERN 
Aa  jeg  er  syg  af  disse  abominable  Bjerge!  Jeg  vilde 
rejse  til  Danmark;  men  der  har  man  maltrakteret  mig 
saaledes,  at  jeg  har  svoret  aldrig  mere  at  sætte  mine 
Ben  i  det  Land,  og  jeg  holder  mine  Løfter.  —  Danmark 
var  Torneroses  Rige.  Hun  sov ;  men  hun  stak  alligevel. 

FRUEN 

Hvor  sørgeligt! 

STERN 

Kald  det,  hvad  De  vil.  Allerede  tidligt  lod  mine 
Landsmænd  mig  mærke,  at  jeg  ikke  passede  dem.  Jeg 
har  derfor  befriet  dem  for  min  Nærværelse  og  nu  kan 
de  rejse  Verden  rundt  og  se  mit  Værk,  men  hjemme  er 
der  ikke  en  Bropille  af  min  Konstruktion. 

Mais  enfin  (venligt)  De  skal  nu  ikke  blive  forskrækket, 
Frue.  Det  skal  ikke  komme  Dem  til  Skade,  for  De  er  en 
generøs  og  sympathetisk  Person.  —  Hvad  Deres  Pas- 
vanskeligheder angaar  saa  skal  jeg  nok  tage  mig  af  dem. 
Det  er  mig  altid  en  Glæde,  naar  jeg  kan  række  Lands- 
mænd en  hjælpende  Haand.    (Han  nikker  og  gaar  ind) 

En  Mand  gik  ned  fra  Jerusalem  2 

FRUEN 
Gud,   hvor  er  han  storartet!  Og  hvad  han  maa  have 
lidt.  Ja  hvad  siger  du? 

PROFESSOREN 
Vi  skylder  ham  ialtfald  Tak. 

FRUEN 
Noget  saa  gnistrende  aandfuldt!  Og  saa  levende  som 
han  spiller  alt,  hvad  han  fortæller. 

PROFESSOREN 
Ja,  hvordan  er  det  —  var  han  ikke  ogsaa  Skuespiller 
en  Tid  i  sin  Ungdom? 

FRUEN 
Nej  dog!  —  Kan  han  ogsaa  spille  Komedie? 

PROFESSOREN 
Naa  det  foregik  nok  i  Provinsen  en  kort  Tid  og  var 
vist  ikke  saa  helt  godt.  Men  at  Manden  er  en  glimrende 
Begavelse,  er  der  jo  ingen  Tvivl  om.  —  Skal  vi  saa  se 
at  faa  fat  i  Aksel. 

FRUEN 
Du  er  nu  underlig.  Du  sagde  ikke  et  eneste  Ord. 

PROFESSOREN 
Hvornaar  skulde  jeg  have  sagt  det? 

FRUEN 
Nej  han  taler  jo  —  naturligvis.  Men  det  er  storartet, 

RAUM 

(følger  en  Herre  til  Sterns  Dør,  som  han  aabner,  idet  hen  siger) 

Grev  Hoyos! 

FRUEN 

Hører  du?  —  En  Greve. 

PROFESSOREN 
Ja  det  var  altsaa  en  Ungarer! 

FRUEN 
Han  saa  rar  ud. 

PROFESSOREN 
Jeg  troede  du  hadede  alle  paa  den  Side.   Det  gjorde 
du  imorges. 

FRUEN 
Nej,  nu  hader  jeg  Englænderne. 

(Aksel  kommer  fra  sit  Værelse) 

FRUEN 
Godmorgen   min   Søde  Dreng.    (Hun  kysser  ham  og  han   trykker 

sin  onkels  Haand)  Jeg  tænker  saamænd  tidt  paa,  at  det  er 
sørgeligt  saa  lidt,  vi  har  kunnet  gøre  for  dig,  men  hvor  er 
det  dog  dejligt,  at  du  altid  har  fundet  gode  Mennesker! 

AKSEL 
Er  der  nogen  inde  hos  Doktoren? 

FRUEN 
Der  blev  lige  meldt  en  Greve. 

AKSEL 
Fru  Stem  har  sendt  Bud  ned.    Hendes  Søn   telegra- 
ferer,  at  han  kommer  imorgen.   Men  det  gaar  vel  ikke 
an  at  forstyrre.  Sæt  dig  dog,  Tante  Sofie! 

(De  sætter  sig.   Kun  Aksel  bliver  staaende) 

FRUEN 
Vi  hørte  netop  om  Sønnen.  Jeg  var  saa  idiotisk.  Jeg 
vidste  det  jo  godt,  men  vi  har  jo  altid  betragtet  ham  som 
Ingeniør  Vendels  Søn. 

PROFESSOREN 

Jeg  synes  nu  ogsaa  det  er  galt  at  give  en  anden  Mands 

Søn  sit  Navn. 

AKSEL 

Forældrene  spurgte  ham.  Men  han  var  rigtignok  ikke 

ti  Aar  gammel. 

FRUEN 

I   disse   Tider  tager  jo  alle   Mennesker   Navneforan- 
dring, saa  hvorfor  ikke  han? 

PROFESSOREN 

Jeg  husker  hvor  Vendel  elskede  den  Søn  —  Han  sad 

altid  med  ham  paa  Skødet.  —  Saa  kommer  der  en  ny 

Mand,  som  Barnet  aldrig  har  seet  for  sine  Øjne  før  og 

siger,  at  alt  det  skal  være  glemt.  Han  var  en  rar  Mand, 

Vendel ! 

FRUEN 

Du   kan   tro,   det  har  nok  hjulpet  ham  godt  frem  at 

hedde  Stern  —  før  Krigen. 

PROFESSOREN 

Ja    hjælpe    frem   —   hjælpe    frem.    Hvad   synes   du, 

Aksel? 

AKSEL 

Det  maa  jo  blive  en  Sag  mellem  de  to.  —  Stern  har 

vel  nok  ønsket  sig  en  Søn  —  Han  holder  ialtfald  meget 

af  ham.  Det  kan  man  ikke  nægte  ham. 

PROFESSOREN 
Ja  mig  kommer  det  jo  ikke  ved  —  men  sig  mig  nu 
du  —  hvad  foregaar  der  egentlig  her? 

AKSEL 
Ingenting.  Her  bor  i  Omegnen  nogle  Pacifister,   Neu- 
tralister  og    Defaitister.    De    kommer    sammen    engang 

imellem.  De  skriver  Artikler  og  Brochurer  og  virker 
for  en  „Forstaaelsesfred".  Af  og  til  er  en  af  dem.  maa- 
ske  Mellemled  for  Udsendinge  fra  de  krigsførende  Mag- 
ter. Sir  Charles  Read  og  Baron  Stein  har  vistnok  været 
her.  En  Prælat,  som  muligvis  var  Biskoppen  af  Bologna 
og  en  anden  som  muligvis  var  Fyrstbiskop  Kramer  har 
beundret  Udsigten  til  „Solporten"  sammen.  Altsammen 
velment;  men  som  enhver,  undtagen  Stem,  nu  kan  se  til 
ingen  Verdens  Nytte. 

PROFESSOREN 
Men  han  gør  altsaa  ikke  noget  galt? 

AKSEL 
Nej.    Jeg   staar    trods   al    Taknemmelighed    ikke    helt 
ukritisk  overfor  ham;  men  han  er  en  hæderlig  Mand. 

PROFESSOREN 
Naa  Gud  ske  Lov ! 

FRUEN 
Hvor  kunde  du  ogsaa  tro! 

PROFESSOREN 
Naa  nej.   Jeg  har  jo   ingen   Fordomme.    Men   er  der 
ikke  noget  broget  ved  ham? 

AKSEL 

Det  er  som  man  tager  det.  Hans  Mor  var  halvt  fransk, 
halvt  dansk  og  hans  Far  var  russisk;  men  af  samme  Race. 

Han  blev  født  paa  Atlanterhavet  paa  Vejen  til  Dan- 
mark, hvor  Faderen  levede  som  Korrespondent  til  tyske 
Blade.  Navnlig  paa  mødrene  Side,  har  han  Fættere  i 
alle  Europas  Lande,  hvilket  jo  letter  Neutraliteten. 

FRUEN 
Det  kan   man  da  kalde  en   Verdensborger! 

AKSEL 
Men   Forældrene  døde  da  han  var  femten  Aar  gam- 
mel og  en  Rigmand  tog  sig  af  ham  og  han  viste  sig  jo 
at  være  en  Begavelse. 

PROFESSOREN 
Ja  som  Ingeniør  er  han  jo  stor. 

AKSEL 
Utvivlsomt  en  stor  Dygtighed  og  en  stor  Ærgerrig- 
hed, men  han  har  altsaa  haft  det  Uheld  at  dumpe  ned 
i  angiveligt  pacifistiske  Kredse  og  enkelte  af  hans  Forbin- 
delser er  unægtelig  kompromitterede  i  deres  Bestræbelser 
for  at  skabe  en  Continental  Udsoning.  Som  Fremmed  har 
han  ikke  helt  forstaaet  Forholdene! 

PROFESSOREN 
Det  maa   have   været  et  haardt  Slag   for  ham.    Han 
havde  jo  en  glimrende  Position.   Berømt  og  rig. 

AKSEL 
Javist!  Mangemillionær!  —  Han  fik  Penge  allerede 
med  sin  første  Hustru,  Eli  Stems  Mor,  der  døde  af  Tæ- 
ring i  Paris  efter  et  vistnok  temmelig  tragisk  Ægteskab. 
Hun  var  Datter  af  en  dansk  Godsejer  og  fulgte  Stern 
i  Landflygtigheden,  da  han  var  bleven  dømt  for  sin  Bog: 
„Revolutionens  Bibel".  —  I  de  sidste  tyve  Aar  har 
Sterns  Karriere  imidlertid  været  glimrende,  saa  Slaget 
er  selvfølgelig  haardt. 

FRUEN 
Ja,   det  er  forfærdeligt,   at  de  som  vil  Fred  skal  for- 
følges!  —   Og   tænk   Sønnen   havde   en   Flyvemaskine, 
som  hans  bedste  Ven  stjal. 

PROFESSOREN 
Idéen,  Sofie! 

AKSEL 
Naa,    det   er   nu   en   Overdrivelse.    Henrik   havde   en 
Mistanke;  men  ikke  til  en  nær  Ven. 

FRU  STERN 

(kommer  i   Morgenkjole  med   Papilotter  i   Haaret) 

Men  Lyng.  Det  er  idag!  —  han  kommer  idag!  — 
Godmorgen  —  undskyld;  men  min  Søn.  Det  er  idag  han 
kommer.  Se  her.  Der  staar  imorgen.  Men  nogen  siger, 
at  Telegrammet  er  forsinket.  Se  her!  Undskyld  God- 
morgen. Naa,  jeg  har  maaske  sagt  det.  Det  er  min  Søn, 
som  kommer  og  jeg  har  ikke  seet  ham  i  ti  Aar.  Hvad 
er  Klokken?  —  Der  er  jo  ikke  engang  Tid.  De  maa 
suse  derned  i  Automobilet,  Lyng,  til  Dampskibet.  Hvor 
er  Stern?  —  Naaja,  skynd  Dem  bare,  Lyng!  Skynd 
Dem! 

AKSEL 

(gaar) 

FRU  STERN 

Ja,  De  maa  endelig  ikke  se  paa  mig.  De  forstaar  jo 
nok,  og  tænk  saa,  Telegrammet,  og  her  staar  jeg  i  Mor- 
genkjole og  kan  ikke  komme  ned  og  modtage  ham. 
(Raaber)  Lyng!  sig  til  ham!  —  Naa  han  er  borte.  Ja  det 
haster  jo  ogsaa  forfærdeligt. 

Jeg  haaber  De  har  sovet  godt! 

PROFESSOREN 
Tak.  Men  De  maa  ikke  tænke  paa  os,  Frue! 

FRU  STERN 
Aa  bevares.  Men  jeg  maa  nok  skynde  mig!  De  maa 
endelig  ikke  se  paa  mit  Haar.  Det  ser  forfærdeligt  ud. 

Undskyld  (Hun  vil  gaa,  men  stanser  og  kalder)   Gerda  !  Gerda  ! 

Nej  det  er  sandt,  hun  er  jo  rejst.  Eli !  Eli ! 

ELI 

(kommer  klædt  i  Røde  Kors  Søstres  Dragt  fra  Højre) 

FRU  STERN 
Han  kommer.  Han  kommer  nu  straks! 

ELI 
Henrik! 

(Professoren  og  Fruen  trækker  sig  tilbage) 

FRU  STERN 
Idag,  idag.  Ligestraks.  Du  fik  Ret,  med  din  Drøm! 
Han  kan  være  her  om  et  Minut.  Du  maa  hjælpe  mig, 
Eli,  at  faa  dette  ud  af  Haaret.  Jeg  ser  jo  aldeles  for- 
færdelig ud.  Han  skal  da  ikke  træffe  mig  saadan.  Kom 
lad  os  gaa  op !  —  Jamen  der  kommer  de  jo.  —  Nej  — 
Jeg  syntes  jeg  hørte  en  Vogn.  (op  ad  Trappen)  Vi  maa  skynde 
os.   Bare  Lyng  ikke  er  kommen   for  sent. 

ELI 


Det  er  han  vist  —  for  jeg  hører  nogen ! 


FRU  STERN 
Tag  imod  ham  du  —  sig  —  jeg  er  her  straks,    (opad 

Trappen)    Straks  ! 

ELI 

(vil  gaa  ind  i  Porthvælvingen.  Her  kommer  Henrik  fulgt  af  Aksel) 

HENRIK 

Eli  !  (Han  tager  først  hendes  ene  Haand,  saa  ogsaa  den  anden)  E.F 
det  Virkelig  dig?    (De  kommer  frem   i  Forgrunden) 

ELI 

Det  er  det  Henrik.  —  Det  er  os  begge  to. 

FRU  STERN 

(er  stanset  paa  Trappen  og  har  set  ned) 

Henrik.  Aa  min  elskede  Dreng!  (Hun  iler  ned  ad  Trappen 
og  omfavner  ham)  Aa  min  egen  Dreng,  hvor  har  jeg  længtes 
efter  dig.  —  Lad  mig  se  paa  dig.  Lad  mig  se  rigtig  paa 
dig  engang  igen.   Har  du  det  godt?  Er  du  rask? 

HENRIK 
Tak  Mor.  Jeg  er  blot  lidt  træt. 

FRU  STERN 
Aa  men  du  er  bleven  mager,  Henrik.  Du  kan  ikke 
tænke  dig,  hvor  jeg  har  længtes  i  alle  disse  Aar.  Aa 
men  Gud  ske  Lov.  Gud  ske  Lov,  nu  har  jeg  dig.  Du 
skal  drikke  Fløde,  Henrik!  Her  kan  vi  faa  saadan  en 
udmærket  Fløde  endnu  — .  Du  maa  ikke  bryde  dig  om, 
at  jeg  græder.  Jeg  er  bare  lidt  tosset.  De  sidste  Aar 
har  været  saa  slemme.  —  Nej  du  maa  endelig  ikke  se 
paa  mig.  Ikke  paa  Haaret!  Jeg  skal  straks  være  istand. 
Men  jeg  kunde  da  ikke  løbe  min  Vej,  idet  samme  du 
kommer  ind  af  Døren.  Men  nu  er  du  her  jo.  —  Ikke  se 
paa  Haaret,  Henrik!  Det  er  Synd  for  mig,  efter  de  lange 
Aar.   Du  kan  da  lide  Fløde.   Ikke?  Den  er  saa  ganske 

udmærket !   (Hun  nikker,  kysser  ham,  og  da  han  har  sluppet  hende,  skyn- 
der hun  sig  opad  Trappen)  Jeg  kommer  HgeStraks  !   (Standser  og  gaar 

tilbage)  Tænk  dig  jeg  har  ikke  faaet  dine  Breve  i  det  sidste 
halve  Aar,  for  jeg  ved,  du  har  skrevet.  Du  har  altid 
været  en  god  Dreng  til  at  skrive.  —  Men  nu  er  det  jo 
overstaaet ! 

HENRIK 
Er  Stern  ikke  hjemme? 

FRU  STERN 
Stern?  Jo  —  jo  —  og  han  vil  blive  forfærdelig  glad. 
Det  er  der  ingen  Tvivl  om.  Men  der  er  nogen  hos  ham. 
Du  ved  al  denne  Politik.  Det  er  skrækkeligt!  (Tager  Henriks 
Arm)  Du  Henrik  sig  mig  — 

HENRIK 
Ja  Mor! 

FRU  STERN 

(dæmpet) 

Sig  mig,   hvorfor  kaldte  du  ham  Stern? 

HENRIK 
Aa  jeg  ved  ikke.  Det  er  jo,  saa  længe  siden.  Og  han 
har  jo  saadan  et  berømt  Navn. 

FRU  STERN 
Ja,    det  er  ikke   for  det.    Mig   er   det  jo   ligegyldigt. 
Men  ikke  til  ham  vel?   Han  bliver  saa  let  saaret.   Og 
saa  bliver  her  endnu  mere  uhyggeligt.  Ikke?  —  jeg  skam- 
mer mig,  Henrik  —  du  surrer  hele  Tiden  paa  mit  Haar. 

(opad  Trappen) 

HENRIK 
Mor  er  saa  sød.  —  Men  hvor  Tiden  dog  er  gaaet. 

ELI 
Mor  kan  saamænd  se  rigtig  smuk  ud  endnu.  —  Hun 
-har  sit  lange  brune  Haar  endnu,   uden  en  graa  Stribe. 

FRU  STERN 

(stanser  paa  Trappen) 

Tal  nu  med  Eli  til  jeg  kommer !  (Et  Par  Trin  op)  Men 
du  skal  da  se  dit  Værelse !  Eli !  hvorfor  har  du  ikke  sagt 
det?  Vis  ham  hans  Værelse!  Der  er  da  heller  ikke  en, 
der  har  en  Tanke  i  Hovedet.   Nu  skal  jeg  selv  vise  dig 

det     min     Dreng  !     (Ned   og   tager   ham   under  Armen)     Det    er  Ved 

Siden  af  mit  deroppe.  Du  maa  ikke  tro,  at  jeg  altid  er 
som  idag.  Jeg  er  saamænd  ellers  meget  rolig  og  for- 
nuftig. Ikke  sandt  Eli?  Sig  til  ham,  at  jeg  ikke  er  saa- 
dan.  Og  jeg  plejer  da  heller  ikke  at  se  saa  forfærde- 
lig ud! 

ELI 

(smiler  og  ryster  paa  Hovedet) 

FRU  STERN 
Der  kan  du  selv  høre!  Kom  saa  min  Dreng!  (Fører ham 

triumferende  opad  Trappen.  Raaber  ned)  Eli  !  Sørg  for  at  der  er 
Fløde  paa   Bordet!    (Hun  gaar  ind  med  Aksel  af  den  første  Dør) 

ELI 

(gaar  under  dette  hen  og  vinker   Rfaum  ud) 


ELI 

Er  der 

nogen 

inde 

hos  Far? 
RAUM 

Ja. 

ELI 

Er  det 

vigtigt' 

? 

RAUM 

Jeg  tror  det. 

ELI 

Jeg  Synes  dOg,    jeg  maa  prøve,    (gaar  til  Stems  Dør,  banker  for- 
sigtig paa  og  stikker  Hovedet  ind) 

STERN 

(kommer  frem  i  Døren) 

Hvad  er  det? 

ELI 
Henrik  er  kommen. 

STERN 
Nej  —  er  han  kommen ! 

ELI 

Jeg  syntes,   jeg  maatte   fortælle  dig  det. 

STERN 
Ja  —  javist.   Nej  er  han  virkelig  kommen!  —  Hvor 
er  han.  Bare  jeg  dog  kunde  faa  det  Menneske  paa  Porten. 

ELI 

Han  er  paa  sit  Værelse  nu  —  saa  du  kan  rolig  gøre 

dig  færdig. 

STERN 

Og  hvordan  har  han  det.  Er  han  rask? 

ELI 

Ja. 

STERN 

Er  han  bleven  højere,  nej? 

ELI 
Han  er  middelhøj. 

STERN 
Han  har  vel  ikke  faaet  Skæg? 

ELI 

Nej,  han  er  glatraget. 

STERN 
Ligner  han  —  sin  Mor  fremdeles. 


29 


ELI 
Aaja  —  Han  ligner  jo  egentlig  kun  sig  selv. 

STERN 
Med  den  høje,  hvide  Pande,  Hvad?  — 

ELI 

Ja. 

STERN 

Ser  han  ud  til  at  være  å  son  aise  ? 

ELI 

(trækker  paa  det) 

Nej  —  det  gør  han  egentlig  ikke. 

STERN 

Naa  men  han  er  altsaa  dog  rask.  Det  er  det  vigtigste. 

Ja  det  er  godt  vi  har  ham  hjemme  igen.  Jeg  maa  ind. 
Kald  paa  mig  igen,  hvis  jeg  ikke  kan  faa  det  Menneske 
paa  Porten  —  og  hils  ham  og  sig  jeg  kommer  straks.  Jeg 
tager  ikke  mod  andre  idag.    (Han  gaar  ind) 

ELI 

(til  Raum) 

Er  der  andre,   der  venter  paa  Far? 

RAUM 
To  Herrer.   En  høj   ung  Mand  og  en  gammel   Mand 
med  et  krumt  Ben. 

ELI 
Naa  dem  som  vi  saa  tidt  har  seet  herudenfor. 

RAUM 

(smilende) 

Ja  Doktoren  gav  dem  Navne.  Han  kaldte  den  ene  for 
„Det  løftede  Blik"  og  den  anden  for  „Det  eftertænk- 
somme Ben". 

ELI 
De  maa  sige,  at  Far  ikke  kan  tage  imod  dem  idag. 

RAUM 

(gaar  ind.  Straks  efter  kommer  de  to  Mænd  ud.  Hilser  paa  Eli  og  fjerner  sig 
i  Baggrunden.  Eli  sætter  sig) 

AKSEL 

(er  samtidig  kommen.  Stanser  ved  Elis  Stol) 

De  har  faaet  Deres  Broder  hjem? 

ELI 

Ja. 

AKSEL 
Vil  De  svare  mig  paa  et  Spørgsmaal? 

ELI 
Gerne. 

AKSEL 
Den  Dag,  da  vi  havde  vor  sidste  Samtale,  var  det  ikke 
den  Dag,  da  De  fik  Underretning  om,  at  Deres  Broder 
vilde  komme. 

ELI 
Det  kan  godt  være. 

AKSEL 
Var  det  Aarsagen? 

ELI 
Hvad  mener  De? 

AKSEL 
Det  er  ikke  nogen  Fornærmelse  —  for  han  er  jo  ikke 
Deres  Bror. 

ELI 
Jeg   forstaar  ikke  rigtig,    hvad   De  mener.    Hvad  jeg 
har  sagt  Dem  burde  være  nok. 

AKSEL 
Det  Løfte  De  gav  mig,  gælder  altsaa? 

ELI 

Jeg  har  aldeles  ikke  givet  Dem  noget  Løfte. 

AKSEL 
Jeg  tænkte  det  nok.  De  gaar  fra  det. 

ELI 
Jeg  har  givet  mig  selv  det  Løfte,  at  ofre  hele  mit  Liv 
for  Sygeplejen.  Det  Løfte  gælder.  —  Er  det  saa  nok? 

AKSEL 
Jeg  kan  ikke  trænge  tilbunds  i  det.  Jeg  piner  mig  selv 
Dag  og  Nat.  Hvorfor? 

ELI 
Fordi  saadan  er  det  bedst. 

AKSEL 
Men  saa  pludselig? 

ELI 
Det  var  aldeles  ikke  pludseligt.  Det  var  Følgen  af  en 
langsom  og  naturlig  Modning. 

AKSEL 
Jeg  kan  ikke  forstaa  det.  Vi  var  saa  gode  Venner. 

ELI 
Det  kan  vi  være  endnu. 

AKSEL 
Er  der  nogen  Fejl  begaaet  fra  min  Side? 

ELI 

(tier) 

AKSEL 
Før  jeg  traf  Dem,  skete  der  noget.  Er  det  det? 

ELI 
Nu  forstaar  jeg  slet  ikke,   hvad  De  mener! 

AKSEL 
Deres  Halvsøster.  Jeg  erkender  saa  fuldt  ud  min  Svag- 
hed. 

ELI 
Jeg  vil  ikke  høre  et  Ord  om   Deres  Svaghed.    Den 
kommer  mig  ialtfald  ikke  det  fjerneste  ved. 

AKSEL 
Aa  De  er  en  Mur  af  Sten,  og  jeg  render  min  Pande 
blodig  imod  Dem. 

ELI 

(smiler  og  ryster  paa  Hovedet) 

Jeg  en  Mur?  —  Hør  nu.  Alt  hvad  jeg  har  seet  af 
Livet.  Alt  hvad  jeg  har  følt  —  Alt,  alt,  alt  gør  det  til 
det  eneste  naturlige,  —  det  eneste  lykkelige,  vidunder- 
ligt lykkelige,  at  være  det,  som  jeg  er  nu. 

AKSEL 
Jeg  ved  snart  ikke  om  De  er  forstenet,  eller  om  der 
er  et  højere  Liv  i  Dem  end  i  os  andre. 

ELI 
Jeg  har  seet  saa  meget,  Lyng. 

AKSEL 
De  staar  saa  højt,  Eli,  jeg  kan  ikke  hade  Dem,  men 
jeg  har  længtes  saa  bittert  efter  et  Hjem,  og  det  er  et 
koldt  Land  De  jager  mig  ud  i. 

HENRIK 

(kommer  fra  Baggrunden) 

Der  sidder  jo  Raum ! 

RAUM 

(nærmer  sig) 

Saa  den  unge  Herre  kan  dog  kende  mig. 

HENRIK 

(trykker   hjerteligt   hans   Haand) 

Ja,  ja.    Kun  lidt  mere  graa. 

RAUM 
Jeg  er  jo  snart  de  treds  nu,  Herr  Stem.  (trækker  sig  tilbage) 

AKSEL 
—  Din  Søster  fik  Ret,  Henrik,  hun  drømte,  at  du  vilde 
komme  idag. 

ELI 
Hvem  har  fortalt  Dem  det? 

AKSEL 
Fru  Stern. 

HENRIK 
Er  det  sandt  Eli? 

ELI 
Ja !  —  Drømme  som  kommer  kort  før  Solopgang  er 
ofte  Sanddrømme.   —  Paa  den  Tid  er  Sjælen  mest  le- 
vende. 

AKSEL 
Ved  Doktoren,   at  du  er  kommen,    Henrik? 

ELI 
Jeg  har  sagt  det.  Han  blev  umaadelig  glad.  Han  kom- 
mer straks.  (Lille  ophold) 

En  Mand  gik  ned  fra  Jerusalem  3 

HENRIK 
Hvor  er  her  dejligt!  En  saa  fuldstændig  Fred! 

ELI 
Det  er  Bjergene,  som  gør  det. 

AKSEL 

Og  alligevel  kan  vi  mærke  noget  tværs  gennem  Klip- 
perne —  for  der  bagved  —  er  Krigen !  —  Fred  er  her 
ikke,   Henrik! 

I  Byerne  koger  det,  og  paa  Landevejene  kan  du  godt 
møde  selve  Krigen  —  Desertører  fra  Fronterne  og  Flygt- 
ninge fra  Fangelejrene,  som  vil  tilbage.  Man  skal  i  det 
hele  taget  være  en  Smule  forsigtig. 

Naa,  nu  vil  jeg  gaa  ind  og  telefonere  til  Fratelli  Luni, 
at  du  allerede  er  kommen.  De  vil  sikkert  straks  tilbyde 
dig  en  glimrende  Stilling,  (ind  i  sit  væreise) 

HENRIK 
Der  er  gaaet  lang  Tid  siden  vi  klatrede  i  Kirsebær- 
træerne sammen  og  gik  paa  Jagt  efter  Moskedonnere  i 

Mosen ! 

ELI 
Der  er  navnlig  gaaet  de  sidste  Aar.    (Hun  har  rejst  sig  og 

atter  sat  sig  paa  Balustraden) 

HENRIK 

Den   forbandede   Krig,    for  mig  har  den   ødelagt  alt! 

Jeg  var  saa  bange  for,  at  jeg  ikke  skulde  faa  dig  at  se 

her,   Eli. 

ELI 

Du  ved,   hvordan  det  gik  til,   at  jeg  fik  Orlov  denne 

Gang.   De  kastede  Bomber  paa  Hospitalet  og  sprængte 

os  halvt  i  Luften. 

HENRIK 
De  Skurke!  — 

ELI 
Jeg   tror   ikke   de   vidste,    hvad   de   gjorde.    Der   var 
mange  af  deres  egne,  som  gik  med. 

HENRIK 
Jeg  fatter  ikke  disse  Rædsler,  og  du  har  staaet  midt 
i  dem.  Du  maa  tro,  jeg  har  ofte  spurgt  mig  selv,  om  jeg 
nu  ogsaa  har  Ret  til  at  gaa  omkring  med  mit  Hoved 
paa  Skuldrene  og  hele  Arme  og  Ben.  Om  det  ikke  er 
mig  som  er  den  egentlige  Krøbling?  —  Men  jeg  kan 
ikke  faa  mig  til  at  se  Sagen  blot  fra  den  ene  Side. 

ELI 
Vi  som  har  med  de  Saarede  at  gøre,  ser  ialtfald,   at 
de  allesammen  er  stakkels  Mennesker,  stakkels  Børn. 

HENRIK 
Du  ved,  at  min  Forlovede  er  tysk  og  jeg  havde  mest 
med  tyske  Arbejdere  at  gøre.   Udmærkede,  dygtige  og 
brave  Mennesker.  Jeg  kan  ikke  paa  en  Gang  begynde 
at  hade  dem.  Ja  du  ved  jo,  at  jeg  er  forlovet. 

ELI 
Ja,  og  til  Lykke.  Jeg  har  vist  skrevet. 

(Lille  Ophold) 

HENRIK 
Din  Far  er  jo  ogsaa  neutral? 

ELI 
„Din   Far"   siger  du.    Er  vi   da  ikke   Bror  og   Søster 
som  før? 

3* 

HENRIK 
Jo  Eli  vi  er.  —  Men  det  gaar  ikke  for  mig  længer 
at  kalde  ham  Far.  —  Jeg  mærker  det,  jeg  kan  ikke! 
Medens  jeg  var  borte  er  min  egen  Far  bleven  saa  le- 
vende i  min  Erindring.  De  Minder,  jeg  har  er  bleven  saa 
dyrebare!  Kan  du  forstaa  det.  Jeg  synes  jeg  tager  noget 
fra  ham,  naar  jeg  kalder  en  anden  Mand  for  Far.  Jeg 
føler  det  oprigtigste  Venskab  for  —  for  Stern,  en  stor 
Hengivenhed   og   Beundring.    Mod   mig   har   han   været 

mageløst  god!  Men  —  jeg  kan  ikke. Hvad  er  der 

i  Vejen  Eli? 

ELI 

Aa  ingenting. 

HENRIK 

Du  blev  ganske  bleg  pludselig. 

ELI 
Det  er  ingenting  —  det  er  bare  —  Jeg  forstaar  det, 
du  siger,  men  er  det  alligevel  ikke  Synd  —  at  tage  noget 
fra  et  Menneske,  —  som  man  engang  har  givet  ham? 
Det  er  ikke  blot  for  Fars  Skyld,  jeg  tænker  paa  det. 
Fuldt  saa  meget  for  Mors.  Ja  jeg  kalder  hende  Mor.  Det 
var  ingenting  Henrik.   Det  var  blot  et  Sting. 

HENRIK 

Du  har  overanstrengt  dig.  Jeg  ser  det  paa  dig.  —  (lidt 

efter)  Er  Mor  ikke  rigtig  lykkelig?  Jeg  synes  jeg  forstaar 

det?  Ak,  jeg  havde  glædet  mig  til  en  fuldkommen  Fred 

her. 

ELI 

Far  er  jo  gammel  og  lidt  irritabel,  efter  den  Uret, 
han  har  lidt.  —  De  har  egentlig  ikke  noget  rigtigt  til- 
fælles. Derfor  betyder  det  saa  meget,  at  du  er  kommen. 

For  jeg  tror  nok,  du  er  det  eneste  Menneske,  han  bry- 
der sig  rigtig  for  Alvor  om. 

HENRIK 
Jeg  skal  gøre  alt,  hvad  jeg  kan  for,  at  han  skal  mærke 
det  saa  lidt  som  muligt.   Nej,   hvor  er  du  dog  kommen 
til  at  ligne  din  Mor,   Eli. 

ELI 
Mor  var  nu  helt  blond. 

HENRIK 
Husker  du  ikke,  at  jeg  gik  med  hendes  Billede;  an- 
derledes har  jeg  jo  ikke  seet  hende.  Det  var  min  Barn- 
doms store  Sværmeri  det  Billede  med  de  mørke  dybe 
Øjne  og  de  fine  lange  Bryn.  At  en,  der  var  saa  dejlig 
kunde  være  død !  Det  var  en  sælsom  Følelse  —  jeg  har 
den  endnu  her  nede.  —  En  Afgrund  af  Ømhed  og  Gru 
—  mit  lille  Drengehjerte  blødte  som  om  der  var  bleven 
rørt  ved  det  med  en  vild  Rosengren.  Sig  mig  Eli,  hvordan 
gik  det  til,  at  du  blev  Sygeplejerske? 

ELI 

Kan   man   egentlig  være  noget  andet  nu? 

HENRIK 
Men  hvorledes  kan  du  holde  det  ud? 

ELI 
Et  Menneske   har   flere   Kræfter   end   man   tror.    Det 
er  nu  engang  bleven  mit  Liv ! 

HENRIK 

Da  vel  ikke  for  bestandig? 

ELI 

Jo. 

HENRIK 
Og  jeg  som  troede.   Gerda  skrev  — 

ELI 
Hun  tog  Fejl. 

HENRIK 
Hvor  er  forresten  Gerda.  Jeg  kender  hende  jo  næ- 
sten ikke.  Paa  Billeder  ser  hun  ud  som  en  Engel. 

ELI 
Hun  er  i  Besøg.   Hun  kommer  imorgen. 

(Lille  Ophold) 

HENRIK 

Nej  jeg  kan  ikke  glemme,   hvor  du  ligner  din  Mor! 

Hør  Eli !  Jeg  er  glad  over,  hvad  du  fortæller  mig.  Saa 
kan  du  blive  ved  med  at  være  min  Søster  hele  Livet. 
Nu  forstaar  jeg  ogsaa,  at  der  altid  var  noget  uopnaaeligt 

Ved   dig  !    (Rækker  hende  Haanden) 

ELI 
Velkommen  Bror! 

HENRIK 
Husker  du,  hvor  vi  holdt  sammen,   fordi  vi  var  frem- 
mede dernede  i  den  store  By,  vi  to  smaa,  og  hvor  jeg 
græd,   da  jeg  skulde  rejse  hjem   for  at  studere,   for  du 
var  jo  hele  mit  Danmark!  Og  jeg  blev  ensom  siden,   (ser 

sig  om) 

Hvor  er  her  dog  dejligt  og  hvor  Luften  er  ren  og 
styrkende,  og  hvor  det  er  godt  og  varmt  at  finde  sin 
Barndom  igen.   Søster,   Søster,   Søster!   (Tager  begge  hendes 

Hænder  og  trykker  dem) 

(Ud  af  Sterns  Værelse  kommer  Grev  Hoyos,  som   hilsende  gaar  forbi. 
Straks  efter  kommer  Stern) 

STERN 

Naa    der    er   han!    Uåbner   Armene;    men    nøjes   med    at    tage    begge 

hans  Hænder)    Lad   mig  saa   se  paa   dig !   Velkommen   min 
Dreng.  Ja  jeg  kan  da  kende  dig.  Men  du  kan  vel  knap 

nok    kende    mig.     (Eli    gaar   under    dette    til    Højre) 

HENRIK 
Du  er  bleven  helt  hvid. 

STERN 
Ja,  der  er  snart  ikke  andet  tilbage  end  Viljen  med 
nogle  hvide  Haartjavser  paa.  Viljen  er  den  sidste,  som 
forlader  Huset  ved  du  nok.  Den  lader  sig  begrave  i 
Ruinerne.  Ja  du  kan  jo  nok  tænke,  at  jeg  længes  efter 
at  tale  med  dig  om  alt  muligt.  —  Har  du  faaet  noget  at 
leve  af? 

FRU  STERN 

(er  kommen) 

Middagen  er  færdig  om  et  Øjeblik.  Naa  du  er  vel  glad, 
Stern,  over  at  have  ham  hjemme  igen? 

STERN 
Foreløbig  har  jeg  jo  bare  seet  ham.  Jeg  længes  efter 
at  tale  med  ham!  Lad  os  nu  faa  den  Dinér  —  l'heure  a 
sonné!  Men  selvfølgelig  har  de  ikke  ventet  dig  og  er 
uforberedte! 

FRU  STERN 

Jeg  saa  ikke  Datoen  paa  Telegrammet. 

STERN 
Nous  naturellement.  Den  Kvinde,  som  ser  eller  skriver 
et   Datum   er   endnu   ikke   født,    lige  saa   lidt  som   den 
Kvinde,    der   læser  Verdensbegivenhederne   før  Feuille- 
tonen ! 

FRU  STERN 
Saadan   er   han   altid,    Henrik !   Vil    du   ikke   forsvare 
mig? 

STERN 
Men  Parti  tager  de  alligevel ! 

FRU  STERN 

(hviskende) 

Jeg  ønsker  bare,   at  de  skal  faa  nogle  Tæsk ! 

STERN 
Og  skrige  op  gør  de,   som  om  Krigen  var  en  Inven- 
tion boche  deutsche   Erfindum,    made   in   Germany.   — 
Krigen  er  ikke  nogen  tysk  Opfindelse!  Jeg  er  glad  min 
Dreng  over,   at  du  har  holdt  dig  udenfor  dette  Vanvid! 

HENRIK 

(med  et  lidt  spodsk  Smil) 

Det  var  ikke  saa  let  endda.  Du  ved,  hvad  jeg  havde 
maattet  døje  af  Fængsel  og  Forhør,  delvis  fordi  Mary 
var  tysk  og  glødede  for  Tyskland;  men  ikke  desto  min- 
dre, da  det  kom  til  Stykket,  saa  var  Mary  mest  Ameri- 
kanerinde alligevel  og  glødede  for  Amerika,  og  det  var 
saa  sandelig  nær  ved,  at  hun  fik  mig  i  Trøjen. 

FRU  STERN 
Gud  ske  Lov,   at  du  holdt  Stand ! 

HENRIK 
Hun  fik  mig  med  til  et  Møde,  hvor  de  afrejsende  Trop- 
per sang  „Nærmere  dig  min  Gud!"  Ja  det  var  gribende, 
men  jeg  havde  alligevel   faaet  nok. 

ELI 
Stakkels  Drenge.   De  ved  ikke,  hvad  de  gaar  ind  til. 

STERN 

(vrængende) 

Det  maa  da  være  noget  for  dig,  Eli  med  din  ny- 
opfundne  Gud! 

ELI 
De  tror  jo  ialtfald  paa  Retten  Far! 

HENRIK 
Og  sæt,  at  det  nu  var  det  store  Skille !  —  Det  er  det, 
der  stundom  plager  min  Samvittighed! 

STERN 

(med  Væmmelse) 

„Nærmere  dig  min  Gud!"  I  Skyttegravenes  Helvede 
og  i  Ildorkanerne  over  Ingenmandsland,  hvor  der  suser 
blodige  Hoveder  igennem  Luften !  „Nærmere  dig  min 
Gud"  mellem  raadne  Kadavere  af  Mennesker  og  Dyr. 
Tilknæes  i  en  Pøl  af  Blod  og  Ekskrementer!  „Nærmere 
dig  min  Gud"  med  Legemet  vrimlende  af  Utøj !  (Ler  for 

bitret) 

HENRIK 
Aaja  du  har  nok  Ret! 

STERN 
Jeg  vidste,  at  le  bon  Dieu  var  deplorabel;  men  al- 
drig har  jeg  dog  ynket  ham  som  nu,  hvor  de  inventerer 
Mordmaskiner  i  hans  Navn,  som  Djævelen  end  ikke 
havde  drømt  om  i  sine  vildeste  Drømme.  „Nærmere  dig 
min  Gud!"  Nej  af  alt  Vanvid  er  Racehadet  dog  den 
menneskelige  Ondskabs  mest  himmelraabende  Stupiditet. 

HENRIK 
Gid  andre  havde  bevaret  deres  sunde  Fornuft  saa  godt 
som  du ! 

STERN 
Jeg  kender  mange  Lande  og  har  siddet  tilbords  med 
Konger  og  Kejsere!  Ens  var  de  og  de  kunde  lige  saa 
gerne  allesammen  have  heddet  Sørensen !  Og  saa  taler 
man  om  Sørensens  Instinkt  med  største  Seriøsitet.  Ha! 
det  er  guddommeligt!  Det  skulde  vel  være  Kvinderne, 
som  havde  det  Instinkt;  men  de  falder  gladelig  enhver 
ildelugtende  Neger  om  Halsen  og  maaske  kan  det  en- 
gang lykkes  dem  at  frelse  Verden  paa  den  Manér  og 
bringe  den  „Nærmere  dig  min  Gud!"  —  Naa,  lad  det  nu 
være.  Jeg  kan  fortælle,  at  jeg  har  faaet  gode  Efterret- 
ninger  fra   Paris   idag.    Man   begynder   at   indse,    at   vi 

havde  Ret.  (Ser  paa  engang  bedrøvet  og  kærligt  paa  Eli,  som  har  nær- 
met sig)  Vi  er  nok  uenige  om  de  højeste  Ting;  men  vi 
kan  være  gode  Venner  alligevel,  ikke  sandt?  (Tager  hende 

ved  Armen) 

ELI 
Det  kan  vi  Far! 

STERN 

Og  Henrik  er  jo  et  helt  Mandfolk,  som  jeg  har  faaet 

til   at  tale  med.    (Tager  ogsaa  ham  ved  Armen) 

ELI 

(hvisker  noget  i  hans  Øre) 

STERN 
Hvad  siger  du?  —  Bruger  jeg  Mund?  —  Ikke  nær 
nok!   Hun  siger,    at  jeg  bruger  saa   forfærdelig  Mund, 
og  det  er  Synd  for  dig,   Henrik! 

ELI 

(hvisker  igen) 

STERN 
Siger  jeg  aldrig  et  godt  Ord  om  noget  Menneske?  — 
Jeg  ikke?  —  Jeg  synes  jeg  er  en  Engel  af  Taalmodighed ! 

ELI 

(ler) 

HENRIK 

(kommer  ogsaa  til  at  smile) 

STERN 
Det  ler  hun  af !  der  med) 

ELI 
Nu  lo  du  selv  som  i  gamle  Dage! 

STERN 
Der   er  ogsaa   noget  af  gamle   Dage,    noget  hjemligt 
ved  at  Henrik  er  her. 

RAUM 

(har  under  dette  nærmet  sig  og  staar  afventende  bag  Stem) 

STERN 

(vender  sig) 

Hvad  er  det? 

RAUM 
Jeg  skulde  spørge  Doktoren,  om  der  bor  nogen  som 
hedder  Henrik  Vendel  her? 

STERN 
Vendel?  (Famler  med  Brevet)  Hvad?  —  Jeg  forstaar  ikke. 

Adressen    er    Stem.    JO.     (Rækker    Brevet    frem    uden    at    se    paa 

nogen) 

HENRIK 
Brevet  er  til  mig. 

STERN 

(giver  ham  det) 

HENRIK 
Der  skulde  staa  Vendel  Stern.  Men  vedkommende  har 
saa  opfattet  Stern  som  Adresse. 

STERN 

(med  et  forgræmmet  Udtryk) 

Ja  jeg  faar  nok  ikke  Tid  til  at  vente,  (gaar  imod  sin  Dør) 

FRU  STERN 
Vil  du  ikke  spise  med  os  andre? 

STERN 
Lad  mig  faa  det  ind  som  sædvanligt!  (Han  gaar) 

FRU  STERN 

(tager  Henrik  under  Armen) 

Saa  maa  du  nøjes  med  mig,  Henrik! 

HENRIK 

(har  sat  sig  med  det  aabne  Brev  i   Haanden) 

Mor,  dette  gjorde  mig  bittert  ondt. 

FRU  STERN 
Tænk  nu  ikke  paa  det  idag.   Naar  jeg  har  dig,  er  jeg 
saamænd  ligeglad. 

HENRIK 
Hvad  siger  du,  Mor? 

FRU  STERN 

Jeg  siger,   at  vi  er  ligeglade  med  ham.   Ikke? 

Jerusalems  Skomager! 

HENRIK 
Men  Mor  dog! 

Tæppet. 


ANDEN  AKT 

Gaarden.  Professoren  og  hans  Frue  sidder  og  drikker  Morgenthe. 

FRUEN 
Du  burde  nu  ikke  have  modsagt  ham  igaar  Aftes. 

PROFESSOREN 
Naar  han   taler  om  Sanskrit,   som  han  ikke  har  Be- 
greb om. 

FRUEN 
Jeg  synes  det  lød  meget  rigtigt,  hvad  han  sagde.   Dit 
var  saa  indviklet. 

PROFESSOREN 
Jeg  bøjer  mig  for  din  Autoritet  i  Sanskrit. 

FRUEN 
Uf  Einar!  —  Men   det  er  virkelig  sandt,    man   skal 
ikke  modsige  berømte  Mænd..  Du  glemmer  ogsaa  rent, 
at  du  skylder  ham  din  Brodersøns  Liv. 

PROFESSOREN 
Ja  Liv  —  naa  nej,  jeg  glemmer  det  skam  ikke.  Jeg 
har  jo  ogsaa  takket  ham.  Der  er  bare  et  stort  Problem, 
som  jeg  grubler  over. 

FRUEN 
Hvad  er  det  for  et  Problem? 

PROFESSOREN 
Skal  man  synes  om  noget,  som  man  ikke  synes  om, 
fordi  man  skylder  en  Mand  Tak. 

FRUEN 
Ja  selvfølgeligt! 
Hvad  var  det  forresten  du  sagde? 

PROFESSOREN 
Ja,  kære  —  naar  du  kan  løse  Problemet  uden  at  have 
hørt,   hvad  det  drejer  sig  om,   hvorfor  i  Pokkers  Skind 
og  Ben  vil  du  saa  have  nærmere  Underretning? 

FRUEN 
Nu  er  du  utaalelig,  Einar,  som  sædvanlig. 

PROFESSOREN 
Han  blev  ogsaa  gal  paa  mig,   da  jeg  roste  en  anden 
Ingeniør,  den  store  Luini !  (Med  et  mie  Kluk)  Han  kaldte  ham 
en  forfængelig  Nar. 

FRUEN 
Saa  skulde  du  ladet  være ! 

STERN 

(kommer  fra  Baggrunden  fulgt  af  sin  Hustru  og  skraar  hurtigt  hen  mod  sin 
egen  Dør  uden  at  bemærke  de  Fremmedes  Tilstedeværelse.  Han  er  klædt  som 
en  Godsejer  i  hvidt  Tøj  og  med  Lædergamasker  og  stor  graa  Hat  med  broget 

Slør) 

Hvornaar  rejser  de? 

FRU  STERN 

Efter  Frokost? 

STERN 

Efter  Frokost.  Skal  de  være  her  til  Frokost  igen? 

FRUEN 
Du  har  jo  selv  inviteret  dem. 

STERN 

(stanser  udenfor  sin  Dør) 

Har  jeg!  —  De  keder  Livet  af  mig.  Jeg  kan  da  ikke 
bespise  den  hele  Verden  heller.  Manden  er  ikke  til  at 
slaa  et  Ord  af. 

FRUEN 

Du  taler  jo  hele  Tiden  selv  og  de  var  saa  begejstrede 
for  dig.  Du  skulde  høre,   hvad  hun  sagde. 

STERN 

(med  Haanden  paa  Dørgrebet) 

Ja,  hun  er  vist  et  ganske  skikkeligt  gammelt  Fæ;  men 
han  er  en  kedelig  Fisk  og  naar  han  aabner  Munden 
er  det  for  at  være  ubehagelig !  Jeg  har  frelst  deres  Søns 
Liv  og  behandlet  ham,  som  om  han  var  mit  eget  Barn. 

FRUEN 
Deres  Neveu,  Stem!  Du  har  da  forresten  ogsaa  faaet 
Tak! 

STERN 
Har  jeg  faaet  Tak!  —  Han  siger  aldrig  et  Ord.  Disse 
bleghaarede  Mennesker  smager  mig  ikke.  Jeg  stoler  ikke 
paa  dem.   De  har  surt  Fiskeblod  i  Aarerne. 

FRUEN 
Det  er  dog  ganske  urimeligt! 

STERN 
Det  er  ogsaa  Henriks  Fiancé,  som  har  ødelagt  ham! 
Jeg  kender  dem,  disse  smaa  blonde  Tingester,  de  hæn- 
ger paa  som  Burrer  og  er  ikke  til  at  ryste  af.  Naar  de 
ikke  faar  deres  blide  lille  Vilje,  bliver  de  hadefulde  og 
arrige  som  Lemæn  eller  ogsaa  græder  de  i  spandevis. 

FRUEN 
Men  Stern  dog! 

STERN 
Ja,  I  er  af  samme  Slags  allesammen!  Den  lille  Lyng 
gaar  ogsaa  mod  mig.  Han  kysser  den  Haand,  som  ka- 
stede ham  i  Fængsel  og  jog  hans  Velgører  ud  af  Lan- 
det. Jo !  —  Han  har  hjulpet  en  Flygtning  tilbage  til  Fron- 
ten! Gid  jeg  ialtfald  kunde  faa  Lov  til  at  spise  min  Mad 
i  Fred ! 

FRUEN 

Du  kunde  dog  gerne  tænke  lidt  paa  mig  og  huske,  at 
de  er  Danske. 

STERN 
Er  de  Danske?  Saa  meget  desto  værre! 

FRUEN 

(er  kommen  saa  langt  frem,  at  hun  ser  de  Fremmede) 

Hyss,   hyss! 

STERN 
(ser  sig  om) 
De  har  ikke  hørt  noget,    (gaar  hurtigt,  fulgt  af  sin  Hustru  ind  i  sit 
Værelse) 

PROFESSOREN 

(klør  sig  bag  Øret) 

Ja  det  var  jo  tydeligt  nok.  Jeg  tænker  vi  gaar. 

STERN 
Du  tror  da  ikke  det  var  os,  han  mente. 

PROFESSOREN 

Nej. 

FRUEN 

Du  er  altid  saa  mistænksom. 

PROFESSOREN 
Uden  Grund. 

FRUEN 
Forresten  talte  han  jo  venligt  om  mig. 

PROFESSOREN 
Ja,   det  var  venligt! 

FRUEN 
Jeg  hørte  ikke  andet  end  at  han  syntes,  jeg  var  rar 
eller  saadan  noget.  —  Du  kunde  nu  ogsaa  gerne  have 
sagt  noget  mere,  om  hvad  han  er  for  en  Mand ! 

PROFESSOREN 
Ja,  det  var  saamænd  ogsaa  min  Hensigt;  men  jeg  er 
nu  engang  ikke  smurt  som  Smigermølle. 
Skal  vi  saa  rejse? 

FRUEN 

Umuligt   før   efter   Frokosten,    vi   maa   da   opføre   os 

passende. 

PROFESSOREN 

Hele  Verden  slaar  hinanden  ihjel;  men  vi  skal  stadig 

opføre  os   passende.    (Kiør  sig  bag  øret)   Jeg   kan   ikke   tale 

med  ham!  Jeg  er  uenig  med  ham  om  alting!  Om  Krigen 

og  Freden,   om  Gud  og  Verden,  om  din  Kjole  og  hans 

Slobrok,  som  jeg  finder  forfærdelig!  Kan  han  ikke  lide 

mig,   saa  kan  jeg  sku  heller  ikke  lide  ham. 

FRUEN 
Vi  maa  vente  til  efter  Frokosten. 

FRU  STERN 

(kommer  ud  og  nærmer  sig  dem  smilende  venligt) 

Godmorgen.  Jeg  haaber  De  har  sovet  godt. 

FRUEN 
Jo  mange  Tak. 

En  Mand  gik  ned  fra  Jerusalem  4 


50 


FRU  STERN 

Det  er  et  dejligt  Vejr  idag,   ikke  sandt?  ja  jeg  skaf 

jo  passe  mit  Hus.  Saa  De  undskylder  mig  nok.  Vi  sees 

til  Frokosten! 

PROFESSOREN 

Vi  tænkte  netop  paa  at  bryde  op  nu,  Frue! 

FRU  STERN 
Det  maa  De  endelig  ikke  gøre!  Doktoren  vilde  blive 
forfærdelig  ked  af  det.   —  Det  maa  De  endelig  ikke. 

FRUEN 
Ja  saa  siger  vi  mange  Tak,  vi  vil  jo  ogsaa  gerne  hilse 
paa  Doktor  Stern  en  Gang  til. 

FRU  STERN 
Det  var  rart.   Det  vil  glæde  ham,   men  skal  vi  ikke 
mødes  nede  i  Haven  Kl.   12  for  Eksempel.  Det  var  saa 
rart  at  snakke  lidt  Gammelt  igen  —  Saa  siger  vi  det. 

Farvel  Saa  længe  !   (Smiler  venligt  og  gaar  tilhøjre) 

PROFESSOREN 
Ja  —  saa  sluger  jeg  altsaa  den  kedelige  Fisk.   Maa- 
ske  har  Manden  ovenikøbet   Ret  —   for  mit  Vedkom- 
mende. 

FRUEN 
Vi  har  ogsaa  glemt  at  rose  hans  Have.  Aksel  sagde, 
at  vi  skulde  rose  hans  Have! 

PROFESSOREN 
Ja,  lad  os  det!  (Kier  sig  bag  øret)  Jeg  ved  mig,  Gud  ske 
Lov,   fri  for  Racefordom,  men  naar  han  ligefrem  kalder 
mig  en  kedelig  Fisk,  saa  kniber  det  nu  alligevel. 

FRUEN 
Du  skulde  skamme  dig.  Tænk  paa  vore  Venner. 

PROFESSOREN 
Ja,  de  tilhører  Slægter,  som  har  slaaet  Rod  i  Landet 
og  jeg  vurderer  dem  saa  højt  som   nogen.   Men  netop 
for  deres  Skyld  kan  jeg  ikke  lide  ham.  Jeg  synes  ialtfald 
ikke  om,  at  man  ser  os  over  Hovedet. 

FRUEN 
Du  skulde  skamme  dig! 

PROFESSOREN 
Ja,  jeg  skammer  mig  naturligvis  ogsaa!  Der  er  ingen 
der  mere  end  jeg  ønsker,  at  det  Folk  skal  faa  fuld  Op- 
rejsning og  det  vulgære  Fjendskab  er  mig  en  Pest.  — 
Men  de  kan  jo  ogsaa  have  deres  Fejl,  ikke  sandt?  — 
Vi  maa  jo  se  at  tale  os  til  Rette  med  hinanden  og  forstaa 
hinanden.  Jeg  ser  saamænd  godt  deres  store  Fortrin  og 
den  fuldkomne  Loyalitet  hos  de  Bedste;  men  som  god 
Dansker  holder  jeg  af  Fred  og  en  vis  Ligevægt  og  Stem 
er  mig  alligevel  for  meget  paa  tværs  af  Tingenes  Natur. 
Jeg  synes  ialtfald  vi  skal  se  at  faa  Aksel  hjem  for  han  er 
ikke  lykkelig  her  og  det  hele  er  ikke  rigtig  „reggeder- 
ligt"  paa  denne  Maade. 

FRUEN 
Er  han   ikke  lykkelig?   Du  har  ingen   Iagttagelse  og 
saa  forresten  skulde  du  skamme  dig  en  Gang  til. 

PROFESSOREN 
Naturligvis  er  Stern  god  mod  Smaafolk,  det  ser  vi  jo 
og  det  er  en  stor  Ting! 

4* 

FRUEN 
Naa  nu  begynder  du  jo  at  blive  skikkelig  og  menne- 
skelig. 

PROFESSOREN 
Naturligvis  er  jeg  skikkelig.  Jeg  vil  bare  ikke  være 
saa  skikkelig  at  det  gaar  udover  Mennesket.  Først  og 
fremst  maa  vi  tage  ærligt  og  redeligt  paa  Problemet: 
Race  og  Menneskelighed,  undersøge  det  tilbunds  uden 
Ondskab  og  uden  Skamfølelse,  som  den  naturlige  Ting 
det  er.  Jeg  for  min  Del  er  forøvrigt  klar  over,  at  hvor 
Mennesket  indgyder  Respekt  er  Raceuviljen  en  Ge- 
menhed. 

STERN 

{kommer  frem  i  Døren.  Med  et  halvt  muggent,  halvt  forlegent  Smil  nikker  han 

et  Par  Gange  til  det  bliver  bemærket) 

(Fruen  og  Professoren  rejser  sig) 

FRUEN 
Godmorgen   Herr  Doktor!   Hvad   De  dog  har   for  en 
dejlig  Have!  Vi  har  været  den  yndigste  Morgentur.  Det 
maa  rigtignok  være  en  udmærket  Gartner! 

STERN 
Gartneren,   det  Kvaj!  Tror  De  han  har  Forstand  paa 
Havebrug.  Jeg  har  lavet  det  Hele  selv.  De  skulde  have 

Seet  den  Have,    da  jeg  kom.    (Forsvinder  halvt  bag  en  Søjle) 

FRUEN 
Og  sikken  en  Frugthøst,  De  har  iaar.  Det  er  mageløst ! 

STERN 

(lidt  frem) 

Saa  De  mine  Fersken trær? 

FRUEN 
Dejlige ! 

STERN 

(lidt  frem) 

Men  De  skal  ogsaa  lugte  til  dem  og  smage  Dem !  Hver 
eneste  Fersken  er  en  hel  lille  sommersalig  Klode  at  putte 
i  Munden. 

PROFESSOREN 
Vi  mødte   forresten  Gartneren.    Han  var  meget  ned- 
slaaet,   for  hans  Ko  var  bleven  stjaalet  fra  ham. 

STERN 

(nærmere) 

Ja  han  er  en  stor  Idiot,   som  ikke  passer  sine  Ting, 

men  hyler  Op  SOm  et  Spædebam.    (mildere  end  Ordene  tyder  paa) 

Fjolset  kan  jo  komme  til  mig  med  det,  saa  skal  han  faa 
en  Ko!  Jeg  er  ikke  bange  for  at  give  ham  en  Ko!  Jeg 
har  givet  en  Mand  en  Ko  før.  Jeg  æder  ikke  Smaafolk! 
(mistænksom)  Men  han  fortalte  Dem  vel  ogsaa  den  Historie 

for    at    presse    mig  !     (De  er  nu  kommen  helt  hen  til  hinanden)    Alle 

render  de  til  mig  her!  Jeg  forsikrer  Dem,  der  gaar  ikke 
en  Dag,  uden  at  jeg  skal  betale  for  noget,  Gud  ved  hvad, 
som  ikke  kommer  mig  det  fjerneste  ved.  De  kan  spørge 
Deres  lille  Neveu.  Han  kender  til  det.  (gaar  bag  Søjlen) 

FRUEN 

(lidt  efter) 

Jamen  Folk  er  rigtignok  ogsaa  Doktoren  taknemmelige 
her  paa  Egnen. 

STERN 

(kommer  atter  nærmere) 

Taknemmelige?  Ja.  —  De  har  gjort  mig  til  Æresbor- 
ger! —  Det  er  en  dejlig  Ære  at  blive  Medlem  af  deres 
Idiotsamfund.  —  Jeg  har  foræret  dem  et  helt  Bibliotek. 
Har  De  set  det? 

FRUEN 
Ja,   det  har  vi  rigtignok,   og  hørt  saa  meget  om  det 
ogsaa. 

STERN 

(lyser  lidt  op) 

Saa — aa?  —  Har  De  det?  Ja  —  Men  tror  De,  der  er 
nogen,  der  læser  Bøgerne?  og  hvis  de  læser,  saa  forstaar 
de  ialtfald  ikke  et  Muk! 

PROFESSOREN 
Vi  har  ogsaa  seet  de  Kalkmalerier,  som  De  har  ladet 
afdække ! 

STERN 
Ja,  de  er  da  morsomme!  Ikke? 

PROFESSOREN 
Ejendommelige ! 

STERN 
Præsten  den  Ignorant  satte  sig  imod  med  Hænder  og 
Fødder!  De  skal  se,  det  Æresborgerskab  kommer  mig 
dyrt  at  staa.  En  skønne  Dag  smider  de  mig  ud,  fordi  jeg 
er  „en  assyrisk  Mand"  —  saa  brænder  de  Bøgerne  og 
smører  Billederne  over  med  Okker  og  lader  Haven  for- 
falde. 

FRUEN 

Men  Gud  dog! 

(Henrik  er  kommen  frem  paa  Galleriet  og  staar  og  ser  ned) 

STERN 
Skønt  jeg  kan  bevise,  at  min  Far  betalte  en  Præst  for 
at  slaa  Vand  paa  mit  Hoved.  Det  kostede  fem  Kroner  og 
halvtreds!  Men  jeg  fik  rigtignok  ikke  derfor  Vand  i  Ho- 
vedet som  alle  de  andre.  Det  er  det,  de  ikke  kan  tilgive 
mig,  Dumrianerne !  (Gotter  sig  forbitret)  Æresborger  og  Æres- 

doktor!  Den  sidste  Ære  maa  vist  have  været  fra  Frank- 
furt, siden  de  jog  mig  ud  af  Frankrige  som  en  Hund. 

(Henrik  er  gaaet  ind  igen) 

FRUEN 
Jamen  Herr  Doktor  dog! 

STERN 
De  kan  spare  Dem  Deres  Medfølelse.  Je  m'en  fiche: 
Jeg  spiser  min  Mad  og  drikker  min  Vin,  saa  længe  der 
er  Vejr  i  mig.  (vil  gaa,  men  stanser)  De  gravede  min  Afstam- 
ning op,  da  Krigen  brød  ud.  Ingen  havde  skænket  den 
en  Tanke  før.  Jeg  selv  havde  fuldstændig  glemt  den. 
Mine  Døtre  er  Katholiker,  omend  de  er  frigjorte.  Min 
Kone,  min  Søn  og  jeg  selv  er  Protestanter!  Min  første 
Kone  var  endogsaa  baade  Protestant  og  Katholik,  for  hun 
lod  sig  konvertere  af  Kardinal  Mayol,  den  detestable 
gamle  Tartuffe.  Hvad  mere  kan  man  forlange!  —  „Assy- 
rer!" skreg  hele  Hundekoblet  pludselig.  „Slaa  ham  ned, 
den  Assyrer!"  Hvad  har  man  saa  for  de  fem  Kroner  halv- 
treds og  det  vaade  Hoved ! 

FRUEN 
Nej  det  maa  man  nok  sige ! 

STERN 
De  ved  formodentlig  ikke,  at  jeg  i  min  Ungdom  sysle- 
de lidt  med  Litteraturen  ved  Siden  af  mit  egentlige  Ar- 
bejde. 

FRUEN 

Det  ved  hele  Verden ! 

PROFESSOREN 
Ja,  jeg  har  saamænd  selv  engang  dyrket  „Revolutio- 
nens Bibel". 

STERN 
Naa  ja.  En  Smule  Amatørarbejde.  —  I  to  svære  Bind, 
som  forskaffede  mig  en  Dom  paa  tre  Maaneders  Fængsel 
for  Blasfemi  og  Landflygtighed  for  Resten  af  mit  Liv.  Le 
bon  Dieu  var  fornærmet,  anlagde  Sag  og  vandt  den  med 
glimrende  Succes  i  alle  Instanser.  Jeg  skildrede  Verden 
ganske  godt  sort,  tør  jeg  sige,  med  dens  Løgne;  men 
den  har  overtruffet  mine  Forventninger.  Alle  mine  bedste 
Broer  har  de  sprængt  i  Luften,  de  célérats  —  de  —  de 
Slyngler;  men  mit  Verdensbillede  staar  fast! 

FRUEN 
Men  nu  maa  man  da  haabe  og  tro,  at  det  bliver  bedre. 

STERN 
„Bedre!"  Haab  og  Tro  er  to  unge  Mennesker,  Frue. 
De  afgaar  ved  en  tidlig  Død  under  stort  Ak  og  Ve  i  syv 
og  tyve  Aars  Alderen ! 

FRUEN 
Jamen  nu  efter  Krigen,  mener  jeg! 

STERN 

(vrængende) 

„Efter  Krigen".  Aprés  la  guerre!  Jeg  nægter  ikke, 
at  De  har  bevaret  Deres  Ydre  ungdommeligt,  Frue;  men 
dog  ikke  i  den  Grad,  som  Deres  Aand. 

(Lille  Ophold.  Derpaa  venligere) 

Ja,  De  er  en  aimable  Dame,  som  ikke  kender  Ver- 
dens Slethed.  Til  Lunch  skal  De  faa  en  hvid  Vin  fra 
Syden,  som  kan  faa  En  til  at  glemme  noget  af  Hvert. 
Jeg  har  faaet  den  foræret  at  Hertugen  af  Saint  Sully, 
Duc  de  Saint  Sully.  Kender  De  ikke  ham?  L'amant  de  la 
petite  Madame  Hugo  vous  savez.  Aa  han  er  en  af  de  vit- 
tigste og  spirituelleste  Oldinge  i  Europa.    Og  den  lille 

Marianne  Hugo!  —  Charmant!  Pale  comme  un  beau  soir 
d'automne.  (Hdt  efter)  Nu  hader  han  mig  naturligvis,  og 
hans  Kælling,  den  gamle  Hejre,  vilde  gerne  drukne  mig 
i  et  Fad  Vin.  De  skulde  se  hende.  Æv !  Stramtandet, 
med  sorte  Ugleøjne  og  Paafuglefjer  og  Diamanter  i  Pa- 
rykken !  Og  et  Ansigt  og  en  Gorge  som  en  slet  bevaret 

Mumie  —  Æv ! 

FRUEN 

Uha  da! 

STERN 

Det  er  en  melankolsk  Tanke,  at  selv  den  lille  Madame 
Hugo,  som  virkelig  var  noget  af  det  charmanteste,  noget 
af  det  sødeste,  man  kunde  se  for  sine  Øjne,  gerne  vilde 
rive  de  sidste  hvide  Totter  ud  af  min  Skalde,  hvis  hun 
kunde  faa  fat  i  mig  med  sine  allerkæreste  smaa  rosen- 
røde Negle. 

FRUEN 

Men  Gud  dog! 

STERN 

Ja  saadan  er  det!  Og  hvis  De  spørger  mig  hvorfor,  saa 
skal  jeg  sige  Dem  det.  Det  er  fordi,  jeg  er  en  Landsmand 
af  Jesus  Kristus  fra  Nazareth som  lærte  Menne- 
skene,  at  de  skal  elske  hverandre ! 

PROFESSOREN 
Nej  det  tror  jeg  skam  ikke  er  Grunden.  Gør  De? 


Ja  jeg  gør 


STERN 

(Pinlig  Pause) 


PROFESSOREN 
Denne  Fru  Marianne  Hugo  —  er  hun 

STERN 

(afbryder  rettende  hans  Udtale) 

Madame  Marianne  Hugo  —  Danskerne  taler  et  hor- 
ribelt Fransk. 

PROFESSOREN 
Det  synes  jeg  er  revnende  ligegyldigt. 

STERN 
Saa  er  det  det?  —  Hun  er  en  af  de  skønneste  Damer 
i  Verden. 

(Aksel   og  Henrik  er  under  dette  kommen  ned  ad  Trappen  og  støder  nu 

til  de  andre) 

AKSEL  OG  HENRIK 

Godmorgen. 

STERN 

(nikker  flygtigt  uden  at  se  paa  dem  og  fortsætter) 

Nej,  vi  tilhører  en  forbandet  Slægt  i  al  Evighed,  og 
faar  ikke  noget  blivende  Sted.  Det  er  Sandheden!  Og 
da  der  heller  ikke  i  Israel  er  nogen  følelig  Mangel  paa 
Kæltringer,  saa  skal  vi  alle  lide  for  dem  og  forraades  af 
enhver.  Vi  kan  faa  lyse  Øjne  og  gule  Englekrøller  under 
Nordens  Sol.  Det  hjælper  ikke.  Vi  kan  staa  paa  Hovedet 
i  deres  Døbefonter,  det  hjælper  ikke. 

Min  Kone  er  lige  saa  mørk  som  jeg  var;  men  hun  har 
vel  Kulsvierblod  i  Aarerne  og  det  er  fint,  det  er  meget 
fint! 

(med  dyb  Græmmelse)  Ulykkelige  Folk,  som  hades  og  for- 
følges lige  saa  meget  paa  Grund  af  sin  Dygtighed  og  sin 
klare  Forstand  som  paa  Grund  af  sine  Fejl.  Naar  Kapi- 
talen fremmer  Krigen,  siger  man  jo  med  Rette,  at  den 
mangler  Hjerte  for  Menneskeheden;  men  hvad  hjælper 
det  os.  —  Hvis  vi  fremmer  Freden,  siger  man,  at  vi 
mangler  Hjerte  for  Nationen.   Man  forfølger  os  fordi  vi 

er  isolerede  og  hvis  vi  slutter  os  sammen,  forfølger  man 
os  dobbelt.  Den,  som  hades,  maa  jo  hade.  Saaledes 
vokser  det  Onde,  som  en  Lavine!  Det  er  forfærdeligt 
og  ethvert  Fejltrin  hævnes  tifold  paa  os. 

Intetanende  kommer  vi  til  Verden.  Intetanende  ligger 
vi  i  vor  Vugge  og  smiler  trygt  til  Livet;  men  den  Dag  vi 
træder  paa  Fødelandets  Jord  fortæller  man  os,  at  den 
er  ikke  vor.  Modersmaalet  bliver  bittert  paa  vor  Tunge, 
selve  den  Luft  vi  indaander  tager  Forbehold,  Lyset  som 
skinner  paa  os,  ser  at  vi  er  fremmede,  Blomsterne  og 
Træerne  ved,  at  vi  kun  er  taalt.  (Han  gaar  ind  m  sig  seiv  uden 

at  hilse  paa  nogen) 

FRUEN 
Hvor  Deres  Far  dog  har  et  mørkt  Syn  paa  Livet. 

(Intet  Svar) 

FRUEN 
Deres  Stedfar. 

PROFESSOREN 
Nu  tror  jeg  vi  skal  lade  Herr  Vendel  —  Herr  Stern 
og  Aksel  faa  Lov  til  at  tale  sammen. 

FRUEN 
Men  sig  mig,  Aksel.  Du  er  da  ikke  saa  lille.  Doktoren 
sagde  „Deres  lille  Neveu".  Du  er  da  et  Hovede  højere 
end  han. 

PROFESSOREN 
Ja,   det  er  vel  mere  en  Talemaade. 

AKSEL 
Som  Doktor  Stern  hyppig  anvender,  ja. 

(Professoren   og   Fruen   gaar) 

HENRIK 

(har  sat  sig) 

Hvor  er  han  dog  bleven  vredladen !  Det  er  noget  over- 
drevent, synes  jeg,  og  alligevel  forstaar  jeg  ham  godt. 
Dette  jagede,  hjemløse  Liv !  Kun  henvist  til  sig  selv  og 
omringet  af  Fjender,  som  vil  ydmyge  ham.  —  Hvis  hans 
Stolthed  forhærder  sig  —  er  det  saa  ikke  rimeligt?  Og 
er  det  ikke  undskyldeligt,  at  han  glæder  sig  over  For- 
fængelighedens smaa  Triumfer. 

AKSEL 
Jo  —  vist.  Mine  Forældre  døde,  da  jeg  kun  var  to  Aar 
gammel,  saa  jeg  har  smagt  en  Del  af  Bitterheden  selv 
—  i  Kaar,  som  jeg  ikke  var  født  til.  Jeg  maatte  altid  se, 
at  de  andre  fik  det  bedste  Stykke  og  gaa  iseng  uden  God- 
natkys. Stem  har  saamænd  været  forholdsvis  lykkelig 
som  ung  —  for  ikke  at  tale  om  siden. 

HENRIK 
Det  maa  have  været  et  vidunderligt  Øjeblik,   da  han 
kom  til  dig  i  Fængslet.  Jeg  har  saa  tidt  udmalet  mig  det 
og  nydt  det.  Og  at  det  saa  ovenikøbet  var  en  Mand,  som 
du  saa  længe  havde  beundret! 

AKSEL 

Ja  naturligvis. 

HENRIK 

Og  han  tog  dig  med  sig  hjem  og  hjalp  dig  paa  alle 
Maader  og  satte  dig  istand  til  at  fortsætte  dine  historiske 
Studier.  Ikke  sandt?  Du  skrev  i  dit  Brev  til  mig :  „En 
Mand  gik  ned  fra  Jerusalem  til  Jeriko  og  han  faldt  iblandt 
Røvere,  men  en  Samaritaner  forbandt  hans  Saar  og  hæld- 
te Olie  og  Vin  i  dem  og  han  løftede  ham  op  paa  sit  eget 
Dyr  og  førte  ham  til  et  Herberge  og  plejede  ham". 

AKSEL 
Man  bliver  jo  let  lyrisk  ved  en  saadan  Anledning! 

HENRIK 
Jeg  var  saa  glad  for  det  Brev.  Jeg  hører  gerne  noget 
godt  om  Stem.  —  Men  jeg  synes,  jeg  kan  mærke,   at 
der  er  et  eller  andet  i  Vejen  nu? 

AKSEL 
Det  daglige  Samvær  er  jo  ikke  saa  lyrisk! 

HENRIK 
Berømte  Mænd  er  ofte  lidt  vanskelige,  ikke  sandt.  Og 
han  har  haft  megen  Modgang.  Men  der  er  dog  saa  meget 
godt  og  levende  ved  ham,  synes  du  ikke? 

AKSEL 
Ja — a  —  godt?  —  Jeg  ved  ikke,    om  jeg  kan   tale 
aabent  til  dig.  —  Naturligvis  er  der  noget  godt. 

HENRIK 
Selvfølgelig  kan  du  tale  aabent.   Jeg  staar  ham  ikke 
nær  paa  den  Maade. 

AKSEL 
Jeg  har  jo   noget  af  en   vis   Fremmedfølelse   overfor 
ham.  Har  du  aldrig  mærket  noget  saadant? 

HENRIK 
Hvorledes?  Jo,  maaske  en  enkelt  Gang,  vel  nærmest 

fordi  der  er  noget  ikke  helt  naturligt  i  Forholdet. 

Er  det  hans  politiske  Syn,  du  har  imod. 

AKSEL 
Han  har  ikke  kunnet  glemme  den  Krænkelse,  han  har 
lidt,  forsaavidt  er  der  en  Forskel  i  vore  Sympathier;  men 
det  er  ikke  saa  meget  hans  Meninger,  som  hans  Maade 
og  da  hans  Maade  gennemtrænger  hans  Meninger  —  saa 
—  synes  jeg  heller  ikke  helt  om  dem.  —  Han  har  jo 
ingen  Følelse  for  den  nationale  Storhed  i  Krigen,  forstaar 
du,   sér  ikke  dens  vældige  Vilje  og  Hengivelse! 

HENRIK 
Fremtiden  vil  dog  sikkert  give  ham  Ret  i,  at  den  kun- 
de og  burde  være  undgaaet!  Kan  du  virkelig  ikke  se  bort 
fra  hans  smaa  Svagheder,   efter  alt  hvad  han  har  gjort 
for  dig? 

AKSEL 
Han  vil  have  Betaling  for  det! 


Hvordan? 
Med  Smiger 


HENRIK 


AKSEL 


HENRIK 
Han  vil  have  Varme  for  Varme,   han  som  andre.  — 
Han  har  en  brændende  Trang  til  Hengivenhed,  som  alt- 
for ofte  er  bleven  skuffet. 

AKSEL 
Han  vil   have  Smiger.    Han   er   forfængelig.    Han   er 
frivol,  ansvarsløs  og  forfængelig!  Der  er  ikke  en  Trevl 
i  ham,  som  ikke  er  forfængelig! 

HENRIK 
Men  du  gode  Gud!  Saadan  taler  du  nu  om  „den  barm- 
hjertige Samaritan!" 

AKSEL 
Den  barmhjertige  Samaritan  var  selv  en   Røver,    det 
er  Sandheden. 

HENRIK 
Men  du  gode  Gud,  Mand !  —  Har  du  det  paa  den 
Maade?  Det  er  den  uretfærdigste  Forringelse  af  hans 
Væsen.  Jeg  bliver  stum!  —  (Hdt  efter)  Tror  du  ogsaa  det 
var  Forfængelighed,  at  han  løb  fra  Herodes  til  Pilatus 
for  din  Skyld? 

AKSEL 
Ja.  Det  var  Forfængelighed! 

HENRIK 
Nej   hør   nu   Aksel.    Jeg   kender   mange   forfængelige 
Mennesker,  som  aldrig  har  lagt  to  Pinde  i  Kors  for  andre 
end  sig  selv.   Er  jeg  ikke  forfængelig.   Er  du  ikke  for- 
fængelig? Men  hvad  har  vi  gjort? 

AKSEL 
Vent  nu  og  se! 

HENRIK 
Og  alt  det  han  har  udrettet  blot  i  de  Aar,  han  har  boet 
her :  Veje,   Broer,   Bibliotheker  har  han  skænket. 

AKSEL 
Rastløs  Forfængelighed!  —  Intet  andet!  Og  hvad  skal 
de  forresten  ogsaa  med  alt  det  Skidt? 

HENRIK 
Dette  er  jo  taabeligt.   Taabeligt!   Du   maa  undskylde 

mig,  men  det  forekommer  mig  virkelig,  at  Stern  er  den 
Mand,  som  gik  fra  Jerusalem  til  Jericho.  Han  har  jo 
Ret,  Ret,  Ret!  Verden  er  ikke  bedre  end  han  siger. 

AKSEL 

Bedre?  Nej  den  er  værre!  Den  frivole  taler  om  Sand- 
hed og  Skændegæsten  om  Fred!  Det  har  han  ikke  be- 
mærket, —  Vent  nu  og  se!  Naar  Stern  har  snakket 
med  den  Armenier,  som  er  inde  hos  ham,  vil  han  komme 
i  glimrende  Humør.  Armenieren  vil  sige:  „Mester,  man 
har  voldtaget  vore  Hustruer,  dræbt  vore  Børn  og  stegt 
vore  Bedstemødre."  Stern  vil  høre  paa  dette  med  den 
største  Deltagelse  og  komme  i  glimrende  Humør,  fordi 
man  har  saa  høje  Tanker  om  hans  gode  Hjerte  og  hans 
Ry  i  Armenien  og  samtidig  vil  han  sige:  „Denne  lille 
Armenier" ! 

HENRIK 

Nej  du  maa  undskylde  mig.  Dette  er  mig  for  meget 
af  det  gode!  Det  er  kun  Overfladen  du  ser,  ikke  Impul- 
sen, som  er  god !  Du  under  ham  jo  ikke  den  simpleste 
Retfærdighed,   Menneske! 

AKSEL 

Kald  det  bare  Misundelse!  Men  skal  jeg  da  unde  et 
Menneske  noget,  som  han  ikke  fortjener?  Er  jeg  mis- 
undelig paa  Sort,  naar  jeg  siger,  at  Sort  ikke  er  Hvidt? 

Jeg  kan  ikke  døje  ham ! 

Man  kalder  ham  stolt  og  karakterfast  og  modig,  fordi 
han  ikke  glemmer  sin  krænkede  Forfængelighed.  Han! 
—  Han  er  modig,  fordi  han  vil  hævne  sin  krænkede  For- 
fængelighed. Han  er  karakterfast,  fordi  han  ikke  nogen- 
sinde kan  glemme  sin  krænkede  Forfængelighed !  Der  har 

du  ham  med  hans  Retfærdighedsfølelse  og  hans  Anklager 
mod  Menneskene.  Der  har  du  Jøden  med  det  golde  Had, 
som  gør  alting  skævt,  fordi  det  har  sin  Grund  i  en  med- 
født Krænkelse,  der  ikke  kommer  den  sunde  Menneske- 
hed det  fjerneste  ved! 

HENRIK 
Jeg  synes  du  selv  staar  og  hader,  saa  det  oser  af  dig. 

AKSEL 
Ja,  jeg  hader  ham  og  Had  behøver  ingen  Grund.  Had 
føder  Had  og  skal  mødes  med  Had.  Han  skal  faa  at  se, 
at  vi  kan  ogsaa! 

HENRIK 
Dette  er  mig  i  højeste  Grad  imod !  Det  er  en  Skæn- 
dighed, som  jeg  aldrig  nogensinde  vil  være  med  til.  Jeg 
fortryder  at  jeg  gav  dig  Lov  til  at  tale  frit.  — 

AKSEL 
Men  det  lettede  kan  du  tro! 

HENRIK 

Aa  det  er  modbydeligt!  Hans  Had  skal  hudflettes;  men 
dit  skal  være  Ret.  Hans  Smule  Forfængelighed  skal  pid- 
skes  med  Skorpioner ;  men  din  og  min  gaar  fri !  Aldrig 
nogensinde  har  jeg  seet  ham  saa  hadefuld,  som  jeg  ser 
dig  nu !  Og  det  er  en  Mand,  som  har  overøst  dig  med 
Velgerninger ! 

AKSEL 

Djævelen  giver  os  gerne  den  hele  Verden,  hvis  vi  vil 
falde  ned  og  tilbede  ham.   Gud  er  neppe  saa  gavmild. 

Ea  Mand  gik  ned  fra  Jerusalem  5 

HENRIK 
Tal  ikke  du  om  Djævelen !  Det  mest  djævelske  af  alt, 
det  er  at  røve  et  Menneske  hans  Ret  i  det  Øjeblik  han 
bliver  født. 

AKSEL 
Min  kære  Henrik.  Hjemløs  er  retsløs.  Derved  er  intet 
at  gøre.  Og  du  skal  komme  til  at  se  det:  —  hans  gode 
Impulser  skal  gaa  under  i  Forfængelighed.  Hans  Ven- 
skab skal  dø  i  Had.  Han  skal  saa  uden  at  høste,  fordi 
hans  Frøkorn  er  goldt.  Og  mens  han  taler  om  Fred  i 
Verden,  skal  hans  eget  Hus  opløses  og  styrte  i  Grus! 


HENRIK 
Nok  nok !  Du  kæmper  med  Boomeranger.   Du  skader 
kun  dig  selv.  Du  rammer  ikke  ham;  men  du  rammer  tu- 
sinde, som  er  uskyldige  og  som  helt  gaar  op  i  det  Folk, 
de  tilhører. 

AKSEL 

Jeg  taler  ikke  om  dem  og  heller  ikke  om  dem,  som 
trofast  holder  ved  deres  Æt.  Jeg  taler  om  den  hjem- 
løse og  løsrevne,  som  vil  tilrive  sig  Magten  og  nu  har 
jeg  faaet  Luft.  Endelig  har  jeg  faaet  Luft!  Jeg  har  ikke 
Lov  til  at  tale  saadan  her,  det  ved  jeg  saa  godt,  saa  godt; 
men  det  skal  ogsaa  være  forbi  nu.  Jeg  vil  bort  fra  dette 
Hus,  hvor  jeg  har  mistet  min  Hæderlighed  og  min  Tro 
paa  Livet  og  min  Sjæl ! 

Ja,  nu  har  jeg  vel  ogsaa  mistet  dit  Venskab,  Hen- 
rik? 

HENRIK 
Du  har  ialtfald  gjort  mig  bittert  ondt! 

(Eli  kommer  ned  ad  Trappen,  klædt  til  at  gaa  ud) 

HENRIK 

(springer  op) 

Godmorgen,   Eli.   Skal  du   ud? 

ELI 

(stanser  paa  det  nederste  Trin) 

Jeg  skal  til  en  Syg,  som  har  sendt  Bud  efter  mig. 

HENRIK 
Men   kære.    Har  du   syge  ogsaa  her?  Jeg  troede  du 
skulde  hvile  dig  nu. 

ELI 
Hvorfor  skal  jeg  hvile  mig,  naar  jeg  ikke  er  træt? 

HENRIK 
Er  du  ofte  ude  paa  den  Maade? 

ELI 
Det  meste  af  Dagen. 

HENRIK 
Og  jeg  som  havde  haabet,  at  nu  skulde  vi  rigtig  være 
sammen.   Maa  jeg  ikke  køre  med? 

ELI 
Der  er  nok  ikke  Plads  til  mere  end  en  paa  Vognen. 

HENRIK 
Det  er  en  hel  Skuffelse  for  mig. 

ELI 
Ja,  hvad  siger  du  saa  til,  at  om  otte  Dage  rejser  jeg 
igen,   jeg  skal  lede  et  stort  Hospital.  —  Jeg  har  faaet 
Ordre. 

HENRIK 
Om  otte  Dage? 
Saa  faar  Mary  dig  ikke  engang  at  se. 

ELI 
Vi  træffes  nok  senere  engang. 

HENRIK 

Men  de  otte  Dage,  Eli !  Du  maa  finde  lidt  Tid  til  mig ! 

Jeg  er  ogsaa  syg.  Jeg  trænger  ogsaa  til  dig.  Det  er  sandt, 

blot  jeg  ser  dig,  synes  jeg,  jeg  bliver  et  bedre  Menneske. 

Jeg  kommer  ialtfald  højere  op  og  aander  en  renere  Luft. 

ELI 
Det  er  Bjergene,   som  gør  det!  Jeg  kan  se  mig  saa 
glad  paa  dem,  at  jeg  helt  bliver  borte,  (viser  mod  Baggrunden) 

HENRIK 

Men  vi  andre  Mennesker,  vi  bliver  ikke  borte  for  os 
selv,  uden  Hjælp.  —  Dig  har  Krigen  gjort  hel  Eli;  men 
mig  har  den  slaaet  istykker.  Jeg  er  et  Folk  i  Splid  med 
mig  selv.  Der  maa  have  været  noget  galt  i  Støbningen. 

Jo,  jeg  synes,  jeg  har  alle  Menneskers  Fejl  —  foruden 
mine  egne!  —  Jeg  forstaar  bare  ikke,  hvorfor  jeg  har 
faaet  det  frygtelige  Forraad  af  Kulde  og  Bitterhed.  Det 
er  sommetider  nær  ved  at  kvæle  Livet  for  mig. 

ELI 

(peger  atter) 

Ser  du  den  store  Aabning  der  imellem  Klipperne.  Den 
kaldes  for  „Solporten".  Det  er  et  vidunderligt  Øjeblik, 
naar  Solen  staar  der  urolig  og  skælver  som  et  stort  blus- 
sende Hjerte.  —  Da  føler  jeg,  at  Verden  er  levende,  og 
at  det  ikke  er  muligt  for  nogen  at  slaa  den  ihjel.  Det 
er  ikke  netop  noget  godt  Hjerte!  Det  er  lige  saa  grumt 

som  Sfinksens !  Sfinksen  behøver  ikke  at  bruge  sine  Klørr 
den  sønderriver  uden  Had  blot  med  sit  rolige  Blik.  (Pe- 
ger op  mod  soien)  Det  er  et  vildt  Hjerte;  men  til  mig  siger 
det  altid :  Op,  op !  videre  frem ! 

HENRIK 

(ser  længe  paa  hende) 

Du  er  lykkelig,  for  jeg  forstaar,  at  du  lever  paa  en 
Tro. 

ELI 
Paa  hvad  ellers,  Henrik? 

HENRIK 
Og  det  i  en  Tid,  hvor  vi  andre  sætter  den  til! 

ELI 

Hvorfor  det,  Henrik? 

Kan  du  huske,  naar  vi  streifede  om  i  gamle  Dage 
og  kom  til  et  særligt  smukt  og  hemmelighedsfuldt  Sted, 
et  Vildnis  i  Skoven  eller  en  lille  0  med  Siv  og  Fugle; 
saa  syntes  vi  jo,  der  var  dejligt;  men  jeg  er  vis  paa  du 
følte  det  samme  som  jeg,  en  Slags  skjult  Skuffelse.  Der 
manglede  noget!  I  Virkeligheden  var  der  ingen  Hemme- 
lighed —  vi  kunde  ialtfald  ikke  faa  fat  i  den. 

HENRIK 
Aa  jeg  kender  det  saa  godt! 

ELI 
Det  eneste  man  er  vis  paa  at  møde  overalt,  det  er  no- 
get som  mangler,   tilsidst  bliver  det,  det  egentlige. 

HENRIK 
Og  alt  dette  siger  du  som  har  staaet  Ansigt  til  Ansigt 
med  Krigen ! 

ELI 
Netop  derfor,  Henrik !  Jeg  staar  altid  midt  i  den  bræn- 
dende Hemmelighed.  Den  Nat  i  Hospitalet,  da  det  bra- 
gede og  knitrede  og  flammede  omkring  mig  og  jeg  plud- 
selig stod  under  aaben  Himmel  og  højt  oppe  saa  den 
sorte  Fjende  brumme  triumferende  og  veltilfreds  bort, 
den  Nat  saa  jeg  Krigens  Ansigt. 

HENRIK 
Djævelens  Ansigt  var  det! 

ELI 
Ikke  Djævelens,  Henrik  —  Dæmonens !  —  Men  netop 
i  det  Øjeblik  følte  jeg  en  guddommelig  Tryghed.  Der  var 
et  Hjerte  i  mit  og  ved  siden  af  mit,  som  var  renere  og 
varmere  end  Solens  og  jeg  var  svøbt  i  et  Lys,  som  var 
blødere  og  hvidere  end  Lyset. 

HENRIK 
Ja  den  som  kunde  naa  saa  højt  op! 

ELI 
Menneskene  maa  jo  komme  op  over  Verden.    Ellers 
er  der  ingen  Fred  og  Tilgivelse!  (med  et  smil)  Det  nytter 
ikke  at  skælde  og  smælde  paa  Verden,  naar  vi  dog  til- 
hører den.   Vi  maa  højere  Op!    (Hun  nikker  og  gaar) 

( Under  dette  er  Raum  gaaet  til  Aksels  Dør,  har  banket  og  taler  ind  til  ham) 

RAUM 
Jeg  skulde  bede  Herr  Lyng  om  at  være  parat. 

AKSEL 

(kommer) 

Din  Søster  gik? 

HENRIK 
Hvor  er  hun  dog  bleven   vidunderlig !   Der  er  noget 
fortryllende  ved  at  have  en  Søster.  Engang  var  hun  saa 
munter  og  vittig.  Og  nu  en  Helt  og  Helgeninde! 

AKSEL 
Hun  er  jo  ikke  din  Søster. 

HENRIK 

For  min  Følelse  er  hun  det,  og  det  har  en  helt  ny  og 
ukendt  Skønhed.  Hvorledes  kan  du  have  hadske  Tan- 
ker i  hendes  Nærhed?  Jeg  synes  du  maa  forstaa,  hvor 
lavt  de  ligger.  —  Det  er  Krigens  Feberluft,  som  har  an- 
grebet dig. 

AKSEL 

Hun  ligner  sin  Mor !  Hun  har  i  Virkeligheden  intet 
med  sin  Far  at  gøre.  Eli  er  venlig  mod  ham  som  mod 
enhver  anden.  Det  er  alt. 

HENRIK 
Hun  har  Ild  og  Vilje  fra  sin  Far.  De  har  Lov  til  at 
være  stolte  af  deres  Blod.  Du  ved  lige  saa  godt  som 
Stern  og  jeg,  at  de  fleste  af  vore  Landsmænd  er  træge 
og  flove.  —  Gode  Gud,  hvor  har  jeg  følt  det  bittert 
selv! 

AKSEL 
Du  og  jeg  har  maaske  Lov  til  at  finde  nogle  af  dem 
træge  og  flove.  Stern  ikke! 

HENRIK 
Atter  skal  han  være  uden  Ret! 

AKSEL 
Forøvrigt  har   din   Søster   fundet  sit  Hjem,    hun   tror 
paa  Gud !  Jeg  ved  ikke,   hvem  der  kan  gøre  hende  det 

Kunststykke  efter,  og  om  hun  er  gal  eller  klog  ved  jeg 
heller  ikke. 

Krigens  Feberluft  siger  du.  Alt  er  Krig.  Hele  dette 
flydende,  ynglende  Liv  faar  kun  Form  og  Fasthed  gen- 
nem Kærlighed  og  Had,  og  den  som  ikke  har  et  Hjem, 
den  som  ikke  finder  sin  Plads  paa  Jorden,  han  er  hjem- 
falden til  Helvede,  hvis  han  ikke  naar  op  til  Gud.  Jeg 
for  min  Del  er  nødt  til  at  nøje  mig  med  Virkelighedens 
Luft! 

HENRIK 

Feberluft!  Aksel!  —  Sumpluft!  Pestluft! 

AKSEL 

(behersker  sig) 

Jaja.   Nu  faar  vi  se ! 

Hvornaar  venter  du  din  Forlovede  herover? 

HENRIK 
Jeg   vilde   netop    telegrafere    til    hende,    at    hun    skal 
komme  straks.  Hvor  er  Telegrafstationen? 

AKSEL 
I  Byen.  En  halv  Times  Vej  herfra.  Jeg  skal  derind  om 
lidt. 

HENRIK 

(skriver  i  en  Noterebog  og  river  Bladet  ud) 

Hvis  du  vil  besørge  det  for  mig,  skal  du  have  Tak. 
Jeg  glæder  mig  til  at  hun  skal  lære  Eli  at  kende.  — 
Forresten  kan  det  lige  saa  godt  vente  til  imorgen.   (stikker 

Papiret  ti!  sig) 

AKSEL 
Dette  vil  sige,  at  du  tager  imod  Tilbudet  om  at  blive 
Fabriksbestyrer  hos  Luini. 

HENRIK 
Ja  —  og  jeg  maa  ogsaa  sende  dem  et  Telegram,  men 
jeg  vil  tale  med  —  Stern  først. 

AKSEL 
Du  tager  altsaa  imod  det? 

HENRIK 
Ja,  det  er  et  glimrende  Tilbud,  de  har  gjort  mig.  Men 
der  var  forøvrigt  en  Ejendommelighed  ved  deres  Brev, 
som  jeg  ikke  er  klar  over.  De  kaldte  mig  haardnakket 
kun  for  Vendel  og  anførte  „Stem"  blot  som  Adresse. 
I  og  for  sig  har  jeg  ikke  noget  imod  det. 

AKSEL 
Da  jeg  forhandlede  med  dem  forleden,  mærkede  jeg, 
at  Navnet  „Stem"  var  noget  af  en  Anstødssten.  Jeg  for- 
klarede dem,  hvordan  Sagen  hang  sammen.  De  sagde: 
Men  hvorfor  vil  Manden  ikke  bære  sit  eget  gode  danske 
Navn?  Ja  hvad  skulde  jeg  svare?  —  Maaske  kaldte  jeg 
dig  ogsaa  selv  Vendel  igaar. 

HENRIK 
Det  var  min  Hensigt  at  tale  med  Stern  om  dette.  Der- 
ovre kaldte  alle  mig  Vendel.  Min  Kæreste  kunde  bedre 
lide  det.  Og  tilsidst  hang  „Stern"  bare  bag  paa  i  en  tynd 
officiel  Traad.  Jeg  havde  saamænd  næsten  glemt  det.  — 
Jeg  synes  jeg  har  Ret  og  Pligt  til  at  bære  min  egen  Fars 
Navn,  og  Stern  maa  forstaa  den  Følelse.  — 

AKSEL 
Det   ligner   ham   at   ville   rage   andre   Folks   Børn   til 
sig !  —  Ja  undskyld  ! 


74 


HENRIK 
Det  var  nu  min  Mor,  som  syntes  jeg  skulde  bære 
samme  Navn  som  hun.  Men  forøvrigt  er  jeg  enig  med 
dig  paa  dette  ene  Punkt.  Du  ved,  hvad  min  Far  var  for 
en  Mand  og  hvad  han  har  betydet  for  mig!  Blot  jeg  var 
fri  for  det  gemene,  som  er  bleven  blandet  ind  i  Sagen: 
at  Stems  Navn  ikke  er  en  Fordel,  som  før.  Værst  er 
det,  at  jeg  ikke  selv  kan  blive  klar  over,  om  det  ikke 
ogsaa  spiller  en  Rolle  for  mig.  Det  Hele  opirrer  mig 
ubeskriveligt. 

AKSEL 
Mig  forekommer  Sagen  soleklar. 

HENRIK 
Ogsaa  mig.    Men   du  vil   gerne   krænke   ham   og  jeg 
holder  af  ham !  —  Jeg  maa  tale  med  ham,  som  jeg  op- 
rindelig havde  tænkt,  uden  at  berøre  den  Side  af  Sagen. 
Han  maa  forstaa,   at  jeg  vil  bære  min  Fars  Navn,   min 

SlægtS  Navn  Og  intet  andet,  (man  hører  en  Klokke  ringe  i  Stems 
Værelse.  Raum  gaar  og  lukker  kun  Døren  halvt) 

AKSEL 

(dæmpet) 

Nu  skal  jeg  straks  derind !  —  Læg  saa  Mærke  til  Stern, 
naar  han  taler  om  Armenieren.  Det  kan  næppe  slaa  fejl, 
at  han  er  henrykt.  Senere  skal  du  faa  besynderligere 
Mænd  at  se.  Folk  fra  den  yderste  Opløsning,  som  alle- 
rede er  begyndt  at  luske  omkring  Huset.  Mellem  dem 
hører  han  hjemme,  og  den  Dag  vil  komme,  hvor  han 
bliver  nødt  til  at  kaste  sig  i  deres  Arme.  (Fra  stems  væreise 

kommer  en  lille  sortsmusket  Mand,  bukkende  og  takkende.  Han  har  en  Tegne- 
bog i  Haanden  og  presser  et  Bundt  Pengesedler  ned  i  den.  Han  taber  nogle  paa 
Gulvet.  Henrik  hjælper  ham  med  at  samle  dem  op) 

ARMENIEREN 

(græder  og  ler) 

Merci  Monsieur.  Merci.  Oh  denne  Mand  —  comme 
le  bon  Dieu  —  denne  Mand  som  man  bagvasker  — 
comme  den  gode  Gud  —  Merci  Monsieur.   Merci!   (ud) 

RAUM 

(kommer) 

Jeg  skulde  bede  Herr  Lyng  om  at  se  ind  til  Doktoren. 

HENRIK 
Sig  at  jeg  gerne  vil  tale  med  ham. 

(Aksel  gaar  ind) 

STERN 
(i  Døren) 

Vi  kan  godt  tale  sammen  nu.  I  Øjeblikket  har  jeg  en 
Smule  Fred.  Lyng  vil  De  saa  læse  den  Korrektur  igen- 
nem.   (Kommer  og  sætter  sig   hos   Henrik)    Han   Tørte   mig,    denne 

stakkels  Armenier.  Du  saa  ham  maaske?  Det  er  for- 
færdeligt, hvad  han  fortæller.  Hustruer  skændet,  smaa 
Børn  dræbt,  fem  hundrede  tusind  Mennesker  brændt, 
slagtet,  myrdet  ned.  Han  havde  en  Historie  om  en  lille 
Pige,   som  kunde  faa  Stene  til  at  græde.   Hun  saa  sin 

Moder  paa  Bajonetten.  (Han  gyser  og  bedækker  Ansigtet  med  sine 
Hænder) 

HENRIK 
Hvad  vilde  han  dig? 

STERN 

(ryster  Synet  af  sig) 

At  jeg  skal  gøre  Forestillinger  hos  mine  Forbindelser 
i  Konstantinopel,  hvor  jeg  desværre  har  boet  to  Aar  og 
kender  alle  Morderne.  Han  tror  det  nytter!  —  Haabløst. 

Men  det  er  umuligt  at  sige  nej  og  jeg  har  allerede  skrevet. 
Du  skulde  have  hørt  ham.  Ja,  det  er  en  Verden !  —  Det 
er  en  Verden ! 

HENRIK 
Det  er  smukt  af  dig  (med  et  prøvende  Biik)  og  det  er  jo  og- 
saa  smigrende  for  dig! 

STERN 
Vil  du  tænke  dig  den  stakkels  Fyr  var  saa  slet  ud- 
styret med  Penge,  at  han  var  halvdød  af  Sult  og  han 
var  udsendt  af  en  Komité,  hvori  der  sidder  allermindst 
ti  Millionærer!  —  Hvilket  Syn  denne  arme  forsultne 
Diable  fra  Ulykkens  Land,  og  de  ti  fede  halvsprængte 
Pengesække !  —  En  af  dem  er  den  Usling  Steinthai,  som 
hører  til  mine  værste  Hadere,  og  sikkert  kommer  til  at 
ende  i  Tugthuset.  En  anden  er  min  Fætter  Julius  i  Kø- 
benhavn, den  Clovn !  Han  er  saa  gerrig,  at  han  aldrig 
kører  med  andet  end  Sporvogn  og  principielt  altid  tager 
„Omstigningsbillet"  —  selv  om  han  ikke  har  Brug  for 
Omstigning,  blot  for  at  faa  saa  meget  som  muligt  for  Pen- 
gene.  (Han  ler)  Min  gode  Raum !  Vi  skal  have  to  Kopper 

ekstra   Stærk    Kaffe,    (gnider  sig  i  Hænderne) 

RAUM 

SfrakS,     Herr    DoktOr  !    (Han  gaar  tilhøjre) 

STERN 
Pauvre  Diable!  Ja,  det  er  en  Verden!  Den  sølle  Stym- 
per vilde  partout  kysse  mine  Hænder  og  raabte  op  som 
til  et  Folkemøde:  Eksellence!  De  er  den  eneste  ret- 
færdige. Kun  De  kan  hjælpe  os!  Som  om  det  kunde 
nytte  at  skrive  til  de  Herrer  Mordere  —  der  forøvrigt 

hører  til  de  behageligste  Mennesker,  jeg  har  truffet. 
Bete!  Hæhæ!  Han  tror,  at  det  nytter,  Kvajet!  Jeg  vil 
imidlertid,  at  min  Samvittighed  skal  være  ren  paa  det 
Punkt!  —  Men  unægtelig  vilde  det  være  mere  agreabelt 
hvis  Folk  vilde  lade  være  at  plage  mig. 

HENRIK 
Du  har  ikke  Fred  selv  paa  dette  Sted. 

STERN 

Aa,  jeg  kvæles  i  denne  Ensomhed  mellem  disse  hor- 
rible Bjerge.  Paris,  Paris!  Sommetider  længes  jeg 
endogsaa  efter  min  Barndoms  København;  men  jeg  kom- 
mer aldrig  til  at  gense  Danmark.  Jeg  skulde  have  vist 
dig  mit  chateau  i  Bretagne  nu  og  mit  hotel  i  Faubourg 
Saint  Germain. 

Naa,  nu  maa  vi  jo  prøve  at  lære  hinanden  at  kende 
igen  og  faa  det  Bedste  ud  af  det.  Her  skal  du  faa  en 
Cigar,  som  du  vanskelig  finder  Magen  til.  (De  tænder)  Jeg 
havde  egentlig  ventet,  at  du  var  kommen  her  som  gift 
Mand.   Har  du  gjort  det  forbi? 

HENRIK 
Nej  hvor  kan  du  tro. 

STERN 
Hjertet  er  dog   flygtigt  og   Havet  er  stort.    Men   din 
Trofasthed  er  altsaa  tusind  Mile  lang. 

HENRIK 
Det  er  ikke  nogen  letsindig  Spøg  for  mig,  dette. 

STERN 

Tilgiv  mig.  Jeg  er  nu  engang  bleven  gammel  og  har 
svært  ved  at  tage  de  Ting  saa  alvorligt  som  man  skal. 
Jeg  forstaar,  at  man  sender  Skibe  til  Amerika  efter 
Kaffe,  saasom  det  Træ  ikke  gror  i  denne  Verdensdel. 
Men  af  Kvinder  findes  dog  sikkert  henved  hundrede 
Millioner  dertil  egnede  i  Europien ! 

Naa  undskyld  mig!  —  Det  er  jo  en  Følelsessag  og 
charmant  og  vemodigt  saa  længe  det  varer.  (Han  ser  bedrøvet 

frem  for  sig) 

HENRIK 
Der  er  jo  dog  Værdier  i  Livet  som  ikke  er  saa  flyg- 
tige. 

STERN 
Ak  ja.  Du  er  ung  og  jeg  er  gammel !  Alle  Slør  er  søn- 
derrevne  for   mig  og  jeg   ser   kun   Virkeligheden.    Det 
gode  er  de  flygtige  Smaablomster;  men  Livets  Rod  er 

0        '  (Lille  Ophold) 

HENRIK 
Jeg  venter  kun  paa  at  kunne  byde  Mary  en  Eksistens, 
og  det  gaar  hurtigere  end  jeg  havde  turdet  haabe.   Du 
kender  Luini. 

STERN 
Hm.  Ja!  I  gamle  Dage  sagde  han  altid:  Jeg  skylder 
Stem  alt. 

HENRIK 
Han  har  gjort  mig  et  udmærket  Tilbud. 

STERN 
Til  Lykke! 

HENRIK 
Men  der  er  en  Ting  i  den  Forbindelse,  som  jeg  gerne 
vilde  tale  med  dig  om. 

STERN 

(mørkt) 

Det  er? 

HENRIK 
Jeg  kunde  mærke,   at  det  stødte  dig  igaar  —  at  der 
kom  et  Brev  — 

STERN 

(ser  ned) 

Du  behøver  ikke  at  sige  mere. 

HENRIK 
Jeg  tror  nok  du  vil  forstaa,  at  jeg  ikke  gerne  vil  have, 
at  min  Slægts  gamle  Navn  skal  forsvinde. 

STERN 

(ser  ned  uden   Svar) 

HENRIK 

Jeg  har  derfor  kaldt  mig  Vendel  Stem,  som  det  jo 
ogsaa  oprindelig  var  Meningen.  Du  kan  ikke  have  noget 
at  indvende  mod  det?  —  Jeg  synes  jeg  skylder  min 
Slægt  det. 

STERN 

Jeg  har  ingenting  sagt  —  jeg  — 

HENRIK 
Du  maa  forstaa,  at  det  er  en  naturlig  Pietet. 

STERN 
Skal  vi  ikke  hellere  afbryde  denne  Samtale. 

HENRIK 
Jeg  syntes  vi  skulde  komme  paa  det  Rene  med  Tin- 
gen.  Dette  Brev,   jeg  fik  igaar  —  Maaske  var  det  en 
Fejltagelse;  men  — 

STERN 
Men  hvad? 

HENRIK 

Det  viser  sig,  —  at  Firmaet  vistnok  ønsker  — 


STERN 

Naa  saaledes? 

HENRIK 

De  mener  — 

STERN 
Du  behøver  ikke  at  sige  mere.  — 

HENRIK 

I  og  for  sig  synes  jeg  jo  det  er  naturligt  —  det  er 
jo  dog  mit  virkelige  Navn! 

STERN 
Skal  vi   ikke  opsætte  dette? 

HENRIK 
Jeg  havde  ikke  tænkt  at  nævne  den  Ting.   Jeg  ved 
slet  ikke,  hvad  de  har  imod  — 

STERN 

(med  mørk  Haan) 

„Har  imod"! 

HENRIK 
Jeg  vilde  ikke  saare  dig  — 

STERN 
Saare  mig  —  bevares  — 


Naar  Luini 
Luini ! 

HENRIK 

STERN 


HENRIK 
Mine  Grunde  har  ikke  noget  med  dette  at  gøre. 

STERN 
Naa  ikke  —  nej  — 

HENRIK 
Maa  jeg  ikke  forklare  dig  — 

STERN 
Hellere  en  anden  Gang  —  Jeg  har  ikke  Tid  nu  — 

<Til  Raum,  som  kommer  med   Kaffen)    Raum  Sæt  min    Kaffe  ind  

(Han  gaar  fulgt  af  Raum,  som  kort  efter  vender  tilbage,    samtidig  kommer 

Aksel) 

AKSEL 
Der  er  nok  skeet  noget. 

HENRIK 
Ja  desværre ! 

AKSEL 
Han  blev  vred? 

HENRIK 
Jeg  bar  mig  klodset  ad.  Jeg  kom  til  at  sige  det,  som 
jeg  ikke  vilde  sige.  Men  han  maa  jo  dog  kunne  forstaa 
mig!  Jeg  har  jo  dog  Ret  til  mit  eget  Navn.   Min  egen 
Fars  Navn !  Bare  jeg  ikke  havde  været  saa  klodset. 

AKSEL 
Han  fik  vel  Martyrminen  paa? 

En  Mand  gik  ned  fra  Jerusalem  6 

HENRIK 
Ja  —  selvfølgelig. 

AKSEL 
Der  ser  du! 

HENRIK 
Der  er  ikke  noget  at  gøre  ved  det.  Jeg  har  taget  min 
Beslutning.  Vil  du  besørge  Svaret  til  Luini.  —  Aa  bare 

Eli    dog    Var   her.    (Skriver   og   rækker   Papiret   til   Aksel)    Det   ender 

med  at  jeg  ogsaa  kommer  til  at  hade  ham.  Det  koger  i 
mig,   siger  jeg  dig. 

AKSEL 

Der  ser  du,  Henrik!  Man  bliver  ikke  god  af  at  være 
sammen  med  ham! 

HENRIK 

Det  er  jo  dog  for  naragtigt  at  ville  paatvinge  et  Menne- 
ske sit  Navn.  Hvis  han  sætter  den  Mine  op  engang  til, 
skal  jeg  sige  ham  Sandheden,  saa  den  svider  i  hans 
Øjne!  —  Denne  utaalelige  Forurettethed !  —  Armenie- 
ren! —  Hahaha.  „Ekscellence.  De  er  den  eneste  Ret- 
færdige"! Hahaha  —  Jerusalems  Skomager!  — 

AKSEL 

Ja.  Der  ser  du!  — 

HENRIK 
Saa.    Nu  begynder  jeg  ogsaa!  —  Men  du  skal  ikke 

smitte  mig!  —  Regn  ikke  med  hvad  jeg  sagde.  Jeg  ber 

dig!  Glem  det!  Det  var  jo  min  egen  Skyld  ogsaa!  Hvad 

du  sagde  om  Armenieren  passede  nu  heller  ikke  helt. 

Der  var  kun   en   Fjerdedel  sandt.   Aah Jeg  har 

sommetider  et  Raseri  i  mig,  som  jeg  ikke  forstaar!  Det 

skærer  mig  selv  i  Sjælen.  Det  er  jo  skændigt  af  mig  at 

bagtale  ham !  og  skændigt  af  dig,   at  hidse  mig !  (Han  tier 

opad  Trappen  og  gaar  ind) 

AKSEL 

(kaster  et  Blik  paa  Korrekturen,  som  han  har  i  Haanden  og  læser  med  et  Smil, 
idet  han  gaar  til  sit  Værelse) 

„Om  Freden"! 

RAUM 

(under  dette  ved  Sterns   Dør,   banker  paa,   stikker   Hovedet  ind) 

STERN 
(i  Døren) 

Jeg  vil  ikke  tale  med  nogen. 

RAUM 
Det  er   de   to  med   Blikket  og   „det  eftertænksomme 
Ben".  De  gav  mig  dette  Papir. 

STERN 
Hvad    for  et  Papir?    (Tager  det,  ser  paa  det  og  leverer  det  tilbage) 

Jeg  vil  ikke  have  noget  med  det  Papir  at  gøre !  Jeg  vil 
ikke  se  de  Mennesker  for  mine  Øjne.  Og  hør  nu  her 
Raum!  Det  er  hændt  engang,  at  Sekretæren  har  hjulpet 
en  Flygtning  til  Fronten.  —  Hvis  det  sker  igen,  skal  han 
meldes,  saa  Politiet  kan  transportere  dem  begge  to  bort! 
—  Vi  leger  ikke  Krig  her  i  Huset. 

RAUM 
Man  kan  jo  nok  blive  underlig  i  Hovedet  Herr  Doktor 
i  disse  Tider. 

(Under  dette  er  de  to  Mænd  kommen  ud  af  Venteværelset  og  staar  lige  overfor 

Stern) 

DEN  UNGE 
Vi  har  en  Hilsen  til  Mesteren  fra  ham. 

STERN 
„Ham".    Jeg   kender   ikke   „ham"   og   vil   ikke   kende 
.,ham"   og  vil   De   forsvinde  hurtigst  muligt  med   Deres 
„ham". 

DEN  UNGE 
Mester!  Vil  De  ikke  være  med  i  den  store  Tid,  som 
kommer? 

STERN 
Den  store  Tid.  De  skulde  se  at  blive  tør  bag  Ørene! 

DEN  UNGE 
Det  dybe  og  gode  Folk  skal  fornye  Verden ! 

STERN 
Imbecile!  Det  er  umuligt  at  gøre  alle  rige;  men  det 
er  let  at  gøre  alle  fattige. 

DEN  UNGE 
De  har  selv  forberedt  den  store  Tid,  som  skal  komme. 
Nu  skal  det  være  Alvor  med  Revolutionen. 

STERN 
Gaa  hjem  og  faa  Patte  hos  Deres  Mor,   mit  stakkels 
Barn.  Og  kom  tilbage,  naar  De  har  lært  at  knappe  De- 
res Bukser,  saa  kan  vi  tales  ved,  om  den  store  Tid. 

DEN  UNGE 
Er  dette  Dem,  Mester! 

DEN  GAMLE 
Den  store  Tid  —  det  er  Hævnens  Tid,  Doktor  Stem! 

DEN  UNGE 
Retfærdighedens  og  Kærlighedens  Tid! 

STERN 
Mit  Barn!  Faa  ikke  en  gammel  Mand  til  at  græde; 

men  prøv  paa  at  blive  et  skikkeligt  Menneske  og  vogt 
Dem   for  den  gamle  Ahasverus  der!   (siaar  Døren  haardt  i 

bag  sig) 

DEN  GAMLE 
Han  har  for  længe  spist  Millionærmad !  Han  skal  vogte 
sig,  at  hans  eget  Hoved  ikke  kommer  til  at  springe! 

DEN  UNGE 
Jeg  er  saa  skuffet,   Far! 

DEN  GAMLE 
Er  du  skuffet,  saa  har  han  Ret,  saa  er  du  endnu  ikke 

tør    bag    Ørene,     Pattegris !     (Stavrer  mod   Baggrunden,   fulgt  af  den 
unge) 

Tæppet. 


Fru  Sterns  Dagligstue.  Et  Flygel  tilhøjre.  Sofa,  Bord,  Stole  tilvenstre. 

Dør  paa  begge  Sider.  I   Baggrunden  staar  store  Vinduer  og  en  bred 

Glasdør  aabne  til  en  Balkon.  Man  ser  Søen  og  de  fjerne  Bjerge. 

FRU  STERN 

(sidder  i  Morgenkjole  og  lægger  Kabale.  Hun  ryger  en  stor  Cigar,  som  hænger 
i  hendes  ene  Mundvig.  Hun  nynner  alt  imens :  „I  bie  mig  vel".  —  Hun  lægger 
op  til  en  ny  Kabale.  Stanser  midt  i  det  og  synger  højere :  „I  bie  mig  vel". 
Hun  støtter  Hovedet  i  Hænderne,  græder  et  Øjeblik  og  nynner  igen.  —  Det 
banker  —  Hun  tager  hurtig  Cigaren  ud  af  Munden  og  skjuler  den  i  den  hule 

Haand) 

Kom  ind ! 

HENRIK 

(kommer  fra  højre) 

Forstyrrer  jeg  Mor? 

FRU  STERN 
Aa  er  det  dig,  min  Dreng.  Nej  hvor  kan  du  tro.  (Tager 
cigaren  frem)  Jeg  blev  skam  helt  bange  —  aa  ikke  for  no- 

genting  —  Stem  kan  bare  ikke  lide,  at  jeg  ryger  Cigar. 
—  (stikker  den  i  Munden)  Du  kan  maaske  heller  ikke  lide 

det?    (Tager  den  prøvende  ud  af  Munden) 

HENRIK 

(en  Smule  uvilligt) 

Mor  maa  gøre  ganske,  som  hun  vil. 

FRU  STERN 
Det  kan  ogsaa  godt  være  det  samme.    (Kaster  Cigaren  i 

Kaminen,   skønt  Henrik  gør  en  afværgende    Bevægelse)    Men   dll  Skal   da 
ryge,    min    Dreng!    (Tørrer  hastigt  sine   Øjne   og   lægger   Kabale) 

HENRIK 

(staar  ved  Balkonen  og  ser  ud) 

Nej  —  Hvor  er  her  dog  dejligt  —  og  hvor  det  gør 
rolig  at  se!  —  De  fjerne  Bjerge  af  Staal  og  Sølv  og 
alligevel  saa  luftige  som  om  de  svævede.  Og  den  straa- 
lende  stærke  og  dybe  Sø!  Ikke  sandt,  Mor? 

FRU  STERN 

(uden  at  se  op  fra  Kortene) 

Jo. 

HENRIK 

Der  bagved  Bjergene  gaar  Mordmaskinen  Dag  og  Nat! 
Dag  og  Nat,  og  Menneskebølgerne  vælter  mod  hinanden 
med  blodigt  Skum.  Og  her  —  denne  Fred  over  al  For- 
stand! Ja  er  her  da  ikke  dejligt? 

FRU  STERN 

(stadig  uden  at  se  op) 

Her  —  jo  ganske  dejligt!  —  (Hun  nynner)  I  bie  mig  vel. 

(Tørrer  sine  Øjne) 

HENRIK 

(vender  sig) 

Er  der  noget  i  vejen,  Mor? 

FRU  STERN 
Ingenting.  —  Jeg  er  bare  kommen  til  at  længes  saa- 
dan  efter  en  Rugmark  med  Kornblomster  og  Valmuer 
idag.  —  (nynner  ganske  sagte)  I  bie  mig  vel !  Der  er  da  dej- 
ligt hjemme  ogsaa!  Jeg  synes  Livet  var  saa  underlig  na- 
turligt i  Doktorboligen  hos  Far  og  Mor. 

HENRIK 
Ja.   Hjem  maa  jeg  engang! 

FRU  STERN 
De  smaa  gamle  Bondehaver  er  da  ogsaa  rare,  hvor 
man  næsten  sad  fast  i  Frodigheden  mellem  Æbler  og 
Ribs  og  Blomster.  Jeg  kan  saamænd  godt  længes  efter 
en  Tørvemose  og  en  Mødding  bag  Huset  med  Kyllinger. 
Og  Træskotrin  paa  Vejen!  —  Skønt  det  da  ikke  er  no- 
get særlig  kønt.  Synes  du  ikke  der  er  noget  saa  levende 
ved  alting  hjemme.  De  lave  lange  Huse  med  Straatagene, 
som  saadan  nogle  rare,  gamle  lodne  Dyr.  —  (nynner)  I 
bie  mig  vel !  —  Vi  havde  det  egentlig  vidunderlig  godt  de 
Aar,  vi  boede  hos  Far  og  Mor  vi  to  —  efter  Vendels 
Død.   Kan  du  huske  (nynner)  I  bie  mig  vel. 

HENRIK 
Ja  —  Jeg  har  da  nogle  Minder. 

FRU  STERN 
Jeg  tror  for  Eksempel  ikke  Stem  har  Minder. 

HENRIK 
Ikke?  Jeg  husker,  det  var  dengang,  han  kom  og  be- 
søgte os  først. 

FRU  STERN 
Jeg  ved  ikke,  hvad  det  er  med  den  Sang?  (Tørrer  øj- 
nene)  Kan  du  ikke  hjælpe  mig  at  komme  paa  Ordene.  — 
I  bie  mig  vel.  Det  er  Omkvædet. 

HENRIK 

4 

(ryster  paa  Hovedet) 

FRU  STERN 
Den  er  saa  smuk! 

HENRIK 
Jeg  husker  paa  en  Maade  bedre  Tiden,  før  Far  døde. 
Jeg  husker  jeg  red  paa  hans  Knæ  og  holdt  i  hans  lange 
Knebelsbarter  som  Tømme.   Var  han  ikke  meget  mild? 

FRU  STERN 
Hvem?  —  Naaja  —  det  var  han. 
Sig  mig!  Har  du  saa  faaet  Svar  fra  det  Firma? 

HENRIK 
Ja  —  det  gaar  i  Orden.  Jeg  har  en  saa  levende  Fø- 
lelse af,    at  han   var  netop,    hvad  man   kalder   et  godt 
Menneske. 

FRU  STERN 
Hven  —  Vendel  mener  du  —  ja  det  var  han. 

HENRIK 
Det  var   det  sidste   Ord,    han   sagde   til   mig   paa  sit 
Dødsleje :  Bliv  et  godt  Menneske,   min  Dreng.   —  Det 
har  gjort  et  saa  mærkelig  dybt  Indtryk  paa  mig.  —  Maa- 
ske  fordi  det  falder  mig  saa  svært. 

FRU  STERN 
Du  er  da  god  nok  Henrik.  Naa  men  jeg  er  glad  over, 
at  det  gaar  i  Orden  med  Firmaet.  Saa  kommer  Mary  da 
herover? 

HENRIK 
Ja! 

Stern  vrængede  engang  af  det,   da  jeg  fortalte  ham 

det.  „Hvad  er  det  for  noget,  et  godt  Menneske,"  sagde 

han.  Ja  jeg  kunde  jo  ikke  svare.   Det  er  underlig  med 

saadan  et  Ord,  som  ikke  er  dybsindigt  —  alligevel  vir- 

p 

ker  det  saa  dybt.  Har  du  endnu  nogen  Tro,  Mor? 

FRU  STERN 
Jeg  ved  knap  nok,    Henrik.   Jeg  holder  af  de  gamle 
Sange  fra  Barndommen.  —  De  gør  mig  sommetider  godt. 

HENRIK 
Du  maa  synge  dem  for  mig  engang.  —  Inden  i  mig  er 
der  bestandig  noget,  der  vrænger  ad  det  milde  og  troende 
og  Drømmeriet,  som  jeg  har  fra  Far  og  fra  dig  vel 
med.  Det  er  vel  Sterns  Indflydelse,  hans  Skarpsyn  og 
hans  Menneskeforagt!  Jeg  føler  den  som  noget  frem- 
med, der  har  skaaret  sig  ind  i  mig.  Det  er  en  evig  Strid 
mellem  Tro  og  Tvivl.  Jeg  er  som  de  to  Røvere  paa  hver 
sin  Side  af  den  Korsfæstede.  Kunde  de  komme  til,  saa 
dolkede  de  hinanden. 

FRU  STERN 

Nu   synes  jeg,    du   er   for  haard  mod  Stern.   —  Eli, 

som  er  saa  uenig  med  ham,  siger  at  han  har  lært  hende 

meget. 

HENRIK 

Er  jeg  haard  mod  ham?  —  Nej.  Jeg  tror  egentlig  du  er 

meget  haardene.  Jeg  forstaar  godt,  at  han  er  bleven  som 

haner.  Det  er  en  grusom  Ubillighed,  at  det  som  er  Ret  for 

andre  ikke  er  Ret  for  ham,  at  enhver  Ting,  som  han  gør, 

bliver  værre,   fordi  det  er  ham!  Altid  er  der  et  Plus  til 

det  gale  og  altid  et  Minus   fra   det  gode!   Det  oprører 

mig!  Du  maa  tro,   det  har  gjort  mig  bittert  ondt,  at  jeg 
er  kommen  til  at  krænke  ham. 

FRU  STERN 
Igaar  kunde  jeg  slet  ikke  være  ked  af  nogen  Ting, 
saa  jeg  bar  mig  nok  temmelig  galt  ad.  Men  jeg  vilde  jo 
gerne,  at  der  skulde  være  lidt  Fred  i  Huset.  Ogsaa  for 
Tjenestefolkenes  Skyld ! 

HENRIK 
Men  hvad  skal  jeg  gøre! 

FRU  STERN 
Lad   bare   som   ingenting.    Tal   ikke   om   det  og   vær 
venlig. 

HENRIK 
Jeg  vil  gerne  være  venlig.    Han  har  altid  været  det 
mod  mig.   Men  jeg  ved  ikke,  hvordan  jeg  skal  forklare 
ham  det,   for  det  bliver  jeg  nødt  til. 

FRU  STERN 
Endelig  ikke   forklare  nogen  Ting. 

HENRIK 
Men  det  er  nødvendigt. 

Jeg  kan  jo  forstaa,   at  ikke  alting  er  helt  godt  her  i 
Huset.  Skulde  jeg  nu  blot  gøre  det  værre  for  dig? 

FRU  STERN 
Aa  jeg  har  saamænd  ingen  saadan  Grund  til  at  klage. 
—  Jeg  har  det  egentlig  rigtig  godt.  Stern  er  jo  saa  — 
du  ved,  der  er  jo  ikke  noget  hyggeligt  ved  ham.  Han 
kan  ikke  saadan  smaavrøvle  som  vi  andre  og  have  det 
rart  —   det   er   bare   store   Ting;   men    han    er   jo   saa 

umaadelig  klog.  Og  der  er  da  ogsaa  en  Masse  godt  ved 
ham. 

HENRIK 
Det  ved  ingen  bedre  end  jeg. 

FRU  STERN 
Har  du  ikke  en  Cigar? 

HENRIK 

(byder  hende) 

FRU  STERN 

(tænder) 

Du  maa  endelig  ryge  selv. 

HENRIK 
Jeg  har  Indtryk  af,  at  I  næsten  ikke  er  sammen. 

FRU  STERN 
Ikke  meget.   —  Han  har  jo  saa  meget  at  gøre. 

HENRIK 
Saa  forstaar  jeg  knap  nok,  hvad  der  har  bunden  dig 
til  ham  i  de  lange  Aar. 

FRU  STERN 
Aa  vi  har  jo  Gerda  og  Eli  er  jo  sød  imod  mig  og 
saa  holder  han  jo  saa  meget  af  dig!  Og  det  er  jo  da  og- 
saa noget  at  være  Fru  Stern  forstaar  du,  og  jeg  har  det 
jo  rigeligt  og  godt.  Naar  han  bare  vilde  tage  mig  med  ud 
i  Selskab. 

HENRIK 
Gør  han  da  ikke  det? 

FRU  STERN 
Sjelden  og  nødigt!  Hvad  tror  du  han  regner  os  Kvin- 
der for?  Han  har  ikke  Brug  for  noget  Hjem.  Han  skat 
have  en  Scene  og  et  Publikum,  (ler  med  en  brutal  Latter)  Han 
synes  vist  egentlig,  han  er  en  altfor  stor  Mand  til  at  være 
gift!  Naar  han  kommer  ind  i  Salen,  forstaar  du.  „Her 
kommer  den  store  Stern!"  Det  passer  ham  ikke  at  have 
Kællingen  under  Armen. 

HENRIK 
Nej  men  Mor  dog  —  Det  er  da  ikke  noget  Liv! 

FRU  STERN 
Aaja  hvad.  Du  forstaar  sommetider  —  saa  kommer  jeg. 
jo  ud  og  saa  er  det  morsomt,  saa  er  jeg  jo  Fru  Stern.  Og 
nu  da  du  er  kommen  saa  bliver  det  nok  altsammen  be- 
dre. — 

HENRIK 
Jeg  er  bange  for  at  det  bliver  værre.   Jeg  er  bange 
for,  at  det  bliver  rent  galt.  Jeg  har  allerede  talt  med  ham 
og  det  gik  ikke  godt. 

FRU  STERN 
Jamen  lad  dog  for  Guds  Skyld  være! 


HENRIK 


Ja  men  Mor  — 


FRU  STERN 
(har  lagt  Cigaren) 

Der  er  slet  ikke  noget  men  —  Henrik  —  Tal  bare 
ikke  om  det  og  vær  venlig  —  saa  gaar  det  Hele.  Du 
maa  endelig  ikke  bryde  dig  om  hvad  jeg  siger  —  Jeg 

har  det  saamænd  rigtig  godt,  som  jeg  har  det.   Saa  for 
min  Skyld  — 

HENRIK 
Dette  er  jo  heller  ikke  for  din  Skyld  — 

FRU  STERN 
Jeg   forsikrer   dig,    at  du   er   det  eneste   Menneske   i 
Verden  han  bryder  sig  om.  —  Du  kan  faa  ham  aldeles 
som  du  vil.  Han  holder  forfærdelig  meget  af  dig. 

HENRIK 
Alt  dette  tvivler  jeg  slet  ikke  om. 

FRU  STERN 
Lad  os  dog  ikke  tale  mere  om  det.   Hvorfor  ryger  du 
ikke?  Jeg  skal  ikke  ryge  mere.  Jeg  kan  se,  at  du  ikke 
kan  lide  det.  —  Jeg  skal  i  det  Hele  taget  gøre  mit  Bedste. 

HENRIK 

Jeg  tror  ikke  rigtig  Mor  forstaar,   hvad  jeg  mener. 

FRU  STERN 
Jo  jeg  forstaar  det  saa  godt.  (Kort  Tavshed)  Bare  jeg  kun- 
de komme  paa  den  Sang.   Der  er  Omkvæd  efter  hvert 

VerS I    bie   mig   Vel  !     (gaar  til   Pianoet,   slaar   en   Akkord   an, 

spiller  og  synger;   men   denne   Gang  anstrengt,   uden  Stemning)    I   bie  mig 

vel! 

HENRIK 
Jeg  bliver  nødt  til  at  forklare  dig  det. 

FRU  STERN 

(vender  sig  forskrækket) 

Hvad  da? 

HENRIK 
Jeg  kan  ikke  forraade  min  Fars  Navn. 

FRU  STERN 

Nej  —  men  hvad  mener  du? 

HENRIK 
Jeg  kan  ikke  kalde  mig  Stern. 

FRU  STERN 
Vil  du  stryge  det  helt.  Aa  det  maa  du  ikke,   Henrik. 
Vi  bliver  saa  fortvivlede.  —  Hvorfor  i  Alverden  —  nu 
har  du  heddet  det  i  tyve  Aar. 

HENRIK 
Det  var  en  Fejl  I  begik  dengang,  Mor ! 


FRU  STERN 
En  Fejl ! 

HENRIK 
At  I  fik  mig  til  at  tage  Sterns  Navn. 


FRU  STERN 
Du  vilde  det  selv,    Henrik.  —  Det  var  dig  selv.   Vi 
spurgte.  Du  var  saa  glad  for  det. 

HENRIK 
Jeg  var  kun  ti  Aar  Mor,  og  jeg  maa  gøre  det  om  igen, 
for  det  var  en  Uret. 

FRU  STERN 
Uret  mod  hvem? 

HENRIK 
Mod  min  Far! 

FRU  STERN 
For  en  død  Mands  Skyld  vil  du  nu  gøre  os  allesammen 
ulykkelige.   Jo  vi  bliver  ulykkelige.   Jeg  er  dog  et  le- 
vende Menneske;  men  det  bryder  du  dig  ikke  om. 

HENRIK 

Jeg  kan  ikke  forstaa,  at  du  kan  tage  dig  det  saa  nær. 
—  Græd  nu  ikke  Mor !  Lad  os  tale  roligt  om  det.  —  Det 
er  en  Beslutning,  som  langsomt  er  modnet.  —  Jeg  har 
i  de  sidste  Aar  aldrig  kunnet  skrive  til  ham  af  den  Grund. 
Jeg  vidste  ikke,  hvad  jeg  skulde  kalde  ham.  En  Dreng 
kan  bruge  Ordet  Far.  En  voksen  Mand  ved,  hvad  det 
er  værd. 

FRU  STERN 

Hvis  du  vidste,  hvad  jeg  har  maattet  lide,  fordi  du 
aldrig  skrev  til  ham  og  bare  til  mig.  Han  troede,  at  det 
var  mig,  som  ikke  undte  ham  dig.  Hver  Gang  jeg  fik 
Brev,  var  der  et  Helvede. 

HENRIK 
Saa  maa  vi  jo  faa  den  Sag  klaret,  og  hvis  du  ikke  kan 
forstaa  min  Følelse,   saa  maa  du  forstaa  den  rene  For- 
nuft.  Det  gælder  den  Stilling,  jeg  nu  kan  faa. 

FRU  STERN 
Din  Far  er  allerede  saa  bedrøvet,   som  jeg  aldrig  har 
seet  ham. 

HENRIK 
Min  Far!  Min  Far! 

FRU  STERN 
Naaja. 
Aa  hvorfor  vil  du  dog  krænke  ham,   Henrik. 

HENRIK 

Han  er  ikke  min  Far  og  hver  Gang  du  kalder  ham  det, 
skal  jeg  krænke  ham  og  hver  Gang  han  kalder  sig  det 
selv,  skal  jeg  krænke  ham.  Jeg  skal  faa  det  Ord  til  at  dø 
paa  jeres  Læber. 

FRU  STERN 

I  ti  Aar  kaldte  du  ham  det  hver  Dag  og  hvordan  har 
han  ikke  været  imod  dig!  Hvilken  Far  kunde  være  som 
han.  —  Gør  os  ikke  ulykkelige.  Lad  det  være  som  før. 
Behold  hans  Navn  og  kald  ham  Far. 

HENRIK 
Og  hvad  tror  du  min  Far  vil  synes  om  det  Forræderi? 

FRU  STERN 
En  død  Mand! 

HENRIK 
Du  skal  ikke  stjæle  Retten   fra  en  død  Mand.   Fordi 
du  er  troløs  mod  hans  Minde,   skal  jeg  ikke  være  det. 
Hvis  min  Far  er  en  død  Mand,  saa  bliver  han  dog  ved  i 
al  Evighed  at  være  min  Far! 

FRU  STERN 
Henrik! 
Stern  er  din  Far! 

HENRIK 
Dette  er  ikke  noget  at  lave  Ordkunster  med!  —  Det 
er  en  daarlig  Spøg! 

FRU  STERN 
Gud  tilgive  mig  Henrik.   Det  er  ingen  Spøg.   Du  er 
hans  Søn. 

HENRIK 
Tag  den  Løgn  i  dig  igen! 

FRU  STERN 
Aa  gid  det  var  Løgn ! 

HENRIK 
Og  min  Far  da?  —  Hvad  han?  —  Du  begriber  ikke, 
hvad  det  betyder  —  Derfor  tror  du,   du  kan  sige  det. 
Tag  det  i  dig  igen ! 

FRU  STERN 
Om  jeg  kunde ! 

HENRIK 

(tæt  hen  til  hende) 

Ved  du  hvad  du  gør.   Du  myrder  en  død  Mand!  — 

Du   myrder  OgSaa  mig  !    (vil  ud,   men   vender  sig  i  Døren  og  kommer 
tilbage) 

Sig  at  det  er  Løgn!  (Bedende)  Sig  at  det  er  Løgn,  Mor! 

FRU  STERN 
(skjuler  Ansigtet  i  sine   Hænder) 

HENRIK 
Aa  du  vil  gøre  mig  gal ! 

FRU  STERN 

Henrik.  Henrik! 

HENRIK 
Hvordan  er  det  muligt?  Aah  —  Løgn,   Løgn,   Løgn! 
Hvordan  —  aa  det  er  jo  umuligt! 

FRU  STERN 
Det  er  Sandheden,   Henrik.   Den  frygtelige  Sandhed! 

En  Mand  gik  ned  fra  Jerusalem  7 

HENRIK 
Du  kendte  ham  jo  ikke.   Aa  jeg  bliver  gal.   —  Han 
kom  jo  først  ti  Aar  efter  til  Landet. 

FRU  STERN 
Det  var  paa  et  Besøg  i  Udlandet!  —  en  Kongres. 

HENRIK 

(holder  Hænderne  for   Ørene) 

Et  Besøg  —  jeg !  —  Hvad  —  Fjorten  Dage !  —  Otte 
Dage!  —  en  Dag!  Hvad?  —  nok  til  mig! 

FRU  STERN 
Han  var  som  en  Konge  imellem  os  og  alle  forgudede 
ham.  Henrik  —  Ingen  kunde  modstaa  ham. 

HENRIK 
Aa  det  er  modbydeligt.   Over  al  Forstand  væmmeligt 
—  Og  han  —  min  —  hvad  skal  jeg  kalde  ham  —  den 
anden,  som  ikke  —  som  ikke  længer  kommer  mig  ved. 
Han  —  som  I  bedrog  —  vidste  han  det? 

FRU  STERN 
Jeg  ved  det  ikke. 

HENRIK 
Mer!  Mer!  —  Du  store  Gud!  —  Ulykkelige  Mand, 
som  spildte  sin  Kærlighed  paa  en  Skifting! 

FRU  STERN 
Aa  tænk  ikke  paa  ham  Henrik  —  tænk  ikke  paa  ham  I 
Jaja  jeg  ved  godt,   Skylden  er  min,   men  han  var  ikke 
det  Ideal,  som  du  tror,  Henrik  —  Det  maa  du  ikke  tro 
længere  —  for  din  egen  Skyld.  — 

HENRIK 
Den  døde  Mand  ikke?  Bagvask  ham  bare!  Han  sva- 
rer ikke! 

FRU  STERN 
Det  er  jo  bedst,   Henrik,  at  jeg  siger  dig  Sandheden 
om  ham  nu. 

HENRIK 
Ja  ja.  Sandheden.  Den  hadefulde  Sandhed  som  om  han 
var  levende.   Eller  bedre  endnu,   som  om  han  var  død ! 
Den  eneste  som  holdt  af  ham  var  jeg  og  det  er  forbi. 
Farvel  med  ham !  Aa  det  er  jo  Vanvid ! 

FRU  STERN 
Han  var  god  mod  dig,   det  nægter  jeg  ikke;  det  var 
han;  men  han  var  en  svag  og  uselvstændig  Mand,  Hen- 
rik —  saa  paavirkelig  —  Stem  kaldte  ham  altid  „den 
ædle  Lirekasse". 

HENRIK 
Gjorde  Stem?  Haha!  Det  gør  godt  at  høre,  hvad  Stern 
kaldte  ham!  Aah  det  er  skønt.  —  At  du  vover! 

FRU  STERN 
Det  var  ialtfald  Vendels  Ideal  at  komme  til  at  ligne 
Stem  i  Et  og  Alt.   Det  er  for  din  Skyld  jeg  siger  det, 
Henrik.  —  Han  drak  ogsaa. 

HENRIK 
Aa  Gud  i  Himlen.  Slaa  ham  bare  i  Ansigtet.  Jeg  slaar 
med !  Spyt  bare  paa  ham !  Jeg  spytter  med !  Myrd  ham 
bare  ned  Tomme  for  Tomme.  Aldrig  var  nogen  saa  død 

som  han !  Saa  lad  os  danse  paa  hans  Grav,  Du  og  Stem 

Og    jeg!     (atter  mod   Døren;  men  vender  titbage)     Hvad    Var    det    du 

sagde?  Han  var  paavirkelig,  sagde  du,  ikke  sandt?  Det 
er  jeg  ogsaa!  Det  har  jeg  jo  fra  ham.  —  Fra  ham?  — 

Hahaha.    Haahaahaa  (Han  bryder  sammen  i  Hulken) 

FRU  STERN 
Om  Forladelse,  Henrik.  Om  forladelse.  Tilgiv  mig!  — 
Tilgiv  din  Mor. 

HENRIK 

Ja.  javel!  —  Jeg  snakker  sort!  Men  jeg  da!  Hvem 
er  jeg!  Hvad  har  du  gjort  mig  til?  —  Er  jeg  —  en  — 
Aa.  —  Nu  forstaar  jeg  det  altsammen.  Nu  forstaar  jeg, 
at  jeg  foragter  mig  selv  helt  ind  til  Marven !  Og  jeg  væm- 
mes ved  mit  eget  Legeme  og  jeg  hader  min  egen  Sjæl ! 
—  Det  er  godt,  ikke?  Det  er  godt  at  være  Menneske  paa 
den  Maade?  Jeg  takker  dig  Gud,  som  har  forraadt  mig 
og  knust  mig  i  det  Øjeblik,  jeg  blev  født. 

FRU  STERN 

(kaster  sig  foran  ham  og  omklamrer  hans  Knæ) 

Tilgiv  mig,  Henrik.  Tilgiv  din  Mor.  —  Tilgiv  din 
ulykkelige  Mor! 

HENRIK 
Farvel  Mor  —  Farvel  Mor  —  Rejs  dig. 

FRU  STERN 

(rejser  sig  og  vil  omfavne  ham ;  men   han  holder  hende  tilbage) 

HENRIK 

Jeg  gaar  istykker  forstaar  du.  Hvad  er  jeg  for  En. 
Er  der  ikke  En,  der  vil  slaa  mig  ihjel?  —  Ja.  —  Farvel! 

STERN 

(kommer  fra  venstre) 

HENRIK 

(truende  lige  foran  ham) 
Aldrig  !    (gaar  ud) 

STERN 

Hvad  Henr  (Mælet  svigter  ham) 

FRU  STERN 

(er  sunket  sammen  med  Hovedet  paa  sine  Arme  ved  Bordet.  Ser  op  et 

Øjeblik) 

Han  ved  det. 

STERN 

(hæst) 

Hvad. 

FRU  STERN 

Altsammen!  Nu  har  du  faaet  din  Vilje,  som  du  har 
pint  mig  med  —  i  tyve  lange  Aar!  —  Og  nu  hader  han 
os  begge  —  det  har  du  fortjent! 

STERN 
Hvorfor  sagde  du  det  ogsaa  netop  nu! 

FRU  STERN 
Aa  Gud  i  Himlen  hvor  er  jeg  ulykkelig  —  Aa  hele 
vort   Liv !   hele   vort   Liv !   min   arme   Dreng !    (springer  op) 
Henrik ! 

HENRIK 
(er   kommen   tilbage.    Truende) 

Fred!  Dette  er  Vold,  dette  er  Had,  dette  er  Krig. 
Inden  i  mig  stod  der  to  med  Kniv  mod  hinanden.  Altid! 
Men  nu  er  de  enige.  Forstaar  du  —  nu  har  de  Fred. 

STERN 
Henrik !  — 

HENRIK 

(flammende) 
Aldrig  !    (Han  gaar) 

STERN 

(hæst,  med  sitrende  Læber) 

Ogsaa  han!  — 

FRU  STERN 

(grædende  ved  Døren) 

Aa.   Han  hader  baade  dig  og  mig.    (Kalder  ud)   Henrik! 

STERN 
Ogsaa  han !  —  Min  Søn !  Jeg  skal  da  ikke  spares  for 
noget !  —  Det  er  dig,  jeg  kan  takke  for  dette ! 

FRU  STERN 

(støtter  sig  til   Bordet) 

Nej  dig  selv!  Og  mest  hader  han  dig!  Og  det  gør  jeg 
ogsaa ! 

STERN 
Javist!  Javist.   Hvem  hader  ikke  mig  mest!   (vender  sig 

brat  og  gaar) 

FRU  STERN 

(slæber  sig  ud  paa  Balkonen.   Kalder) 

Henrik.    Henrik!   Henrik  —  Aa  han  hører  ikke.   — 

Han  flygter  fra  sin  Mor Han  flygter  for  sin  Mor  — 

Aa  Gud  i  Himlen,   hvor  er  jeg  ulykkelig  —  Min  arme 

Dreng  !    (Hun  synker  sammen) 

Tæppet. 


TREDIE  AKT 

I  Gaarden.  Morgenen  nærmer  sig;  men  der  er  endnu  Stjerner  paa  Him- 
len og  Bjergene  staar  i  Maaneklarhed.  Den  store  Buelampe  ved  Trap- 
pen er  tændt.  Det  banker  paa  Porten.  Aksel  kommer  fra  sit  Værelse 
og  aabner  den.  Professor  Lyng  træder  ind.  De  gaar  frem  mod  Forgrun- 
den, saa  de  kommer  ind  i  Lyset. 

PROFESSOREN 
Ja  det  er  en  underlig  Tid,   jeg  kommer  paa,   Aksel; 
men  jeg  saa,  at  der  var  Lys  hos  dig,  og  havde  du  sovet, 
saa  havde  jeg  nok  vækket  dig  alligevel. 

AKSEL 
Jeg  har  ikke  været  iseng  inat.  Her  er  skeet  noget  al- 
vorligt. Henrik  har  forladt  Huset  og  er  ikke  kommen  til- 
bage. 

PROFESSOREN 
Vi  har  hørt  det.  Vi  rejste  nemlig  ikke  til  Byen,   men 
gjorde  en  Udflugt  og  tog  saa  ind  paa  Hotellet  hernede. 
Er  du  alvorlig  bekymret? 

AKSEL 
Naturligvis  er  jeg  bekymret;  men  jeg  kan  dog  ikke  tro 
andet,   end  at  han  kommer. 

PROFESSOREN 
Ja  lad  os  haabe  det!  Naa,  men  Mor  og  jeg  har  altsaa 
besluttet  os  til  at  gaa  til  Byen  istedetfor  at  køre.  Apost- 

lenes  Heste  har  godt  af  at  blive  rørt  engang  igen.  Der- 
for er  vi  saa  tidligt  paafærde.  Og  hvad  jeg  vilde  spørge 
dig  om  er  dette:  Har  du  ikke  Lyst  til  at  følge  med  os 
hjem? 

AKSEL 
Ak  jo.  Hellere  end  gerne;  naar  dette  med  Henrik  blot 
er  overstaaet. 

PROFESSOREN 
Endnu  om  tre  Dage  kan  du  træffe  os  i  Geneve  paa 
vort  lille  Hotel,  som  du  kender.  Og  saa  haaber  jeg  be- 
stemt at  du  kommer,  for  dette  her  er  jo  ikke  rigtig  godt. 
Synes  du  vel? 

AKSEL 
Hvad  mener  du? 

PROFESSOREN 

Jeg  mærker  jo,  hvordan  det  er  fat  —  og  det  er  ikke 

rigtig  godt,  synes  jeg,  at  du  gaar  her  og  hader  en  Mand, 

naar  du  er  i  hans  Brød  og  dog  faktisk  har  al  mulig  Grund 

til  at  takke  ham.  Vel?  Det  er  ikke  rigtig  „reggederligt". 

AKSEL 
Jeg  ved  det  godt. 

PROFESSOREN 
Jeg  har  tænkt  en  Del  over  Sagen  igaar  og  inat.  Og  det 
er  jo  dig,  som  er  paa  den  gale  Side.  Det  maa  du  jo  se; 
men  nu  er  det  saadan  fat  med  mig,  at  jeg  synes  ogsaa 
jeg  har  Skyld. 

AKSEL 
Har  du? 

PROFESSOREN 
Jo  dette  hjemløse,  som  du  finder  ved  ham,  —  det  at 
han  ikke  har  noget  Samfund  i  Ryggen,  og  det  er  jo  en 

stor  Ulykke,  det  kendetegner  jo  paa  en  Maade  ogsaa  dig 
selv.  jeg  tror  Barndommen  betyder  uhyre  meget.  Det 
at  vokse  op  i  Forstaaelse  med  Naturen  og  Menneskene, 
det  er  det  egentlige  gode  Grundlag  for  Livet;  men  jeg 
er  bange  for,  at  du  har  faaet  en  Splint  i  Øjet  i  en  Tid, 
hvor  man  helst  skal  se  venligt  og  klart.  —  Jeg  er  glad 
over,  at  du  hører  saa  sagtmodigt  paa  mig. 

AKSEL 
Jeg  er  saa  fortvivlet,   Onkel  Ejnar.  Jeg  er  bange  for, 
at  det  er  min  Skyld,   at  det  er  gaaet  galt  med  Henrik 
paa  en  eller  anden  Maade. 

PROFESSOREN 

Lad  os  nu  haabe  det  bedste.  Hvad  jeg  bebrejder  mig 
selv  er,  at  jeg  ikke  tog  dig  i  Huset,  da  din  Far  døde. 
Vi  var  rigtignok  seks  i  tre  smaa  Værelser;  men  man  siger 
jo,  at  hvor  der  er  Hjerterum  er  der  ogsaa  Husrum,  saa 
det  maa  vel  være  Hjerterummet,  det  har  knebet  med, 
og  det  er  jeg  ikke  videre  stolt  af. 

Saa  sees  vi  altsaa  i  Geneve  og  prøv  nu  paa  at  komme 
herfra  paa  en  ,,reggederlig"  Maade  i  Venlighed  og  Min- 
delighed, for  dette  Hus  er  jo  dog  hans  Hjem. 

AKSEL 
Hvis  Henrik  blot  kommer,  skal  alt  være  godt. 

PROFESSOREN 
Du  maa  jo  forstaa,  at  der  er  Krigsluft  i  dette  og  en- 
gang maa  vi  dog  hitte  frem  til  den  gode  Menneskelighed. 
Naar  de,  du  har  seet  dig  ilter  paa,  sætter  deres  Rigdom  og 
Stolthed  ind  paa  at  genoprette  deres  Land,  vil  det  maaske 
lyse.  —  Vi  maa  alle  blive  bedre  Mennesker  Aksel. 

AKSEL 
Jeg  synes  der  kom  nogen.  (Lytter)  Nej.  Det  er  forfær- 
deligt, hvis  jeg  har  nogen  Skyld  i  dette.  —  (gaar  oP  og  ned 
i  Angst)  Vi  fægter  Allesammen  i  Blinde  og  rammer  den, 
som  vi  ikke  vil.  Jeg  er  naturligvis  ogsaa  selv  en  Røver, 
som  er  faldet  mellem  Røvere. 

PROFESSOREN 

Røvere  og  Røvere,  det  er  nu  saa  strengt!  —  Selv  kan 
jeg  jo  ikke  saadan  med  Stern.  Vi  er  stemt  i  forskellig 
Tonart,  og  det  tager  jo  paa  Nerverne.  Havde  han  bare 
ligget  paa  Bleg  et  lille  hundred  Aar  ved  Øresund,  saa 
havde  han  saamænd  været  lige  saa  god  eller  daarlig  som 
vi  andre.  Men  som  han  er,  saa  er  han  jo  dog  en  mær- 
kelig Mand.  Jeg  har  gaaet  og  seet  paa,  hvad  han  har 
lavet  her.  Igaaraftes  var  vi  paa  Broen  over  Kløften  — 
Jo,  den  bliver  selv  om  Krigen  har  sprængt  alle  de  andre 
og  kan  du  ikke  se,  at  der  alligevel  er  en  Drøm  i  den.  — 
Det  bilder  jeg  mig  da  ind  —  en  fin  Drøm  fra  et  skjult 
Sted  i  hans  Hjerte:  om  at  binde  sammen!  En  Bro  er  det 
jo  ialtfald  og  han  har  skænket  den.  Ja  jeg  ved,  hvad  du 
tænker :  Forfængelighed !  men  jeg  er  nu  gammeldags  og 
hvor  jeg  møder  det  Gode  lader  jeg  det  gælde.  Det  værste 
ved  Livet  er,  at  Djævelen  altid  er  paa  Spil  og  gerne 
lister  sig  til  at  sætte  sin  Signatur  paa  de  gode  Gerninger 
ogsaa.  Men  jeg  vil  ikke  lade  mig  narre  af  den  Skelm. 
Jeg  lader  det  gode  gælde,  saa  længe  som  muligt,  ellers 
saa  det  altfor  sort  ud  i  denne  sørgelige  Verden. 

Ja  det  blev  et  helt  Foredrag.  Jeg  har  da  ogsaa  ind- 
studeret det  grundigt,  kan  du  tro. 

(Gerda  er  kommen   fra   Porten   og   er  hastigt  gaaet  til  Trappen) 

Naa,  nu  siger  jeg  dig  Farvel  og  paa  Gensyn.  Det 
lysner  allerede,  saa  Mor  venter  mig  for  at  gaa. 

AKSEL 
Ja  det  lysner  Gud  ske  Lov.  Saa  stiger  ogsaa  Modet. 
Farvel  Onkel  og  Tak  og  paa  Gensyn.  (Følger  ham  ud  og  vender 

straks  efter  tilbage.) 

GERDA 

(er    bleven    staaende    paa   Trappen) 

Hvad  var  det  for  et  gammelt  Sludrehovede? 

AKSEL 
Det  var  min  Farbror. 

GERDA 
Saa  passer  det  vist  udmærket.   Han  bøvsede  af  lutter 
Selvbehagelighed. 

AKSEL 
Han  er  ialtfald  velmenende. 

GERDA 
Det  bilder  De  Dem  jo  ogsaa  ind,  at  De  er.  Naa.  Sig 
mig,   om  der  blev  sagt  noget  igaaraftes?  Var  de  vrede 
over,  at  jeg  ikke  kom  hjem? 

AKSEL 
Ærlig  talt  tror  jeg  knap  nok  der  blev  lagt  Mærke  til 
det. 

GERDA 
Naa?  Ja,  jeg  gaar  iseng.  —  De  kan  tro  jeg  har  haft 
det  storartet!  —  Ih  du  gode  Gud,  hvad  har  jeg  ikke  op- 
levet. Jeg  har  set  døde  Mænd  ligge  i  hele  Bunker  i 
Maaneskin.  Frygtelig  uhyggeligt!  Jeg  synes  Krigen  er 
storartet  og  vældig  sjov  er  den  ogsaa.  Bare  den  ikke 
holder  op ! 

AKSEL 
Der  er  vistnok  Fare  paa  Færde  nu ! 

GERDA 
Jeg  rejser  imorgen  efter  Frokost  igen.  —  Vi  gifter  os 
nemlig.  De  ved,  han,  Jenkins,  Millionæren  og  jeg. 

AKSEL 
Dyden  belønnes! 

GERDA 
Aa  jeg  synes  nu  ikke  De  har  faaet  tilstrækkeligt,   for 
De  er  da  dydig.  Ikke?  —  Ved  De  hvad  jeg  engang  har 
seet.  Jeg  har  seet  en  Moralist  i  bar  Skjorte.  Det  var  et 
kønt  Syn!  Godnat! 

AKSEL 

Jeg  beklager,  at  jeg  ikke  rigtig  kan  kappes  med  Dem 

i  Vid  netop  nu.  Der  er  skeet  alvorlige  Ting  her  i  Huset. 

Deres  Mor  er  syg  og  Deres  Far  i  det  sorteste  Humør. 

Han  har  faaet  et  Anfald  af  sin  gamle  Galdestenslidelse. 

GERDA 
Uf!  Det  var  da  et  rædsomt  kedeligt  Hus.  Saa  vil  jeg 
hellere  rejse  straks! 

AKSEL 
Deres  Bror  kom  hjem  iforgaars;  men  han  gik  bort  i 
Gaar  Middags  og  har  ikke  vist  sig  senere.  Der  har  De 
Grunden  til  Husets  særlige  „Kedelighed". 

GERDA 
Hvad  er  der  ivejen  med  ham? 

AKSEL 
Ingen  ved  det.  Vi  har  søgt  efter  ham  allevegne,  men 
forgæves. 

GERDA 
Tænk,  saa  faar  jeg  ham  maaske  aldrig  at  se! 

AKSEL 
Vi  maa  jo  haabe,  at  han  kommer.   Han  vilde  gaa  en 
Tur,   siges  der,   og  har  saa  maaske  besluttet  sig  til  at 
overnatte  et  eller  andet  Sted. 

GERDA 
Aah  —  er  det  ikke  mere  spændende? 

AKSEL 
Forhaabentlig  ikke! 

GERDA 
Ja,    det  er  et   forfærdelig   kedeligt  Hus!   Og   Papa   i 
frygteligt  Humør!  Saa  gaar  jeg.  Jeg  bliver  nødt  til  at  faa 
et  Automobil. 

AKSEL 
Men  skal  jeg  da  ikke  sige  noget  til  Deres  Forældre? 
Deres  Mand.  Hvad  hedder  han?  Kommer  De  ikke  med 
ham  og  forestiller  ham? 

GERDA 
Næh  —  Han  hader  Papa  og  alle  den  Slags!  Jeg  skal 
skrive  til  Mama. 

AKSEL 
Det  er  ikke   netop   min   Bestilling   at  tage   Vare  paa 
Deres  Papas  ulykkelige  Privatliv.  Men  jeg  synes  allige- 
vel, at  dette  er  et  temmelig  stivt  Stykke! 

GERDA 

Det  kan  jeg  da  ikke  gøre  ved,  at  han  hader  Papa. 
Alle  Mennesker  hader  jo  hinanden.  Det  maa  Papa  virkelig 
kunne  forstaa.  Han  vil  jo,  at  alle  Mennesker  skal  være 
sig  selv  og  det  kan  De  tro  Jenkins  er.  Uf!  De  er  da 
ogsaa  Verdens  kedeligste  Menneske!  I  skulde  være  hen- 

rykte  over,   at  jeg  overhovedet  kommer  her  og  De  har 
ikke  engang  ønsket  mig  til  Lykke. 

AKSEL 
Hm.    Hvis   en   Moralist  nu  hviskede   Deres  stakkels 
ulykkelige  Mand  noget  i  Øret.   Hvad  saa? 

GERDA 
Ja.  Hvad  tror  De? 

AKSEL 
Ikke  godt  at  vide ! 

GERDA 
Jeg  tror  Moralisten  vilde  faa  et  Par  paa  Torsken.  Min 
Mand  er  nemlig  en  Gentleman,   skal  jeg  sige  Dem. 

AKSEL 
Ha!  Er  han  ovenikøbet  det,  den  stakkels  Mand! 

GERDA 
Uf  jeg  ærgrer  mig!  Jeg  havde  glædet  mig  saadan  til 
at  fortælle  om  alt  muligt,  og  jeg  havde  de  dejligste  Pre- 
senter med  til  jer  allesammen!  Pikkelhuer  og  Granat- 
stumper! Nu  er  det  Hele  spoleret.  —  Til  Dem  har  jeg 
en  giftig  Gasmaske!  Den  skal  De  faa!  (vii  aabne  sin  Taske) 

STERNS  STEMME 
(fra  højre) 

Raum!  —  Raum! 

GERDA 

(dæmpet) 
Farvel   med   det  Samme!     (Skynder  sig  ud.   Tasken  glemmer  hun) 

STERNS  STEMME 
Er  der  nogen? 

AKSEL 
(venter  til   Gerda  er   borte) 

STERNS  STEMME 
Er  der  nogen? 

AKSEL 

igaar  til  Døren) 

STERN 

(aabner) 

Jeg  kalder  og  kalder !  men  ikke  et  Menneske  bryder  sig 

Om    det!    (Han  kommer   frem   i    Døren)    Naa   er   det    Dem? 

AKSEL 
Herr  Doktor.   De  burde  neppe  staa  op. 

STERN 

Det  er  saamænd  ligemeget.  Gamle  Mænd  bliver  syge. 

Det  hører   til.    (Han  sætter  sig.   Ser  spørgende  paa   Aksel)     Naa? 

AKSEL 

Han  er  desværre  ikke  kommen. 

STERN 
Naa!  (Tier  Hdt)  Ja  hvad  saa? 

AKSEL 
Forhaabentlig  er  han  bleven  forsinket  paa  en  eller  an- 
den Maade  og  har  taget  Natteophold  undervejs. 

STERN 
Formodentlig.  —  Vil  De  slukke  den  Lampe?  De  ser, 
det  er  snart  Dag. 

AKSEL 

(slukker.  Det  er  Morgendæmring) 

Ja,  jeg  stod  netop  i  Begreb  med  at  begive  mig  afsted 
igen. 

STERN 
Naa  ja.  Og  Raum?  —  Hvor  er  han? 

AKSEL 
Han  er  vistnok  allerede  gaaet. 

STERN 
Naa. 

AKSEL 
Men  før  jeg  gaar,  vilde  jeg  gerne  vide,  om  Doktoren 
kan  give  mig  nogenslags  Oplysninger  til  Vejledning? 

STERN 
Hvad  Slags  Oplysninger? 

AKSEL 
Fru  Stem  ved  intetsomhelst  til  Forklaring;  men  tror 
ikke  desto  mindre  det  værste. 

STERN 
Det  værste? 

AKSEL 
At  han  selv  — 

STERN 
Nej !  Saa  dum  og  svag  er  min  Søn  ikke ! 

AKSEL 
Men  kunde  der  da  tænkes  nogensomhelst  Grund? 

STERN 

Nej.   Der  har  været  —  der  var  været  en  ubetydelig 

Divergens  —  men  aldrig  i  Verden  det !  —  Som  Dreng  var 

Henrik  sommetider  trodsig.   Han  har  svært  ved  at  bøje 

sin  Vilje.  Engang  forlod  han  Huset,  blev  borte  om  Nat- 

ten.  Næste  Dag  fandt  vi  ham  paa  et  Hotel  ved  Kysten. 
Jeg  tænker  dette  er  noget  lignende. 

AKSEL 
Det  haaber  jeg  ogsaa. 

CHAUFFEUREN 

(kommer  ilsomt  gennem  Porten.  Aksel  gaar  ham  imøde) 

Ich  håbe  ihm.   Ich  —  Ich  —  Er  kommt!   (Han  fortæller 

dæmpet  til  Aksel) 

AKSEL 
Det  er   gOdt.    (Chauffeuren  gaar) 

STERN 

(har  med  Vanskelighed  rejst  sig) 

Naa  hvad  saa? 

AKSEL 

Han  siger,  at  Ingeniøren  kommer  om  et  Øjeblik.  Han 
mødte  ham  paa  Vejen  lige  herhenne  og  spurgte  om  han 
vilde  køre  med ;  men  han  vilde  gaa.  Han  led  af  Hoved- 
pine, sagde  han. 

STERN 

(synker  tilbage  i  Stolen) 

Naa  —  der  kan  De  se!  Der  var  ingen  Grund  til  at 
skræmme  Livet  af  mig! 

AKSEL 
Jeg  vil  gaa  ham  imøde.  Vil  Doktoren  tale  med  ham? 

STERN 
Jeg  vil  iseng!  Han  kan  jo  komme  og  tale  med  mig. 

<Han  ømmer  sig) 

AKSEL 

(vil  hjælpe  ham  op) 
En  Mand  gik  ned  fra  Jerusalem  8 


114 


STERN 

Tak  !  Jeg  kan  Selv.  (Han  gaar  til  sit  Værelse.  Vender  sig  flere 
Gange  om  for  at  se  mod  Porten,  bliver  et  Øjeblik  staaende  i  Døren  og  venter. 
Der  bankes.  Henrik  kommer  tilsyne.  Først  da  gaar  Stern  ind) 

HENRIK 

(kommer.  Bleg,  træt,  forvildet) 

AKSEL 

(imod  ham) 

Menneske,   hvor  har  du  gjort  os  bange ! 

HENRIK 
Hyss  vær  stille!  Jeg  har  gaaet  i  Bjergene. 

AKSEL 
Men  hele  Natten?  —  Aa,   jeg  har  været  saa  bange 
for  at  det  var  min  Skyld! 

HENRIK 

(sætter  sig) 

Jeg  havde  Hovedpine.  Jeg  kan  ikke  blive  af  med  den. 
Kan  du  skaffe  mig  noget  —  Jeg  kan  ikke  huske,  hvad  det 
hedder.  Jeg  er  søvnløs.  Det  er  mig  umuligt  at  sove  og 
jeg  maa  sove.  —  Veronal ! 

AKSEL 
Du  ser  jo  ud,   som  om  du  ikke  kunde  holde  Øjnene 
aabne.  Gaa  dog  iseng  Menneske. 

HENRIK 
Ja  ja.   Men  skaf  mig  det  straks,    siger  jeg,    hvis  du 
kan.  Jeg  vil  sove.  —  Det  maa  være  stærkt,  ellers  nytter 
det  ikke. 

AKSEL 

(ved  Trappen) 

Jeg  skal  forhøre  om  der  er  noget  i  Husapotheket.  — 
Men  Henrik !  —  Du  maa  være  forsigtig. 

HENÉIK 
Du   har   det  med  at  passe  paa  dine  Medmennesker! 
Tror  du  ikke  jeg  er  voksen?  Tror  du  ikke  jeg  ved,  hvor 
meget,  jeg  kan  taale. 

AKSEL 
Vent  her  saa  længe.  (Hastigt  oP  og  ind) 

RAUM 

(kommer  fra  Højre  med  sit  Kluns  og  en  Lygte) 

Aber  Gott!  Er  det  Dem,  Herr  Stem? 

HENRIK 
Raum?  Gaa  bare!  Gaa! 

RAUM 
Ja  „gaa,  gaa".  Men  Ingeniøren  maa  love  mig  ikke  at 
sige  noget  til  Doktoren,   (aander  ud)  Naa,  det  var  da  godt, 
at  De  kom,  før  jeg  tog  af  sted.  Saa  har  jeg  ikke  det  paa 
Samvittigheden.  Jeg  skulde  været  ud  at  lede. 

HENRIK 

(ser  opmærksomt  paa  ham) 

Hvor  skal  De  hen,   Raum? 

RAUM 
Det  er  paa  Tide  at  drage,  tænker  jeg. 

HENRIK 
Hvorhen? 


• 
116 


RAUM 
Das  Madenen  ^chimpft  so  furchtbar.  Hun  siger,  at  nu 
faar  vi  Tæsk. 

HENRIK 

(rejser  sig  halvt) 

Vil  De  —  gaa  i  Krigen,  Raum? 

RAUM 
Wenn  das  Vaterland  ruft,  muss  man  ja  gehen.  Håbe 
ja  kein  Grund  zu  leben.  Håbe  auch  nichts  anderes  zu 
geben.  Drei  Sonne  schon  ge fallen.  Das  Tochterlein  von 
Kummer  gestorben.  Die  ganz  Kleinen  schreien  von  Hun- 
ger. —  Leben  Sie  recht  wohl,  Herr  Stern. 

HENRIK 
Hvordan  kommer  De  afsted? 

RAUM 

Aa,  det  er  der  altid  nogen,  der  ordner.  Jeg  skal  sam- 
men med  en  hel  Flok.  Lutter  lustige  Gesellen.  Man  bli- 
ver ung  igen !  Man  faar  Lov  til  at  strække  Benene  og  skal 
ikke  sidde  og  støve  til  i  Krogen.  De  siger,  det  er  ikke 
saa  farligt  i  Krigen,  som  man  tror.  De  fleste  lever!  Ja  mir 
ists  ganz  egal! 

HENRIK 

Og  der  er  Brug  for  Folk  —  og  de  kan  komme  til 
Fronten  herfra? 

RAUM 

Ja,  nu  skal  det  store  Slag  staa,  siger  de.  Spørg  De 
bare  Sekretæren.  Han  kender  til  det  hos  dem  paa  den 
anden  Side.  Sender  Flygtninge  over  Grænsen  og  Frivil- 
lige. Sommetider  flyver  de  til  Fronten. 

AKSEL 

(kommer) 

Hvad  gør  De  her,  Raum,  med  Deres  Tøj? 

RAUM 
Herr  Ingeniøren  kan  forklare  det. 

AKSEL 
Jeg  kan  ikke  tillade  Dem  at  gaa,   uden  at  Doktoren 
ved  det. 

HENRIK 
Det   klæder    dig   ikke   at   optræde   paa   hans   Vegne. 
Raum  har  Ret. 

RAUM 
Gaar  De  med,  Herr  Ingeniør? 

HENRIK 

Jeg  hører  vel  til  paa  den  anden  Side,  Raum! 

RAUM 
Ja  natiirlich.    Ganz  Recht!  Ja  skulde  jeg   komme  til 
at  staa  overfor  Ingeniøren,  saa  skal  jeg  da  skyde  i  Luf- 
ten, for  jeg  har  haft  gode  Dage  her  i  Huset,  hos  Doktoren 
og  hans  Familie. 

HENRIK 
Skyd  bare,   Raum,   og  hver  Gang  De  ser  en  hjemløs 
Mand,  saa  sigt  godt,  for  hvis  de  ikke  er  de  værste,  saa 
har  de  det  værst! 

AKSEL 
Hvad  tænker  du  dog  paa,  Menneske? 

HENRIK 
Haha.  Paa  dig!  —  Paa  dig! 

RAUM 
Ja  Farvel,  Herr  Sekretær.  Og  Tak  for  mig.  Jeg  skil- 
les i  Venskab  fra  alle.  Das  Mådchen  wird  wohl  nicht 
mehr  schimpfen  und  dann  ist  alles  gut.  —  Herzlichen 
Gruss  til  Herr  Doktoren  og  Fruen  og  Frøkenerne.  Gott 
mit  Euch  Herr  Ingeniør  Stern! 

HENRIK 
Gud  være  med  Dem,  Raum! 

RAUM 

(gaar) 

AKSEL 
Vil  den  gamle  Mand  endelig  dø,   saa  lad  ham!   Men 
gaa  nu  iseng,   Henrik!  Gaa  iseng!  Din  Søster  kommer 
med  Veronal.  Hun  vaagede  hos  din  Mor.  Gaa  blot  iseng 
og  hvil  dig. 

HENRIK 
Jeg  vil  tale  med  Eli.  —  Jeg  trænger  ikke  til  at  hvile. 
Jeg  vil  afsted  og  du  skal  hjælpe  mig. 

AKSEL 
Dette  er  Galskab  Henrik! 

HENRIK 
Det  er  godt,  at  der  er  et  Sted,  hvor  Mænd  kan  slaa 
hinanden  ærligt  ihjel !  Hvor  det  letter  at  tage  sin  Beslut- 
ning! Jeg  er  lysvaagen  nu.   Ingen  Hovedpine,   det  letter 
som  naar  Solen  staar  op. 

AKSEL 
Men  i  Himlens  Navn.  Hvorfor? 

HENRIK 
Det  kan  andre  spørge  om ;  men  ikke  du ! 

AKSEL 

(heftigt) 

Det  kan  gerne  være;  men  du  er  min  Ven!  Hvad  vil 
du  i  dette  modbydelige  Myrderi?  Jeg  er  til  Væmmelse 
træt  af  denne  Krig.  Ikke  en  Draabe  Blod  mere  vil  jeg 
være  med  til  at  spilde!  Ikke  en  Vens  ialtfald!  Ikke  en 
Vens!  Alle  er  udpinte,  skælvende,  trætte  til  Døden. 
Hvad  vil  du  dog  der,  Menneske? 

HENRIK 
Jeg  kommer  med  friske  Kræfter. 

AKSEL 
Jeg  besværger  dig!   Gør  det  ikke.    Ligegyldigt,    hvad 
jeg  har  sagt  før.  Det  Hele  er  Vanvid !  Jeg  kan  ikke  holde 
Illusionen  ved  Lige.  Jeg  ved  for  meget.  Vi  staar  midt  i 
Menneskehedens  Fallit.  Red  sig,  enhver  som  kan. 

HENRIK 
Hvis   Menneskeheden   er    fallit,    hvorfor   skal   jeg  saa 
redde  mig.  —  Jeg  redder  mig  selv  ved  at  gaa  med. 

AKSEL 
Tal  ikke  saadan !  Efter  alle  disse  Aars  Erfaring !  Ikke 
engang  de  Gale  vil  melde  sig  frivilligt  nu ! 

HENRIK 
Saa  forund  mig  den  Ære  at  være  den  sidste  Gale!  og 
er  du  min  Ven,  saa  hjælper  du  mig! 

AKSEL 
Du  har  ikke  engang  den   Lidenskab,   som  driver  saa 
mange  andre! 

HENRIK 

(rejser  sig) 

Hvad  ved  du  om  mine  Lidenskaber?  Maaske  har  jeg 
ti  som  alle  driver  mig  derhen.  Maaske  har  jeg  en  Liden- 
skab for  Ret  og  Sandhed, maaske  har  jeg  en  Li- 
denskab for  at  dø  —  (blusser  op)  Maaske  har  ieg  en 
Lidenskab  for  at  slaa  ihjel?  —  Hvor  skal  jeg  ellers  finde 
nogen  at  slaa  ihjel?  Skal  jeg  slaa  dig  ihjel?  Skal  jeg  slaa 
min  Far  ihjel?  Skal  jeg  —  Pin  mig  nu  ikke  længere! 

AKSEL 

Jeg  forstaar,  at  det  ikke  nytter  at  overtale  dig.  —  Jeg 
skal  skrive  dig  et  Brev  til  en  Mand  i  Genf,  som  du  kan 
henvende  dig  til.  Han  ved  det  fornødne.  Jeg  maa  saa 
bede  dig  om  dine  Data. 

Du  er  født,  —  November. 

HENRIK 
Tiende. 

AKSEL 
Og  Navnet  altsaa  Henrik  Vendel  — 


Stem ! 

Ogsaa  Stem ! 
Kun  Stem ! 


HENRIK 

AKSEL 

HENRIK 

AKSEL 

(ser   spørgende   paa   ham) 


HENRIK 
Det  er  nu  engang  brændt  ind  i  mit  Kød. 

AKSEL 
Store  Gud !  Nu  forstaar  jeg !  (lidt  efter)  Men  din  Kære- 
ste Menneske!  —  Du  venter  hende  jo  —  din  Forlovede 
kommer  herover. 

HENRIK 
Jeg  skal  telegrafere,   og  skrive.  Jeg  bliver  en  anden 

for   hende   nu.    (ser  paa  ham) 

AKSEL 

(tier) 

HENRIK 
Hun  er  ogsaa  bleven  en  anden  for  mig.  —  Aa  nej,  det 
var  allerede  forbi !  Han  har  bestandig  Ret,  bestandig  Ret. 
Det  var  kun  flygtige  Blomster !  —  Og  hvad  siger  du  ?  Jeg 
maa  jo  være  en  anden  for  dig  ogsaa !  Ja  mig  er  det  lige- 
gyldigt! 

,  AKSEL 

Aa  Henrik!  Du  er  min  eneste  Ven.  Den  eneste  jeg  har 
holdt  af  fra  Barndommen  og  op  gennem  Livet.  Du  var 
den  bedste,  den  fineste  og  mest  forstaaende.  Hvor  kan 
du  tro,  at  det  kan  forandres?  —  Det  er  maaske  bare 
mig,  der  er  bleven  vanvittig.  Glem  alt,  hvad  jeg  har 
sagt?  Alt!  Alt! 

HENRIK 

Ja  nu  er  du  rørt.  Men  jeg  er  bleven  en  anden  for  mig 
selv  og  det  er  ikke  rørende!  Men  jeg  skal  vise  jer,  at 
jeg  er  lige  saa  god,  som  I  andre !  Gaa  saa  og  skriv  det 
Brev,  saa  skal  du  have  Tak! 

AKSEL 
Henrik!  Jeg  beder  dig  endnu  en  Gang! 

HENRIK 

Ikke  flere  Ord.  Jeg  har  det  godt  nu.  Jeg  tror  aldrig, 

jeg  har  haft  det  saa  godt.   (Han  sætter  sig)  Jeg  er  saa  dejligt 

hel  og  haard. 

AKSEL 

Saa  vil  du  vel  tage  med  Postvognen  nu  til  Morgen? 

HENRIK 

(svarer  ikke.  Han  sover,  siddende  rank  i  Stolen) 


ELI 

(kommer  ned  ad  Trappen) 

AKSEL 

(dæmpet) 

Han 

sover. 

ELI 

Saa  behøver  han 

ikke  denne. 

AKSEL 
Hvad  skal  vi  gøre,  Eli?  Han  vil  til  Fronten. 

ELI 
VU? 

AKSEL 

Alle  Overtalelser  —  forgæves.  Jeg  har  tryglet  ham  om 

at  lade  være? 

ELI 

Naar  han  vil,  saa  gør  han  det. 

AKSEL 
Jeg  tror  han  var  knust  indvendigt;  men  dette  har  un- 
derligt nok  bygget  ham  op  igen.   Jeg  har  lovet  ham  at 
skrive  et  Brev,  jeg  kunde  ikke  andet.   (Han  gaar) 

ELI 

(staar  med  bøjet  Hoved  ved   Henriks  Side  og  betragter  ham) 

(slaar  Øjnene  op) 

Jeg  vidste,  at  du  var  her. 

ELI 

(nikker  til  ham) 

HENRIK 
Jeg  har  været  langt  borte. 

ELI 
Du  har  kun  sovet  et  Øjeblik,  Henrik,  men  det  har  gjort 
dig  godt. 

HENRIK 
Jeg  drømte,  at  jeg  var  død  og  du  var  hos  mig.  Du 
stod  med  en  vild  Rosengren  i  Haanden.  Jeg  gik  baglæns 
bort  fra  Jorden  og  dine  Øjne  var  hele  Tiden  i  mine.  Højt 
oppe  hørte  jeg  Sangen :  Nærmere  dig  min  Gud.  Det  var 
en  skøn  Drøm.   Eli  —  Om  lidt  staar  Solen  op. 

ELI 
Jeg  tror  du  drømmer  endnu,   Henrik! 

HENRIK 

(tager  sig  med    Haanden  over   Panden) 

Saa  nu  er  jeg  helt  vaagen.  Ja  —  det  var  godt! 

ELI 
Jeg  har  vaaget  hos  din  Mor,  Henrik. 

HENRIK 
Vil  du  at  jeg  skal  tale  med  hende. 

ELI 
Jeg  tør  ikke  lade  dig  se  hende  nu. 

HENRIK 
Jeg  tør   heller  ikke  selv.   Jeg  skal  skrive  til  hende. 
Hils  hende  kærligt. 

ELI 
Og  Far! 

HENRIK 
I  denne  Verden  er  det  godt  at  være  haard.  Andet  nyt- 
ter ikke.  Han  har  bestandig  Ret.  Bestandig  Ret.  Det  onde 
er  stærkest  i  denne  Verden. 

ELI 
Det  er  denne  Verden,   som  har  Brug  for  Tilgivelse. 

HENRIK 
Jeg  kan  ikke. 

ELI 
Den  som  er  ren  skal  kaste  den  første  Sten ! 

HENRIK 

(skjuler   Ansigtet   i   sine   Hænder,   ser   op) 

Jeg  er  ikke  ren,  —  ikke  engang  saa  ren,  at  jeg  kan 
tilgive.  Jeg  tænker  paa  den  døde  Mand  Eli  og  hans  spildte 
Kærlighed.  Det  er  et  saa  sørgeligt  Ansigt,  jeg  ser  i  Skyen 
nu  og  Vinden  blæser  det  bort. 

ELI 
Alting  i  Verden  er  maaske  spildt  Henrik;  men  Kær- 
lighed er  ikke  spildt.  Heller  ikke  Fars  til  dig. 

HENRIK 
Eli,  naar  jeg  ikke  længer  kan  sige  nej;  saa  hils  ham.  — 
Paa  Tilgivelsens  Dag. 

Jeg  forstaar,  at  du  ved  alting? 

ELI 
Jeg  forstod  det  allerede  den  Dag  du  kom. 

(Hun  har  sat  sig  paa  Balustraden.   Henrik  staar  nu  ved  hendes  Side) 

HENRIK 
Du  er  saa  rolig,  Eli. 

ELI 
Er  jeg?  Jeg  har  grædt  saa  meget,  Henrik,  i  gamle 
Dage.  —  Jeg  har  grædt,  da  jeg  forstod  min  døde  Mors 
Liv.  Jeg  har  grædt  over  Verden  og  over  Far  og  over  dig 
og  mig.  Jeg  har  grædt  over  Krigen  ogsaa!  Nu  er  alting 
bleven  saa  fjernt.  Jeg  lever  mest  i  det  Fjerne. 

AKSEL 

(kommer) 

Her  er  Brevet!  Du  finder  ham  efter  Adressen.   Skal 
du  ikke  have  dit  Tøj  med? 

HENRIK 
Den  lille  Kuffert,  som  staar  paa  mit  Værelse.  Den  er 
ikke  udpakket.  Vil  du  bringe  mig  den? 

AKSEL 

(gaar  hastigt  op  og  ind) 

HENRIK 
Paa  denne  Maade  bliver  alting  godt,  forstaar  du.  Mary 
faar  sin  Vilje,  det  var  ialtfald  hendes  Vilje  en  Tid,  og  det 
bliver  ikke  saa  slemt,  hverken  for  hende  eller  mig.  Jeg 
bliver  fri  for  at  tænke  paa  mig  selv  —  jeg  gaar  ind  i 
Rækkerne  og  er  lige  saa  god  som  de  andre.  Det  er  hel- 
ler ikke  saa  slemt  for  Mor,  vel?  for  det  er  jo  en  hæder- 
lig Ting  dette. 

ELI 
(med  et  Smil) 

Du  skammer  dig  ikke  over  at  være  min   Bror,   vel? 

HENRIK 
Jeg  er  stolt  af  dig,  Eli! 

AKSEL 

(kommer  med  Kufferten) 

Naar  jeg  hører  Postvognen  siger  jeg  til!  (Han  gaar  ud  af 

Porten). 

HENRIK 
Jeg  er  stolt  af  det! 

ELI 

(har   rejst  sig) 

Der  er  vist  ikke  mange  Minutter  tilbage. 

HENRIK 
Der  er  vel  heller  ikke  mere  at  sige.  —  Han  kom  med 
Kufferten  ikke  sandt? 

(De   kaster   sig  pludselig   grædende   i   hinandens   Arme) 

ELI 
Aa  hvor  vi  er  ulykkelige! 

HENRIK 
Ulykkelige ! 

ELI 
Aa  Henrik. 

HENRIK 
Eli.  Eli. 

ELI 
Vi  er  ogsaa  lykkelige. 

HENRIK 
Ja,  ja!  —  lykkelige  —  det  er  formeget! 

ELI 

Vi  maa  bære  det! 

HENRIK 
Al  min  Sorg,  al  min  Kærlighed,  hele  mit  Liv  til  dig, 
saa  er  jeg  dog  ikke  fortabt  —  saa  faar  han  dog  ikke  Ret. 
Tak  Eli ! 

AKSEL 

(i  Porten.   De  slipper  hinanden) 

Nu  hører  jeg  Vognen.   (Han  gaar) 

(Det  følgende  Replikskifte  hviskes  i  rivende  hastigt  Tempo) 

ELI 
Tænk  paa  mig,   naar  Solen  staar  op.   Saa  er  jeg  hos 
dig  hele  Dagen ! 

HENRIK 
Og  jeg  hos  Dig. 

ELI 

(meget  hurtigt) 

Og  naar  Stjernerne  kommer  frem.  Tænk  paa  mig.  Saa 
er  jeg  hos  dig  hele  Natten ! 

HENRIK 

Ja  ja.  Dag  og  Nat!  Altid! 

ELI 
Og  videre  frem!  Husk  alt,  hvad  jeg  har  sagt! 

HENRIK 
Alt!  Alt!  —  Og  husk,  hvad  jeg  ikke  har  sagt,  alt,  hvad 
jeg  aldrig  faar  sagt.  Glem  det  ikke ! 

AKSEL 
Vognen  er  der! 

HENRIK 
Din  Haand!  —  Farvel! 

(Han  gaar   hurtig,    vender  sig  kun  en   Gang  i   Porten) 

ELI 

(gaar  langsomt  opad  Trappen,  naar  han  er  ude) 
(Den  gamle  Skomager  sniger  sig  ind  gennem  Porten,  gaar  frem  i  Forgrun- 
den og  sætter   sig  paa  en   Bænk  tilhøjre.   Han   tager  forskellige   Papirer  frem, 
som  han  gennemser,  ordner  og  atter  lægger  tilbage  i  Brystlommen) 

STERNS  STEMME 
Raum,  Raum !  —  (lidt  efter)  Raum ! 

AKSEL 

(gaar  til  Sterns  Dør,  som  i  det  samme  aabnes) 

STERN 

(i  Døren) 

Her  ligger  en  gammel  syg  Mand  og  ringer  og  raaber; 
men  ingen  kommer.  — 

AKSEL 
Jeg  er  her  jo,  Herr  Doktor. 

STERN 

(sætter  sig) 

Hvor  er  Raum?  (intet  Svar)  Jeg  vaagnede,  da  nogen  ban- 
kede paa  min  Rude.  Jeg  kalder;  men  ingen  bryder  sig 
om  det.  —  Hvor  er  Raum? 

AKSEL 
Jeg  beklager  det;  Raum  er  rejst. 

STERN 
Rejst!  Skal  jeg  nu  ogsaa  miste  ham! 

AKSEL 
Den  gamle  Mand  vilde  til  Fronten. 

STERN 
Har  Vanvidet  ogsaa  grebet  ham!  —  Jeg  skal  da  hel- 
ler ikke  spares  for  noget!  Var  det  ham,  der  bankede  paa 
min  Rude?  Hvem  banker  paa  min  Rude,  før  Solopgang? 

DEN  GAMLE  SKOMAGER 

(nærmer  sig) 

Det  var  mig,  Doktor  Stem.  Kender  De  mig  ikke  igen. 

STERN 
Hvad  vil  De? 

DEN  GAMLE 
Jeg  er  en  gammel  Skomager!  Det  er  mig,  som  De  kal- 
der .,Ahasverus  med  det  eftertænksomme  Ben". 

STERN 
Jeg  sidder  selv  med  en  eftertænksom  Galdeblære.  Det 
er  ikke  stort  bedre! 

DEN  GAMLE 
Da  jeg  var  ung,  blev  jeg  overkørt  af  en  Rigmand,  som 
ikke  vendte  sig  om  og  saa  efter  mig  engang.  Ja  saa  faldt 
jeg  jo  i  Tanker,  paa  Grund  af  dette  her  Spørgsmaalstegn, 
jeg  havde  faaet  i  Benene.  Navnlig  da  Folk  lo  af  mine 
Klager,   og  kaldte  mig  Schmaus! 

STERN 

(med  knyttede  Hænder) 

Ja  saadan  er  de,  og  saadant  skal  man  taale! 

DEN  GAMLE 
Ikke  længer,  hvis  vi  ikke  vil. 

En  Mand  gik  ned  fra  Jerusalem  9 

STERN 
Hvad  mener  Manden? 

DEN  GAMLE 
Afgørelsen  nærmer  sig.   Det  sidste  Slag  forestaar  og 
dermed  Sejren.  Om  seks  Uger  kommer  Freden  og  da  har 
De  tabt,  Doktor  Stem! 

STERN 
Det  tror  jeg  ikke  paa! 

DEN  GAMLE 
Vi  har  gode  Forbindelser.   Læs  dette  Brev!  Om  en 
halv  Time  flyver  jeg  herfra;  men  jeg  vil  have  Deres  Svar 
før  jeg  rejser.  Er  De  med  os  eller  mod  os? 

STERN 

(svarer  ikke) 

DEN  GAMLE 
Deres   bedste   Venner   vil   blive   skudt  eller   landsfor- 
viste.  De  selv  vil  for  altid  være  en  fældet  og  hjemløs 
Mand.  Deres  Formue  vil  andre  stikke  i  deres  Lommer. 

STERN 

(til  Aksel) 

Tror  De  paa  noget  af  dette? 

AKSEL 
Ja. 

STERN 
Alting  styrter  sammen  over  en  Oldings  Hoved!  Skal 
jeg  da  dø  mellem  disse   forbandede   Bjerge?   Den  Sejr 
vil  blive  dem  dyr!  Talløse  Ulykker  vil  vælte  ind  over 
Verden ! 

DEN  GAMLE 
Ja,  Doktor  Stem.  Med  mindre  De  slutter  Dem  til  os, 
for  da  skal  De  faa  Hævn !  —  Vi  trænger  til  Mænd,  som 
kan  lyse  op. 

STERN 
Hvor  er  han,  den  unge  Mand?  —  Han  med  Haabet  og 
Troen  og  det  løftede  Blik? 

DEN  GAMLE 
Haabet  og  Troen  med  det  løftede  Blik  blev  udenfor, 
han  vilde  ikke  ind. 

STERN 
Han  vilde  ikke  ind.  Troligt  nok! 

DEN  GAMLE 
Men  Hævn  skal  De  faa,  Doktor  Stem. 

STERN 

(med  Hovedet  i  Hænderne) 

Hævn !  Hvordan  skal  jeg  faa  Hævn  for  et  Livs  Kræn- 
kelser. Aartusinders  Uret  ligger  bag  og  hver  Dag  er  en 
ny  Græmmelse. 

DEN  GAMLE 

(holder  Brevet  frem) 

Læs  Brevet,  Doktor  Stern. 

STERN 
Skæbnen  stod  ved  min   Fødsel  og  saa  til  med  onde 
Øjne  og  nu  spotter  den  mine  hvide  Haar!  —  Hvordan 
skal   saa  jeg   gamle   Mand   faa   Hævn?    (virrer  med  Hovedet) 
Giv  mig  Brevet! 

9* 

DEN  GAMLE 

(giver  ham  det) 

Jeg  venter  saa  længe,  Herr  Doktor.  (Han  trækker  sig  tilbage 

til  Bænken) 

STERN 
(aabner  Brevet  med  rystende  Hænder) 

Og  ikke  et  Menneske  har  jeg  at  tale  med!  Ingen  at 
raadføre  mig  med!  Min  Søn  gik  min  Dør  forbi.  Han  lod 
mig  ligge  i  Angst  og  tænkte  ikke  paa  mig,  da  han  kom. 

(ser  spørgende  paa  Aksel,  som  ser  bort) 

Hvorfor  siger  De  ingenting?  —  Sover  han?  (Aksel  tier) 
Er  han  gaaet  igen?  (Aksei  tier)  Altsaa  gaaet  igen! 

CHAUFFEUREN 

(kommer  hastigt,  griber  Gerdas  Kuffert,  som  staar  paa  Balustraden,  og  skynder 

sig  ud) 

STERN 
Hvad  betyder  dette?  —  Stans  ham! 

AKSEL 
Hov!  Hvad  skal  De? 

CHAUFFEUREN 

(uden  at  vende  sig) 

Frauleins  Kuffert.  (ud> 

STERN 
Efter  hende! 

AKSEL 

(løber  ud;   men  møder  Chaurfeuren  og  vender  tilbage) 

Frøken  Gerda  var  allerede  kørt! 

STERN 
Hvorfor  kommer  hun  ikke  ind  til  sin  Far?  —  De  ved 
noget,  sig  hvad  De  ved ! 

AKSEL 
Frøken  Gerda  vilde  skrive.  Hun  fortalte  — 

STERN 

(virrer  med  Hovedet  og  gør  en  afværgende   Bevægelse   med  Hænderne) 

Nej.  Nej.  Lad  mig  i  Fred.  Jeg  har  nok  at  bære! 
Hjemløs  og  venneløs  er  jeg,   fordi  jeg  har  villet  Ret  og 

Sandhed !    Min    egen    Søn  !     (griber  Aksel  om  Armen,   idet  han 

rejser  sig  halvt)  Har  De  blot  et  Gran  af  Taknemmelighed  — 
blot  en  Draabe  Menneskelighed  i  Deres  Blod,  saa  hjælp 
mig  nu ! 

AKSEL 
Hvormed,   Doktor  Stem? 

STERN 
Husker  De,  hvad  De  sagde  til  mig  og  De  skrev  det 
ogsaa:  „En  Mand  gik  ned  fra  Jerusalem  til  Jeriko".  Hu- 
sker De  eller  har  De  glemt  det?  —  De  sagde :  „Hvorledes 
skal  jeg  kunne  gengælde  Dem  alt  det  gode,  De  har  gjort 
mig."  Husker  De  eller  har  De  glemt  det? 

AKSEL 
Jeg  har  ikke  glemt,  at  jeg  sagde  dette  engang. 

STERN 

(hviskende,   idet  han  trækker  Aksel  ned  til  sig) 

Min  4egen  Søn  hader  mig.  Han  har  Valget  mellem  en 
anden  Far  og  mig.  Og  jeg  siger  Dem,  et  saa  ynkværdigt 
Ingenting  af  en  Mand,  og  dog  forguder  han  ham;  men 
over  mig,  sin  egen  Far,  skammer  han  sig,  som  om  jeg 
var  en  Hund.  Jeg  siger  Dem  et  Menneske  uden  Kund- 
skaber, uden  Vilje,  uden  Tanke,  en  Mand,  som  Grød  og 
Vælling ! 

AKSEL 
Har  denne  Mand  gjort  Dem  noget  ondt,  Doktor  Stem? 

STERN 

(synker  tilbage  i  Stolen) 

Jeg  forstaar  Dem.  De  holder  med  ham!  Ja  ja.  „En 
Mand  gik  ned  fra  Jerusalem!"  —  Har  jeg  gjort  Dem 
noget  ondt? 

AKSEL 

Jeg  kender  en  anden  Mand,  som  ogsaa  kom  fra  Jeru- 
salem. Han  saa  Skæven  i  sin  Broders  Øje;  men  Bjælken 
i  sit  eget  Øje  blev  han  ikke  var. 

STERN 
Den  Mand  som  faldt  mellem  Røvere  har  andet  at  tænke 
paa  end  sine  egne  Fejl  —  Jaja.  Jaja.  Hvor  er  min  Søn, 
saa  sig  mig  bare  det,  for  De  ved  det!  (Rejser  sig  og  gaar  hen 

til  Trappen) 

AKSEL 
Deres  Søn  er  paa  Vej  til  Fronten. 

STERN 
Til  Fronten.   Hvad  vil  han  der? 

AKSEL 

(tier) 

STERN 

(vakler,  bider  Tænderne  sammen) 
I   rammer  gOdt!    (sætter  sig  paa  Trinet  med   Hovedet  i  sine   Hænder) 
I   rammer  gOdt!     (Han  løfter  Armene  over  sit  Hoved)     Har  I  nU 

faaet  nok?  —  Har  I  nu  faaet  nok!  —  Skub  til  den  hæl- 
dende Vogn !  Spark  en  Olding  ud  over  Gravens  Rand !  — 
Har  I  nu  faaet  nok?  (vendt  mod  Aksel)  —  Gaa  Deres  Vej! 
Det  er  Dem,  der  er  Skyld  i  dette !  De  har  forlokket  min 

Søn  og  min  Datter  med.  Jeg  har  seet  Hadet  i  Deres  Øjne. 
Jeg  vil  ikke  se  det  oftere.  Gaa! 

AKSEL 
Jeg  har  ikke  gjort,  hvad  De  beskylder  mig  for.  Ja,  jeg 
ynkedes  endogsaa  over  Dem  før!  Men  De  behøver  ikke 
at  bede  mig  om  at  gaa.  Der  er  tomt  omkring  Dem  og  De 
skal  sidde  ensom  og  fryse  inde  i  Deres  eget  Hovmod  og 
Deres  eget  Had! 

STERN 

(bider  Tænderne  sammen  og  ser  ret  frem  for  sig  med  sorgfulde  Øjne) 

I  mit  Hjem  vil  jeg  have  Fred!  —  De  har  faaet  Deres 
Løn  og  jeg  har  nu  faaet  min.  Vi  er  vel  altsaa  kvit! 

(Aksel  gaar) 

DEN  GAMLE 

(har  nærmet  sig) 

Hvad  er  Deres  Svar,   Doktor  Stern? 

STERN 
Svar? 

DEN  GAMLE 

Er  De  paa  vor  Side,  naar  Dommedag  bryder  ind  over 

denne  Verden?  Vil  De  drage  ind  i  de  store  Hovedstæder 

som  Triumfator? 

STERN 

Lad  mig  i  Fred!  Forfængelighedens  Tid  er  forbi!  (Han 

skjuler  Ansigtet  i  sine  Hænder) 

DEN  GAMLE 
Gamle  Mand,  har  De  ikke  andet  at  sige  mig? 

STERN 
Sig  den  unge,   som  har  Troen  i  Behold,   at  han  skal 
virke  for  sit  eget  Folk. 

DEN  GAMLE 

(gaar) 

ELI 

(kommer  ned  ad  Trappen) 

Men  kære  Far,   du  skulde  ligge  i  Ro. 

STERN 
Hjælp  mig  Eli! 

(i  dette  Øjeblik  kommer  Solen   op  i  „Solporten") 

ELI 

(stanser  paa  Trappens  nederste  Trin  og  vender  Ansigtet  mod  Solen> 

STERN 
Hvem  taler  du  med? 

ELI 
Solen  staar  op. 

STERN 
Gid  den  var  slukket! 

AKSEL 

(kommer   rejseklædt.    Han   nærmer   sig   bagom   Sfinksen) 

Jeg  tør  vel  næppe  sige  Dem  Farvel,  for  jeg  rejser  fra 

dette  Hus  som  Fjende  og  De  staar  ved  Deres  Faders 

Side. 

ELI 

Det  gør  jeg. 

Men  Gud,  som  jeg  tjener,  er  intet  Menneskes  Fjende 

og  jeg  ønsker  Dem  som  enhver  anden,  at  De  maa  leve 

—  vel. 

AKSEL 

(bekæmper  sin   Bevægelse  og  gaar  til   sit  Værelse) 

ELI 

(i  stille  Graad  rører  kærligt  ved  sin  Faders  Skulder) 

Men  Far.  Henrik  var  saa  god  og  stille  da  han  gik.  — 

Far !  —  Hans  Tanker  vil  naa  dig  ...  Vi  maa  ikke  for- 
tvivle.  Der  er  noget  Godt!  — 

STERN 
Eli !  Gaa  ikke  fra  mig ! 

ELI 
Jeg  bliver,  Far. 

STERN 

(med  svag  Stemme) 

Tak.  Jeg  takker  dig! 

Jeg   tror   ikke   paa   din   Gud!   Men  jeg   takker  ogsaa 
ham,   fordi  du  ikke  svigter  mig  gamle  Mand. 
Bed,  at  mit  ensomme  Hjerte  maa  briste! 

(Solen  stiger  i  Solporten  og  forgylder  de  forrevne  Tinder) 
Finis. 


Helge    Rode 

Krig   og   Aand 

3.  Oplag.  Pris:  5  Kr.  25  Øre. 

Hvem  skriver  nu  til  Dags  den  danske  Bog,  den  Bog,  der 
giver  os  vort  eget,  —  vort  Liv,  vort  Sprog,  vore  Tanker  — 
dybere,  finere,  skønnere  end  nogen  anden?  For  mig  er 
det  Helge  Rode  .  .  .  Den,  der  trænger  til  af  en  andens 
Mund  at  blive  oplyst  om  de  Kræfter,  som  Verdenskrigens 
uhyre  Spil,  har  sat  i  Gang  i  hans  egen  Sjæl,  raader  jeg 
til  at  læse  Helge  Rodes  „Krig  og  Aanda. 

{Vilhelm  Andersen  i  „Nationaltidende"). 

I  sin  nye  mærkelige  Bog  „Krig  og  Aand"  tager  Helge 
Rode  Krigens  uhyre  Problem  op  paa  sin  meget  personlige 
Maade,  som  den  Digter  og  Tænker  han  er. 

Det  er  meget  fængslende  og  meget  tankevækkende  at 
læse  Helge  Rodes  Betragtninger  ...  og  de  kan  virke  saa 
sommerligt  flygtige  paa  den  mørke  Baggrund.  Men  saa- 
dan  er  Helge  Rode  jo  netop  —  med  sit  lyse  Smil  som 
en  Befrielse,  i  det  alt  for  tunge  og  saa  igen  det  søgende 
Dybsind,  helt  ind  i  Mystiken  i  Ekstasen. 

Den  er  et  Værk,  der  lyser  og  lever  paa  Tidens  blodigt 
mørke  Baggrund.  („Berlingske  Tidende"). 

Det  nutidige  Danmarks  sublimeste  Aand  har  følt  Trang 
til  at  gaa  frem  for  Krigens  Aasyn  for  at  se,  om  der  bag 
dets  grumme  Linier,  skulde  gemme  sig  noget  af  den 
samme  Sjæl,  som  er  Menneskets  Adelsmærke,  og  hvad 
han  saa,  nedskrev  han  ...  En  Mand,  et  Menneske,  en 
Seer,  som  Ansigt  til  Ansigt  med  Krigen  tilraaber  den  sit: 

Hvem  er  du?  Hvor  kom  du  fra? 

[Oscar  Geismar  i  "Fyns  Venstreblad"). 

Helge   Rode 

Styrke.  En  Fortælling.  1  Ki\  75  Øfc       * 
Hvide  Blomster.  Digte.  2.  Oplag.  4  Kr.  75  Øre. 
Digte.  1  Kr.  75  Øre.  Udsolgt. 
Kongesønner.  Skuespil  i  fire  Akter  2  Kr. 
Sommeræventyr.  Skuespil  i  tre  Akter.  2  Kr. 
Dansen  gaar.  Drama  i  5  Akter.  3  Kr  25  Øre. 
Den  Rejsende.  Skitser.  2  Kr.  75  Øre. 
Kampene  i  Stefan  Borgs  Hjem.  Drama  i  fire  Akter. 
2  Kr.  75  Øre. 

Lamia.  Et  dramatisk  Digt.  75  Øre. 

Solsagn.  Drama  i  tre  Akter.  2  Kr. 

Komedier.  I.  Mads  Bondegaards  Glorie.  3  Kr. 

Komedier.  II.  Amor  Balles  Eventyr.  Bartholins  Glæ- 
desdag. Enhver  Ting  paa  sin  Plads  eller  Døden  paa 
Natcafé.  3  Kr. 

Morbus  Tellermann.  Et  Storstadsdrama  i  fem  Akter. 
2  Kr.  75  Øre. 

Digte.  Gamle  og  nye.  Indb.  i  imit.  Skind.  2  Kr.  50  Øre. 

Italien.  Strejftog  Syd  og  Nord  for  Alperne.  3  Kr. 

Flugten.  Komedie  i  fire  Akter.  3  Kr. 

Kain  og  Abel.  Skuespil  i  en  Akt.  85  Øre. 

Grev  Bonde  og  Hans  Hus.  Drama  i  tre  Akter.  3  Kr. 

Ariel.  En  Digtsamling.  2  Kr.  75  Øre. 

Det  store  Forlis.  Et  Skuespil.  4  Kr.  50  Øre. 

Krig  og  Aand.  3.  Oplag.  5  Kr.  25  Øre. 


Et  Drømmespil.    Af  August  Strindberg.    Oversat 
Helge  Rode.  5  Kr.  50  Øre. 

